הוועדה לביטחון לאומי, כנסת 25, פרוטוקול מספר 14, 2023-03-30 00:00

צביקה פוגל: בוקר טוב לכולם

צביקה פוגל:  אוסקר, טוב לראות אותך

צביקה פוגל:  אני מתנצל על האיחור, אבל לקח לי עוד קצת זמן ללמוד את כל הנושא שעליו נדון עכשיו

צביקה פוגל:  תודה רבה לכבוד השר מאיר פרוש שנמצא איתנו

צביקה פוגל:  אנחנו כאן למען מטרה מאוד חשובה

צביקה פוגל:  אני רוצה להזכיר לכולנו, אנחנו 38 ימים לפני אירוע הילולת רשב"י בהר מירון

צביקה פוגל:  אני מניח שכשאני אומר 38 ימים, כולם מבינים שהזמן מאוד קצר

צביקה פוגל:  לשמחתי, רוב המלאכה נעשית בימים אלה, אבל בעלי הבית לוחצים

צביקה פוגל:  זה לא בעל בית יחיד

צביקה פוגל:  לכל אחד מאיתנו יש אחריות באירוע הזה לקיים אותו ולסיים אותו כשאנחנו חוגגים, שמחים ובחיים

צביקה פוגל:     אנחנו נמצאים בעיצומן של ההכנות

צביקה פוגל:  כבר עשיתי שם סיור אחד בהר מירון, ונעשה עוד אחד במהלך חודש אפריל

צביקה פוגל:  אני רוצה להזכיר לכל מי שלא היה עד היום בדיונים או בסיור שזה האירוע היהודי הגדול ביותר בישראל, אולי אפילו בעולם

צביקה פוגל:  כך צריך להתייחס אליו, כי אנחנו רוצים לראות אותו כאירוע ייחודי, עם משמעויות רבות, כך שגם ההכנות אליו וגם היציאה ממנו חייבות להיות כאלה שאנחנו לא מפספסים כלום

צביקה פוגל:  לכן אנחנו גם יושבים פה היום

צביקה פוגל:       החובה העיקרית שלנו היא ליישם את אותם לקחים שנלמדו במהלך השנתיים האחרונות

צביקה פוגל:  לפני שנתיים זה נגמר באסון

צביקה פוגל:  בשנה שעברה זה אומנם לא נגמר באסון, אבל היו לנו לא מעט לקחים גם מהאירוע שלפני שנה

צביקה פוגל:  חלה עלינו החובה לקחת את כל מה שהתנסינו וליישם אותו באירוע הזה, כדי שבשנים הבאות נוכל לקחת את פקודת המבצע, שהפרויקטור יוסי דייטש יכין

צביקה פוגל:  את הצעת החוק – שנקבע כהוראת שעה היום – נחוקק בשנה הבאה, ויהיה לנו הרבה יותר קל ללכת על זה עם לקחים חיוביים

צביקה פוגל:       אני כבר מגדיר שנסיים את המפגש בסביבות השעה 13:00, כי יש לנו דברים נוספים שאנחנו צריכים לעשות

צביקה פוגל:  אני מקווה שעד אז נסכם פה את כל הדברים שצריך

צביקה פוגל:  המטרה שלנו היא להכין את הצעת החוק לקריאה שנייה ושלישית בכנסת, שתתקיים ביום ראשון

צביקה פוגל:  ביום ראשון מתכנסת המליאה לאשר את זה

צביקה פוגל:  כל זה כדי לאפשר, בסופו של דבר, לכל הגורמים שמעורבים בקיום האירוע לפעול על פי חוק ושפה משותפת

צביקה פוגל:  זאת המטרה

צביקה פוגל:  לכן, נעבור היום סעיף-סעיף – איפה שאין בעיות נמשיך הלאה, איפה שיש בעיות נקיים דיון ונסגור את הדברים, כך שתופיע בהצעת החוק כהוראת שעה ותאושר ביום ראשון על ידי המליאה

צביקה פוגל:     הסדר יהיה בראשות היועצת המשפטית שלנו, עורכת דין מירי פרנקל שור

צביקה פוגל:  נעבור על כל ההצעה, כדי ליישר קו על מה שכתוב לנו

צביקה פוגל:  אחרי זה נעבור סעיף-סעיף – איפה שיש הסכמות והכול ברור נעבור הלאה, איפה שלא – נעצור, נדון, נסכם ונמשיך הלאה

צביקה פוגל:  שאלות, הערות, משהו מיוחד? כבוד השר, מילות פתיחה?     

מאיר פרוש: קודם כול, אני מודה לכל מי שלקח חלק, ועובדה שאנחנו יושבים כבר היום ודנים לקראת שנייה ושלישית – בראש ובראשונה לך, אדוני היושב-ראש, כמובן ליושב-ראש הכנסת, מזכיר הכנסת, יושב-ראש הקואליציה, וגם לאופוזיציה שהבינה שלחוק הזה אפשר להתאחד

מאיר פרוש:  הם התאחדו במליאה, ואני מקווה לראות את זה גם במשך היום פה

מאיר פרוש:  לדעתי, עניינית אין מה להתווכח פה

מאיר פרוש:  החוק – לדעתנו, לפי ראייתנו – הוא חוק לטובת הציבור ולאבטחת הציבור

מאיר פרוש:  בשם הפרויקטור אני מבקש כבר מראש להתנצל, כי הרי לא ידענו אם יש היום דיון או לא – לא מייד, אבל הוא יצטרך לצאת למירון

מאיר פרוש:  אני אשתדל לייצג אותו, אם אפשר

צביקה פוגל: כל זמן שאחד משניכם פה – מקובל עליי

צביקה פוגל:  עורכת הדין מירי פרנקל או איילת, בבקשה

איילת לוי-נחום: אנחנו נתחיל בהקראת ההצעה

צביקה פוגל: עכשיו אנחנו עוצרים ועוברים על הסעיף הזה – סעיף ההגדרות – כדי שזאת תהיה חלק מהשפה המשותפת שלנו, ונראה שאנחנו באמת נותנים פה מענה לכל ההגדרות

צביקה פוגל:  הערות, התייחסויות?      

מירי פרנקל שור: לנו יש התייחסות, אדוני היושב-ראש

מירי פרנקל שור:  בתזכיר הייתה הבחנה בין שטח פתוח לשטח סגור, כאשר בשטח סגור מספר האנשים בהתכנסות היה 300 אנשים, ובשטח פתוח היה 500 אנשים

מירי פרנקל שור:  שאלה ראשונה, מדוע לא נשמרה ההבחנה כאן בחוק, בין מתחם לסגור למתחם פתוח? ושאלה נוספת, פסקה (1) קובעת שהאירוע כולל התכנסות של 300 אנשים או יותר – "או יותר" זה בעצם עד אין סוף? לעמדתי, צריך לקבוע מגבלה של אנשים

ישראל אייכלר: באיזו הגדרה זה?     

מירי פרנקל שור: בהגדרה: "אירוע נוסף", הגדרה רביעית מההתחלה

מירי פרנקל שור:       שאלה יותר אינפורמטיבית, בתקנות שהיו בשנה שעברה ביקשה המועצה להוסיף במערכת הגברה את המילים "שאינה פרטית"

מירי פרנקל שור:  השאלה היא מדוע זה ירד מהמתחם? אם יש מישהו מהמועצה האזורית שיוכל לענות על כך

צביקה פוגל: באיזה סעיף זה?      

מירי פרנקל שור: זה בהגדרה: "אמצעי עזר לאירועים"

מירי פרנקל שור:  אחרי: "טריבונות" כתוב: "מערכת הגברה"

מירי פרנקל שור:  במועצה ביקשו ב:"מערכת הגברה" להוסיף את המילים "שאינה פרטית"

מירי פרנקל שור:  אנחנו נשמח לקבל הסבר

מירי פרנקל שור:       לגבי הגדרה שנמצאת כמעט בסוף: "משכנו במירון" – הסיפה של ההגדרה מתייחסת לכך שהוא שוכר יחידת אירוח במתחם מירון

מירי פרנקל שור:  האם "שוכר יחידת אירוח" זה רק להילולה, או שזה משהו הרבה יותר קבוע שהוא שוכר מקום מגורים? מכיוון שזה אחר כך משפיע בהמשך

מירי פרנקל שור:  זה כרגע לסעיף 1

מאיר פרוש: למה הכוונה משפיע בהמשך?      

מירי פרנקל שור: האם הוא שוכר, הרי צריך - - -       

מאיר פרוש: הבנתי, אבל זה משפיע לאיזה המשך?     

מירי פרנקל שור: אנחנו נראה, כיוון שזה משפיע על המשך הסעיפים

צביקה פוגל: בואו נעבור הערה-הערה, ברשותכם

צביקה פוגל:       מה הרעיון?     

יוסי דייטש: הרעיון היה 300 איש

יוסי דייטש:  ברור שאם הרישוי מתחיל מ-300 איש, לא מדברים על אירועים שהולכים להיות בהם 100 אלף איש

יוסי דייטש:  אף אחד גם לא העלה את הצורך לשים מגבלה עד 100 אלף איש או עד 50 אלף איש

יוסי דייטש:  לא מדברים שם בסדר גודל של אירועים כאלה

יוסי דייטש:  חישבנו את האירועים לפי המספר שלגביו אנחנו מתחילים להתייחס

יוסי דייטש:  יש שם אירועים שאנשים עושים בבתים פרטיים, אז הדרישה הייתה אירוע פתוח

יוסי דייטש:  אף אחד לא אמר לנו שאנחנו צריכים לשים הגבלה על המקסימום

מירי פרנקל שור: זאת שאלה לדיון האם צריכה להיות הגבלה על המקסימום

מיכה פרנקבורג: למה צריך מקסימום, הרי תמיד אפשר לא לאשר? נניח שמתקיים אירוע של 80 אלף איש, פשוט לא יאשרו אותו

יוסי דייטש: כל הבעיה מתחילה באירוע מעל 300

מירי פרנקל שור: אם אתה אומר שלא יאשרו, זאת אומרת, יש מגבלה שבכל זאת אתה מתחשב בה

מירי פרנקל שור:  אז שאלה לדיון האם צריך לקבוע, מתוך הניסיון שהיה ומתוך תהליך הפקת הלקחים, שתהיה מגבלה? לא הכול יישאר רק לתחום שיקול הדעת

מירי פרנקל שור:  תראה איזשהו טווח

מאיר פרוש: בכל שטח התכנסות במירון יש מהנדס בטיחות, שקבע כמה אנשים יכולים להיות בשטח הזה

אסף זמיר: זו המגבלה

אסף זמיר:  בדיוק

מאיר פרוש: אין מצב שאני עושה הילולה במקום שמהנדס בטיחות קבע שמותר שיהיו 1,700 איש, ופתאום יש שם 3,000

מאיר פרוש:  אין, כי המשטרה לא תאפשר את ההתכנסות הזאת

צביקה פוגל: זאת אומרת, אתם אומרים שההבחנה היא לא לשטח אלא לאירוע

צביקה פוגל:  כלומר, אנחנו קוראים לזה אירוע מרגע שיש בו 300 איש ומעלה, אחרת זה לא אירוע

מאיר פרוש: לא

מאיר פרוש:  יש את ההדלקה המרכזית

מאיר פרוש:  מקדמת דנא היו עוד הדלקות קטנות יותר

מאיר פרוש:  ועדת החקירה קבעה שעל גג המערה תהיה אחת במשך כל זמן ההילולה

מאיר פרוש:  אבל יש הרי כל מיני רבנים שהיו עושים את זה, ובשנה שעברה לא נתנו להם

מאיר פרוש:  מתוך כך נוצרה בעיה שאנשים באו, והיה עצב ולא שמחה

מאיר פרוש:  אז אמרו: נעשה אירוע נוסף

מאיר פרוש:  כעת צריך להגדיר את האירוע

מאיר פרוש:  אבל אני לא אתן לכל עשרה איש אפשרות לבצע הדלקה, אז אמרו: אם יש מקבץ של 300 איש בקהילה, ניתן להם

מאיר פרוש:  אבל הם לא יכולים להביא 10,000 איש למקום, שבו המשטרה אמרה שיכולים להיכנס רק 2,000 או 500 איש

יוסי דייטש: המהנדס לא יאשר את זה

יוסי דייטש:  בשטח של מירון לוקחים מטר לאדם, זה החוק שמהנדס מאשר

יוסי דייטש:  הוא אומר לך: קח את השטח ותמדוד כמה אנשים יכולים להיות שם

יוסי דייטש:  איך שלא יהיה, אני מתחיל לרשות מ-300 איש ומעלה רק אם אני יכול

יוסי דייטש:  השטח, בוא נאמר, עד כ-1,000 מטר – אני יכול להביא בשטח זה 1,000 איש

יוסי דייטש:  השטח יהיה 1,200 – אביא 1,200

יוסי דייטש:  זה הכול תלוי בשטח

יוסי דייטש:  הרי מהנדס הבטיחות לא יאשר להכניס בתא שטח מספר אנשים, כאשר על פי דרישות ההנדסה או על פי דרישות הבטיחות אי-אפשר להכניס, לכן אני לא צריך לשים פסקה: עד מגבלה

אסף זמיר: בעצם המגבלה היא הרישוי עצמו

צביקה פוגל: זאת אומרת, כדי שהסעיף הזה יהיה ברור, אנחנו לא נאפשר לקיים אירוע שהוא פחות מ-300 איש, והמקסימום יהיה על פי הגדרת המהנדס

ישראל אייכלר: זה לא נקרא אירוע

ישראל אייכלר:  מותר ל-20 איש להתכנס

ישראל אייכלר:  זה חופש ההתכנסות

ישראל אייכלר:  ברגע שזה 300 איש זה כבר נקרא אירוע, כדי לתת את השירות ואת מה שהם צריכים

יוסי דייטש: באירוע של 30 איש לא פונים למהנדס ולא צריכים כללי בטיחות, כי זה אירוע שאדם עושה בבית

יוסי דייטש:  הוא לא עושה כלום

יוסי דייטש:  זה בן אדם שיושב לסעודה עם המשפחה ועם החברים, אז הוא לא צריך להגיע לרישיון

יוסי דייטש:  אירוע שצריך לקבל התייחסות בטיחותית ממהנדס בטיחות הוא מ-300 ומעלה

יוסי דייטש:  בדקנו את זה עם המועצה, עם המשטרה ועם כל מהנדסי הבטיחות, והם אמרו לנו: רבותיי, אל תיכנסו לפחות מזה

יוסי דייטש:  בכל מתחם שם יש מגבלת קהל כמה אני יכול להכניס – סופרים את השטח, כניסות ויציאות

יוסי דייטש:  זה כרוך בכל כך הרבה דברים, וגם אם ארצה להביא אנשים אני לא יכול

אסף זמיר: למעשה הרישוי זה מה שמגדר

מאיר פרוש: תראו בהמשך את התנאים לרישוי של אירוע

מירי פרנקל שור: אני מציעה שנחזור לסעיף הזה כאשר נגיע לסעיף 6, להצעת החוק

מירי פרנקל שור:  אני חוזרת על השאלה – מדוע לא נשמרה ההבחנה בין שטח פתוח לשטח סגור?  

מאיר פרוש: מה את מבקשת שיהיה כתוב בשטח פתוח?      

מירי פרנקל שור: השר פרוש, אנחנו לא מבקשים, אנחנו מעירים

מירי פרנקל שור:  כדאי להבין זאת, מכיוון שבתזכיר הייתה הבחנה

מירי פרנקל שור:  לכן אנחנו מבקשים לדעת מה גרם לשינוי, ואחר כך נתייחס

שירן שושנה: מטרת ההגדרה הזאת הייתה להבהיר שאנחנו מבקשים לרשות אירועים נוספים, שכוללים התכנסות של מספר אנשים מסוים

שירן שושנה:  החשש היה שאם יופיעו המילים: בשטח פתוח, המשמעות היא שבשטחים מבונים בתוך המתחם – כמו ישיבת בני עקיבא, שבה יכולים להתכנס למעלה מ-300 אנשים – ישתמע שמדובר באירוע נוסף שלא צריך לרשות אותו

שירן שושנה:  ביקשנו להבהיר שגם בתוך מבנים, שבהם יכולים להתכנס למעלה מ-300 איש, נדרש רישוי

שירן שושנה:  לכן הושמטה הסיפה

מירי פרנקל שור: אולי אפשר לשאול את קרן, מכיוון שזאת הייתה הערה של המועצה

מירי פרנקל שור:  מדוע אחרי: "מערכת הגברה" ביקשתם בזמנו לכתוב: שאינה פרטית? כרגע בהגדרה זה לא מופיע

קרן פטל: שלום לכולם, הסיבה היא שבשנה שעברה בתקנות הרישוי התהליך הזה היה באחריותנו, ופנו אלינו הרבה אנשים פרטיים שרוצים לשים מוזיקה בחצרות שלהם

קרן פטל:  כדי שלא יהיה בלבול עם הפיקוח ושזה יהיה ברור מבחינתם, הבהרנו את העניין שרק מי ששם מערכות הגברה מקצועיות, ולא כל אדם ששם בידורית או רמקולים בחצר שלו, כי אנשים דואגים לעשות את זה

קרן פטל:  זה לגבי זה

ישראל אייכלר: את מתכוונת שיהיה ברור שמותר לו לשים את המוזיקה הזאת ולא שיהיה לו אסור? זה מה שאת מתכוונת?      

קרן פטל: נכון, שלא יבוא אליו פקח

צביקה פוגל: בן אדם פרטי ממילא לא ייקרא אירוע

צביקה פוגל:  זה הרעיון

צביקה פוגל:  הסעיף הזה הוא תחת: "אמצעי עזר לאירועים"

צביקה פוגל:  מי שעושה בבית זה לא אירוע

צביקה פוגל:  מעל 300 איש, כמו שנאמר, זה כבר אירוע, ושם זאת צריכה להיות: "מערכת שאינה פרטית"

אסף זמיר: הבעלות על המערכת זה כבר פחות משנה, אבל כל עוד זה מעל 300 אנשים זה אירוע והוא טעון רישוי

קרן פטל: בדיוק

קרן פטל:  צריך לחדד את זה

שירן שושנה: קרן, התייחסות

שירן שושנה:  אחת, השנה, כמו שכולנו מכירים, המועצה האזורית לא נדרשת לרשות את האירועים

שירן שושנה:  הסמכות בעניין הזה מסורה למשרד ירושלים ולמסורת ישראל, לשר ולמי מטעמו; שתיים, ההגדרה של אירוע נוסף מורכבת משלושה מרכיבים מצטברים

שירן שושנה:  אני חושבת שזה מכסה, לגופו של עניין ולמהות ההערה שלך, באופן מדויק את סוג האירועים שאנחנו רוצים לרשות

שירן שושנה:  לכן, אנחנו לא מוצאים שצריך להוסיף השנה את המילים: שאינה פרטית, להגדרה של: "מערכת הגברה" תחת: "אמצעי עזר לאירועים"

מירי פרנקל שור: קרן, מקובל עלייך?     

קרן פטל: כן

קרן פטל:  קודם כול, זאת באמת לא הייתה הערה שלי, אלא התבקשתי להתייחס

קרן פטל:  אני לא מכירה את הגברת שיושבת ליד היושב-ראש

קרן פטל:  כשאנחנו היינו אחראים על זה ראינו בזה טעם, לאור פניות שפנו אלינו, אבל זה בסדר

קרן פטל:  צריך לשים את הדעת לכך שיכול להיות מצב שאדם בביתו או בחצרו – הרי זה מושב חקלאי – ירצה לעשות אירועים, שהם לא במסגרת הליך הפרויקטור וההילולה

קרן פטל:  אנחנו הערנו את ההערה הזאת, שמבחינת פיקוח המשטרה על זה יש גם לפקח שזה לא יקרה, אבל אז זה מייתר את עניין מערכת ההגברה

קרן פטל:  אני מסכימה עם היועצת המשפטית של המשרד

צביקה פוגל: בואי נשאל אותה כבר גם על נושא יחידת האירוח או יחידת הדיור

ישראל אייכלר: אני רוצה להיות ברור ולהבין ברור, אולי אני לא מבין ברור

ישראל אייכלר:  המגבלה הזאת של 300 איש לא שוללת את זכותו של אותו אדם, ששכר מקום לעצמו ולמשפחתו לעשות חפלה בחצר, ואף שוטר לא יבוא להפריע לו, נכון?      

צביקה פוגל: ממש לא

צביקה פוגל:  הוא גם לא נחשב אירוע

צביקה פוגל:  זה בדיוק העניין

צביקה פוגל:  קרן, ברשותך, לגבי הסעיף "יחידת אירוח" תחת הכותרת: "משכנו במירון"

צביקה פוגל:       שקלתי לכתוב במקום "יחידת אירוח", שיכול להביא לידי ביטוי גם דו יומי ועל זה אין לכם שליטה – "יחידת דיור", שעל זה יש לכם שליטה

קרן פטל: אבל לדעתי, הכוונה המהותית בחוק היא כן לדו יומי, היא לקחת בחשבון את אורחי הצימרים הלא מעטים שיש, כדי שהפרויקטור יוכל להיות באיזושהי בקרה על מספר האנשים ביישוב

צביקה פוגל: העניין הוא שפה לא הפרויקטור אחראי

צביקה פוגל:  פה כתוב: "ראש המועצה או מי מטעמו"

קרן פטל: נכון

קרן פטל:  המועצה צריכה לתת לפרויקטור איזשהו שיקוף של מספר האנשים שיקבלו אישורי שהייה במתחם מירון

מאיר פרוש: לצורך הספירה

קרן פטל: נכון, לצורך הספירה והבקרה על כמות האנשים

קרן פטל:  לגבי תושבים, זה יחסית פשוט

קרן פטל:  למרות שאני מסייגת, זה גם לא כזה פשוט

קרן פטל:  לצערנו, מירון זה לא יישוב סטנדרטי, זאת לא קהילה סטנדרטית

קרן פטל:  רבים מבעלי הבתים בכלל לא גרים ביישוב

קרן פטל:  אבל נניח שזה פשוט

קרן פטל:  מי שגר ביישוב זה אחד

קרן פטל:  קבוצה שנייה, אלה אותן יחידות אירוח שמושכרות במשך השנה

קרן פטל:  זה גם יחסית פשוט

קרן פטל:  על ידי הוועד המקומי והוועד של האגודה אפשר יהיה לספק את המידע הזה

קרן פטל:  רוב הסיכויים שהם יהיו מי שמטעמנו, מטעם ראש המועצה כמובן

קרן פטל:       לגבי אורחי הצימרים, זאת הנקודה הקשה, מכיוון שהרבה פעמים אנשים סוגרים גם בשבוע האחרון את הצימר

קרן פטל:  בשנה שעברה בעלי הצימרים ביקשו מאיתנו לא לפגוע להם בפרנסה ולתת להם עוד שהות ועוד שהות – מי שלא מילא את מקומו – כי לא כולם משכירים חודשים לפני או שבועות לפני

קרן פטל:  לכן צריך לראות בעניין הצימריסטים, האורחים בצימר

קרן פטל:  ממה שאני מבינה ההערכה יכולה להיות משהו כמו 4,000-3,000 איש

קרן פטל:  לדעתי, זאת הערכת חסר

קרן פטל:  אבל אני לא יכולה לדעת את זה במאה אחוז, כי אני לא יכולה לדעת אם בצימר, נניח של 60 מטר רבוע, תחליט ללון משפחה של עשר נפשות או שתיים

קרן פטל:  זה דבר שאי-אפשר לצפות מראש

קרן פטל:  צריך לקחת בחשבון שביצוע ההנחיה הזאת מורכב, אבל לא בלתי אפשרי, כיוון שיש יעדים ליישוב, והם יודעים להיות בקשר ישיר עם התושבים ועם בעלי הצימר

צביקה פוגל: יוסי, הצימריסטים, אלה שבאים לקחת רק לארבעת הימים האלה, איך אנחנו שולטים בהם?      

יוסי דייטש: הסיכום שלנו היה גם עם המועצה – וכך זה התנהל גם בשנה שעברה – שבעלי הדירות מעבירים את מספר האנשים ששוכרים

יוסי דייטש:  סיכמנו גם לשבת עם האגודה ועם המושב – אנחנו יושבים איתם – הם אומרים לנו פחות או יותר כמה אנשים שכרו מהם את החדרים ומבקשים את האישורים, ועל פי זה אנחנו מנפיקים להם

מאיר פרוש: זה גם לספירה

יוסי דייטש: כן, זה לצורך הספירה

יוסי דייטש:  הרי בספירת הקהל שמנינו במושב – האנשים שנמצאים, תושבי המושב וכולם – נמצאים כ-10 אלף איש

יוסי דייטש:  זה מה שנמצא מבחינת ספירת הקהל, לאור מספרים שגם המשטרה אמרה לנו בשטח המושב

יוסי דייטש:  להגיד לך את המספרים המדויקים, האם זה נע סביב 7,000? לקחנו את המקסימלי

יוסי דייטש:  מה שקרן אמרה זה נכון, כי עבור האנשים האלה במירון זאת בסך הכול הפרנסה

יוסי דייטש:  האנשים ביישוב סובלים את כל מה שהם סובלים, אבל זה מקור הפרנסה שלהם ומזה הם חיים

צביקה פוגל: אין לנו כוונה לפגוע בפרנסה של מישהו, יש לנו כוונה לשלוט במספר האנשים שיש באירוע

יוסי דייטש: במספר האנשים אנחנו שולטים

צביקה פוגל: זאת אומרת, אנחנו מנפיקים 10,000 תגים לתושבי מירון ואורחיהם?      

יוסי דייטש: עד 10,000

יוסי דייטש:  זה המקסימום שיכול להיות

יוסי דייטש:  אנחנו עושים את זה בתיאום

יוסי דייטש:  קרן ממנה אנשים מטעם המועצה – כנראה מהאגודה או מועד המושב או מועד התושבים – ואיתם אנחנו יושבים

יוסי דייטש:  הם מראים לנו כמה אנשים צריכים בכל מקום, ולפי זה ננפיק להם את האישורים שלהם

מירי פרנקל שור: לסיכום, אם הבנתי אותך נכון, דין שוכר צימר כדין תושב האזור לצורך האישור

מאיר פרוש: לצורך הספירה

מאיר פרוש:  אני צריך לספור אותו, כי אסור להיות יותר מ-X אנשים

אסף זמיר: כן

אסף זמיר:  זה בעצם שורש הכול

קרן פטל: צריך לקחת בחשבון שהצימריסטים שמגיעים למירון לא מגיעים בשביל הצימר במירון, הם מגיעים בשביל ההילולה

קרן פטל:  יש הבחנה בתזכיר החוק, שמי שקיבל אישור לשהות במתחם מירון לא קיבל אישור לשהות במתחם קבר רבי שמעון בר יוחאי

קרן פטל:  אני צופה כאן הרבה עניינים

קרן פטל:  אדם שמגיע לצימר במירון כדי להשתתף בהילולה צריך לקבל שני אישורים – אחד מטעם ראש המועצה או מי שהסמיך כדי לשהות במתחם מירון, ואחר בשביל - - -       

יוסי דייטש: קרן אומרת שאדם שנמצא בצימר – הרי נמצא באזור מירון 24 או 48 שעות – זה לא אומר שההיתר הזה נותן לו להיות במתחם הציון כל 48 השעות הללו, כי הוא לא עדיף על פני מישהו אחר

יוסי דייטש:  היות שהוא גר במירון, דבר ראשון יש לו אפשרות לשהות באזור הר מירון

יוסי דייטש:  כפי שראיתם בהגדרה מה נקרא הר מירון – המושב, ההר למעלה, מתחם בני עקיבא וכולי

יוסי דייטש:  לאחר מכן, הוא צריך לקבל גם את הזמנים

יוסי דייטש:  אם, בוא נאמר, נתנו לאדם חמש שעות משך שהייה, הוא צריך לבחור

יוסי דייטש:  אנחנו עושים איתם חלוקה שיהיו כאלה שיקבלו מהשעה 19:00 בערב עד השעה 01:00 בלילה

יוסי דייטש:  חלק מהתושבים מקבלים מ-01:00 בלילה עד השעה 06:00 בבוקר

יוסי דייטש:  אנחנו מחלקים להם את לוחות הזמנים מתי הם יכולים לשהות באזור ההר

יוסי דייטש:  יש להם אישור שהייה למושב ואחר כך למתחם ההר

צביקה פוגל: אוקיי

משה ארבל: כן

משה ארבל:  אדוני היושב-ראש, אני קודם כול רוצה לברך אותך על הפעילות הזריזה שלך כיושב-ראש הוועדה להציל חיי אדם

משה ארבל:  אני רוצה לברך את שר ירושלים ומסורת ישראל ואת יוסף דייטש, באמת ידיו רב לו

משה ארבל:  לא הרבה אנשים מוכנים לקחת אחריות בסוגיה מאוד מאוד כבדה

משה ארבל:  רובינו, לצערי הרב, רואים אירוע מורכב וקשה ואומרים: שאלה יהיו צרות של אחרים

משה ארבל:  זאת גישה טבעית, נורמלית והגיונית

משה ארבל:  יש כאן שר שבא ואמר: אני מוכן לקחת אחריות באירוע מאוד קשה, כבד ומורכב, כשוועדת חקירה עדיין מתנהלת בעניינו

משה ארבל:  אנחנו לא שוכחים את 45 הקדושים שנספו באסון האזרחי הכבד ביותר שהיה במדינת ישראל

משה ארבל:  אין לי ספק שהאחריות הזאת והרצון לקחת את העול הזה ראויים להערכה ולא מובנים מאליהם

משה ארבל:  כמובן, אני מזכיר את מנכ"ל המשרד אסף יזדי, שגם לוקח חלק בפעילות הזאת

משה ארבל:       יחד עם זאת, אני רוצה לציין דאגה רבה שאני מקבל מאזרחים רבים – העליתי אותה גם במהלך התקנת התקנות בממשלה הקודמת

משה ארבל:  זה לא היה בחקיקה ראשית, אלה היו תקנות שהגיעו לכנסת – בסוגיית השוויון בחלוקת המשאבים הללו

משה ארבל:  אין לי ספק שיפעלו על פי עקרונות של שוויון, אבל חשוב מאוד שזה יאמר לכלל המגזרים, לכלל האוכלוסיות, לרבות אוכלוסייה מסורתית

משה ארבל:  ההילולה במירון במשך שנים רבות הייתה הילולה של ציבור מסורתי

משה ארבל:  לשמחתנו הרבה, היא הלכה וגברה, וציבור חרדי רב וגם ציבור חסידי לוקחים בה חלק, אבל צריך לפעול שזה לא יהיה על חשבון ציבורים אחרים

משה ארבל:       נקודה חשובה נוספת היא מציאות שהיינו עדים לה בשנה שעברה, ובה חוק חסינות חברי הכנסת נרמס באופן ממש ברוטלי, על ידי אנשי משטרה שהיו בהר ובשטח

משה ארבל:  אני לא אדבר על עצמי, אבל כשאני רואה את השר לשעבר, השר מתן כהנא, מחכה במשך חצי שעה בכדי ששוטר קצין יאפשר לו מעבר, זה דבר שמנוגד לחלוטין לחובתנו הפרלמנטרית לפקח על עבודת הממשלה וביצועה

משה ארבל:  הדבר הזה גם צריך להיות עם דגשים ברורים לכל מי שלוקח פה אחריות

משה ארבל:  גם חבר כנסת שמגיע למקום כדי להתפלל, הוא מגיע בכובע נוסף כדי לפקח על ביצוע עבודת הממשלה

משה ארבל:  חופש התנועה של חברי הכנסת חייב להישמר

משה ארבל:  תודה רבה

ישראל אייכלר: לגבי ההערה של חבר הכנסת ארבל בעניין הזה, אני רוצה לייעץ לכל חברי הכנסת שרוצים להגיע לשם שיעדכנו את הכרטיס שלהם

ישראל אייכלר:  מה שקרה בשנה שעברה זה שהיו שוטרים שהיתממו ואמרו: זה הכנסת העשרים-וארבע, לך יש כרטיס של הכנסת העשרים-ושלוש

ישראל אייכלר:  כך לא נתנו להם להיכנס

ישראל אייכלר:  זאת ציניות מרושעת שרק נגד חברי כנסת מותר לעשות

ישראל אייכלר:  לכן, כבר מתוך ראייה לרחוק ניגשתי השבוע וביקשתי להחליף את הכרטיס, כי הייתי השבוע בכותל המערבי, ואמר לי השומר: אתה לא יכול להיכנס, כי הכרטיס שלך שייך לכנסת העשרים-וארבע והיום אנחנו כבר בכנסת העשרים-וחמש

ישראל אייכלר:  לכן מה שאתה אומר זאת הערה נכונה מאוד, כי חוק חסינות חברי הכנסת נרמס

יוסי דייטש: תשמח שהשומר ידע שהיום זאת הכנסת העשרים-וחמש

יוסי דייטש:  לא כולם יודעים זאת

ישראל אייכלר: לצערי הוא ידע, אז הלכתי וכבר החלפתי

ישראל אייכלר:  אני ממליץ לכולם ללכת להחליף ולעדכן

צביקה פוגל: אני לא נכנסתי להגדרת הממונה על ההילולה בינתיים, כי על פי ההגדרה הוא אדם בעל ידע וניסיון מתאימים, וזה יוסי דייטש כמו שאתם בוודאי יודעים

צביקה פוגל:  אנחנו נוסיף לזה עוד כמה סעיפים, כולל ההכרה בסמכותם וחסינותם של חברי הכנסת

צביקה פוגל:  תודה רבה, חבר הכנסת ארבל

מאיר פרוש: על כל כרטיס של חבר כנסת כתוב מאחור את סעיף החסינות שלו כחבר כנסת

מאיר פרוש:  בעבר תמיד הייתי צריך להשתמש בזה במירון ולהציג לשוטרים

מאיר פרוש:  בכל מקום, רק אם הכריזו עליו שטח צבאי סגור אני לא יכול להיכנס

מאיר פרוש:  לכל מקום אני יכול להיכנס

צביקה פוגל: חבר הכנסת ואטורי, בבקשה

ניסים ואטורי: שלום, אדוני השר ויושב-ראש הוועדה, בהמשך לדבריו של חבר הכנסת ארבל, חברי, אני רוצה לציין בסעיף ההגדרות התייחסות לסעיף 3(ד)(1)

ניסים ואטורי:  כתוב שם: "קהילות" ו – "קבוצות", ובסעיף ההגדרות לא מצאתי התייחסות מיהן הקבוצות האלה

ניסים ואטורי:  אני חושב שחשוב מאוד, קודם כול, לשמור על הזכויות של כל קהילות קודש ישראל ללא יוצא מן הכלל

ניסים ואטורי:  אני לא נכנס לסעיפים, אלא אני אומר למה אני חושב שחשוב לציין מי הקהילות

ניסים ואטורי:  אני סומך על סמכותו ושיקול דעתו של השר, אבל אני חושב שבהגדרות לפחות להגדיר את זה, כי סעיף 6(א) אומר: "לא יתקיים אירוע נוסף במתחם מירון בזמן ההילולה, וכן לא יארגן אדם ולא יערוך אירוע נוסף", וכולי

ניסים ואטורי:       אדוני השר, חשוב לתת מקום גם לקהילות נוספות

ניסים ואטורי:  זאת אומרת, מעבר לזה גם אלה שהיו הרבה שנים בהר, מעל 15 שנה, לפי ההגדרה של סעיף 3(ד)(1)

ניסים ואטורי:  אני מדבר על המסורתיים

ניסים ואטורי:  קוראים להם כך, משום שזאת הייתה פינה של מסורתיים – כך כתוב במגרש

ניסים ואטורי:  אלה חבר'ה ספרדים דתיים

ניסים ואטורי:  קראו להם מרוקאים באיזשהו שלב

ניסים ואטורי:  אני חושב שהם מכל עדות המזרח

ניסים ואטורי:  חשוב לציין זאת, או שנשמע איזושהי הגדרה שמגדירה שיהיה חופש גם לספרדים – לא ספרדים כמו ש"ס או אגודה וכולי, אלא הספרדים המסורתיים, הדתיים שמגיעים מהערים

ניסים ואטורי:  נקרא לזה כך

מירי פרנקל שור: השר, זה עלה גם בשנה שעברה

מאיר פרוש: ביקשתי מהיושב-ראש להתייחס לזה

מאיר פרוש:  קודם כול, לשמחתנו, כאשר כתוב קבוצות וקהילות לא כתוב אם הן אשכנזיות או חסידיות או ליטאיות או מרוקאיות או תונסאיות

ניסים ואטורי: אני לא המצאתי הגדרה

ניסים ואטורי:  דרך אגב, כתוב מרוקאיות בהגדרות הקודמות

מאיר פרוש: חבר הכנסת ואטורי, אני אדע למה אנחנו רוצים להתייחס ומה הבעיה הקיימת שאותה אתה מעלה

מאיר פרוש:  אחרי מה שקרה באסון הרבה דברים השתנו על ההר

מאיר פרוש:  קיימת בעיה שאנחנו צריכים להתייחס אליה, בעקבות מה שאתה מעלה

מאיר פרוש:  אמרו: אלה שהייתה להם מסורת להדליק, בשנה שעברה התבטלה המסורת הזאת

מאיר פרוש:  למי שהייתה מסורת להדליק בכל שנה, כעת יש אפשרות להדליק אך לא בכל מקום – על הגג של הציון רק הדלקה אחת

מאיר פרוש:  השנה פתחו מתחם בני עקיבא, ויש עוד שטח הודות לפרויקטור, בשיתוף פעולה איתי יחד עם שר השיכון שממונה על רמ"י

מאיר פרוש:  רמ"י "תרמה" לצורך ההילולה שטח של כ-180 דונם מול הכפר, ושם אנחנו נחלק למתחמים – מתחם גדול, בינוני וקטן – לצורך קיום ההדלקות המסורתיות, שהיו בעבר למעלה ליד מתחם הציון

מאיר פרוש:     הצענו לרב משעלי, שסמוך ונראה לקבוצה המרוקאית, לעשות למטה ב-89, והוא אמר לי שהוא מסכים

מאיר פרוש:  ישנם כאלה – בלי שמות ובלי להגיד מי הם, אבל כולנו יודעים מי הם – שמבקשים שיאפשרו להם להקים במתחם למעלה, סמוך לציון, אוהלים, כי במשך עשרות שנים הם היו מקימים שם אוהלים

מאיר פרוש:  אם אתה זוכר בסיור שאלת: מה זה הפחון שעומד שם? מהם השירותים האלה שעומדים שם? ואמרו לך: זה עוד יסולק לפני ההילולה

מאיר פרוש:       לנו אין היום אפשרות לחזור, כמו שאנחנו לא יכולים לתת היום, לאף אחד לא – הרב עמר, שהיה מדליק כל השנים ליד איפה שבויאן היו מדליקים, השנה יהיה ב-89 למטה; הרב הרוש שהיה מדליק למעלה, השנה הולך למטה; גם תולדות אהרון שהוא חסיד

מאיר פרוש:  הם כנראה השנה לא יבואו, אבל תולדות אברהם יצחק – אין לנו בשבילו מקום למעלה

מאיר פרוש:  כולם יורדים למטה

מאיר פרוש:       הבקשה שאותה אתה מייצג, הייתי מאוד שמח אם הייתי יכול – ואני לא רוצה אפילו למנות כמה שרים וחברי כנסת פנו אליי בעניין הזה – אבל אין לנו היום אפשרות להקים אוהלים למעלה בהר

מאיר פרוש:  אין לנו אפשרות כזאת

מאיר פרוש:  כבר אמרתי את זה לכמה אנשים, כולל האנשים שנמצאים פה בחדר הזה, ואני לא מונה את שמותיהם

מאיר פרוש:  אם המשטרה תרשה לנו להקים אוהלים, נבדוק כמה מקום זה מוריד מאפשרות השהייה למעלה במתחם הציון, ולפי זה ננהג

מאיר פרוש:  אבל כרגע אין לנו אישור להקים אוהלים, למרות שהייתה מסורת של עשרות שנים

ניסים ואטורי: השאלה אם זה מסוכן

ניסים ואטורי:  כלומר, מה הסיפור שם?      

צביקה פוגל: התשובה היא כן

ניסים ואטורי: למה, אוהלים קורסים? מה יקרה?    

צביקה פוגל: לא

צביקה פוגל:  צפיפות, תוספת של אנשים

ניסים ואטורי: יש שם גדרות?      

צביקה פוגל: כן

צביקה פוגל:  זה מקטין את השטח שבו אנשים יכולים להסתובב באופן חופשי

צביקה פוגל:  לכן, מה שעשינו זה אוהלי תפילה, וזה טוב לכולם – נשים לחוד, גברים לחוד

צביקה פוגל:  אנחנו לא עושים מתחם אוהלים למעלה

צביקה פוגל:  לא יהיה

צביקה פוגל:  מי שרוצה שזה יהיה מוזמן לקחת את האחריות ממני

יוסי דייטש: אני מרגיש מאוד לא נוח בסיפור הזה של הקבוצה המרוקאית

יוסי דייטש:  אדון יפרח אהרון שלמה, יהודי יקר, באמת

יוסי דייטש:  אני לא מרגיש נוח עם זה שהוא חושב שאנחנו - -      

מאיר פרוש: האשכנזים כביכול

יוסי דייטש: - - רוצים, בוא נאמר בשפה העממית, לדפוק אותו ולזרוק אותו מההר

יוסי דייטש:  ממש לא

יוסי דייטש:  זה לא בסמכותי

יוסי דייטש:  ואתה יודע, כבוד היושב-ראש – היית איתנו – שזה באמת לא בסמכותנו

יוסי דייטש:  יושבים פה גם נציגי המשטרה

יוסי דייטש:  אמרתי את זה הבוקר לאדון יפרח: אין לנו אישור, גם אם נרצה, לתת במתחם ההר למישהו להקים אוהל או לעשות איזה אירוע במקום הזה – הדלקה

יוסי דייטש:  לא רק הדלקה, טיש או משהו כזה במתחם ההר

יוסי דייטש:  ההגדרות מאוד מאוד ברורות

יוסי דייטש:  יושבים פה נציגי משרד המשפטים, יושבת פה היועצת המשפטית שלנו, והם יודעים שכל פסיק במתחם המצומצם הזה שנקרא הר – מה ההגדרות, למי מותר ומה מותר – זה לא בסמכותנו

יוסי דייטש:  אני מנסה להסביר את זה לאדון יפרח

יוסי דייטש:  אני מוכן לתת לך בכל מקום

יוסי דייטש:       אם תביא לי הסכמה של היושב-ראש או של המשטרה או של הוועדה או של מישהו שייתן לנו סמכות לתת לך לקחת מתחם מסוים, להפחית אותו משטח ההר ולתת לכם אותו כמסורת שהייתה לכם, בבקשה

יוסי דייטש:  אני לא אהיה זה שיפריע להם

יוסי דייטש:  אני לא רוצה, חס וחלילה, להפריע

יוסי דייטש:  כשהוא אומר לי: אבל אתם מדברים על חסידויות

יוסי דייטש:  אני לא מדבר

יוסי דייטש:  השפה היא אולי הטרמינולוגיה כשאומרים חסידויות

יוסי דייטש:  זה לא חסידויות, זה קבוצות

יוסי דייטש:  אני דואג להדלקה של הרב עמר, לרב הרוש, לרב שמואל אליהו

יוסי דייטש:  אנחנו דואגים שם להדלקות כמעט של כל הקהלים – הרב אבוחצירה, הרב בניהו שמואלי

מאיר פרוש: הצענו לרב משעלי גם והוא קיבל את זה

יוסי דייטש: אמרנו לכל הקבוצות: אנחנו מוכנים לתת לכם, וכשאנחנו נותנים את זה אנחנו נותנים את הכול – מסדרים להם מקום, מוציאים לזה רישוי, עושים את הכול

יוסי דייטש:  באמת, עם כל הכאב – ואני מבקש שיעבירו את זה גם ליפרח – זה לא בסמכותנו

יוסי דייטש:  זה צריך להיאמר וחשוב לי שזה יאמר פה, ושהוא לא יחשוב שחס וחלילה יושבים פה אנשים שהחליטו שאותו הם רוצים לסלק

יוסי דייטש:  ממש לא, הרב יפרח

יוסי דייטש:  אני אהיה הראשון לעזור

ניסים ואטורי: אי-אפשר להגביל כמויות במקום לבטל לגמרי?      

צביקה פוגל: לא

צביקה פוגל:  ברגע שאני מתיר לגורם אחד, אני צריך להתיר את זה לגורמים אחרים

ניסים ואטורי: לא גורם – כמות

ניסים ואטורי:  נגיד, יש את המסורתיים – כמות

צביקה פוגל: לא, אין

צביקה פוגל:  יש שם שני מתחמים בלבד שמתקיימים – המתחם להדלקה על הציון של בויאן והמתחם של בני עקיבא

מאיר פרוש: וגם למטה ב-89

צביקה פוגל: למטה ב-89 כל השאר

יגאל עם-פז: היושב-ראש, אשמח לומר עוד משפט

יגאל עם-פז:  בסוף יש לנו את המלצות ועדת החקירה, שהן לנגד עינינו ובאמת מאוד מאוד חשובות

יגאל עם-פז:  יש גם החלטת ממשלה שאימצה את ההמלצות האלה

יגאל עם-פז:  אני רוצה להפנות בהקשר זה לסעיף 31 להמלצות של ועדת החקירה הראשונות, המלצות הביניים: "בנוסף, אנו ממליצים שלא לאפשר הקמת אוהלים, מבנים ולינה בהר במהלך ההילולה הקרובה, ושלא להקצות שטחים ל'מתחם משפחות'

יגאל עם-פז:  שטח ההר הוא מוגבל ומסירת חלקים ממנו למגורים זמניים מקטינה את השטח העומד לרשות הציבור כולו, וכפועל יוצא מכך תורמת לצפיפות"

יגאל עם-פז:       אני לא אקריא את כל הסעיף, אבל בסופו של דבר אלה המלצות ועדת החקירה

יגאל עם-פז:  זאת אומרת, הממשלה החליטה לאמץ אותם

ניסים ואטורי: בסדר, ועדת החקירה לא אמרה להוריד את המסורתיים

ניסים ואטורי:  אמרו להוריד כמויות, נכון?      

יגאל עם-פז: לא, שאין מתחם אוהלים

ניסים ואטורי: אבל לא דווקא קבוצה, לפי מה שאומרים פה

יגאל עם-פז: הקראתי את הדברים

יגאל עם-פז:  בסופו של דבר, הדברים מאוד מאוד ברורים

ישראל אייכלר: אולי תקריא עוד פעם, ואטורי לא שם לב לזה

יגאל עם-פז: "אנו ממליצים שלא לאפשר הקמת אוהלים, מבנים ולינה בהר במהלך ההילולה הקרובה, ושלא להקצות שטחים ל'מתחם משפחות'

יגאל עם-פז:  שטח ההר הוא מוגבל ומסירת חלקים ממנו למגורים זמניים מקטינה את השטח העומד לרשות הציבור כולו, וכפועל יוצא מכך תורמת לצפיפות"

אהרון שלמה יפרח: - - - אתם מקימים אוהלים ואתם לא מדווחים פה לוועדה

אהרון שלמה יפרח:  הכול בקומבינות

אהרון שלמה יפרח:  תקשיב, אותי לא תחרטט, אני מכיר את זה כבר למעלה מ-60 שנה

אהרון שלמה יפרח:  שיהיה ברור, אני מודיע לכם, ב-24 שעות, בכמה דקות, אתה נותן לו אישורים – הוא מקים אוהלים ועושה דברים

אהרון שלמה יפרח:  אתה מתעורר בבוקר ולא מבין מה קרה להר

אהרון שלמה יפרח:  שהמשטרה תגיד את זה, היא יודעת את זה טוב מאוד

אהרון שלמה יפרח:  החסידויות באותו צבע ואתה לא יכול להבדיל ביניהם

אהרון שלמה יפרח:  זה כזה וזה כזה

אהרון שלמה יפרח:  פתאום אומרים לך: כולם שייכים לאותו אחד, אבל המשטרה לא יודעת

אהרון שלמה יפרח:  אז הם יודעים איפה לעצור אותם, הם יודעים איך לווסת אותם

אהרון שלמה יפרח:  הם משתדלים לעשות, אבל אחר כך זה נהפך להיות כזאת שנאה ומשהו בלתי נסבל בהר

אהרון שלמה יפרח:  כל מי שעושה, זה החסידויות

אהרון שלמה יפרח:  את החסידויות צריך להוריד למטה, לא להוריד את המרוקאים למטה

אהרון שלמה יפרח:  זה צריך להיות ההיפך

אהרון שלמה יפרח:  לא שהחסידויות יעלו למעלה ואנחנו נישאר למטה

אהרון שלמה יפרח:  גם הזקנים שלנו, צריך לחפש מי ייקח אותם

אהרון שלמה יפרח:        לא יכול להיות שיאיר לפיד אמר – והם מממשים את זה: אנחנו נעשה להם פינה בספארי

אהרון שלמה יפרח:  זה אנחנו הפינה בספארי, ואנחנו מבינים את זה

אהרון שלמה יפרח:  אבל בסופו של דבר אתם לא תצליחו

אהרון שלמה יפרח:  לא תצליחו, תיכשלו

אהרון שלמה יפרח:  אתה יכול לשאול את צביקה טסלר, אתה יכול לשאול מה הוא המליץ לכם, ואתם מעלימים את זה

אהרון שלמה יפרח:  הוא אמר לי: אני המלצתי להם הכול

אהרון שלמה יפרח:  אמרתי להם להשאיר למעלה את המרוקאים האלה, אחרת הם ייכשלו

אהרון שלמה יפרח:       אני מודיע לכם עוד פעם, אתם תיכשלו ואנחנו לא נפריע לכם

אהרון שלמה יפרח:  לנו יש את הקדוש ברוך הוא, אנחנו סומכים עליו ועל רבי שמעון

אהרון שלמה יפרח:  רבי שמעון יכשיל אתכם

אהרון שלמה יפרח:  תזכרו מה אני אמרתי בדת

אהרון שלמה יפרח:  יש פה אנשים שלא יודעים מה זה דת, אבל אנחנו יודעים מה זה דת, ובדת אתם תיכשלו

אהרון שלמה יפרח:  אתם לא תרצו אותנו? הקדוש ברוך הוא לא ירצה אתכם

אהרון שלמה יפרח:  זה מה שיש לי להגיד

צביקה פוגל: יפרח אהרון שלמה, תודה

צביקה פוגל:  היה חשוב לשמוע אותך

צביקה פוגל:  מישהו רוצה להתייחס?      

מאיר פרוש: אין פה שום קומבינות

מאיר פרוש:  קומבינות זה משהו שאני עושה בסתר, שאף אחד לא יידע ולא ישמע

מאיר פרוש:  נוסח החוק מתחיל עם המילים: "בחוק זה – "אוהל נוחות""

מאיר פרוש:  מאחר שהציון לא יכול לאפשר קליטה של יותר מ-150 איש, מה אעשה כשאנשים באים לשם להתפלל? מה לעשות? שיעמדו תחת כיפת השמיים? בשנה שעברה עמדו תחת כיפת השמיים בשיא החום הלוהט, אז אמרנו שנקים צמוד לקיר האוהל ויתפללו שם, במתחמים שבעבר היו עושים הדלקות והיום אין הדלקות

מאיר פרוש:       למקרה שמישהו עלה את ההר ורוצה לשתות משהו, או רוצה לקחת את הילד שלו לעשות לו חלאקה, אנחנו עושים אוהלים מפוקחים משלנו

מאיר פרוש:  ברגע שאני אתן למרוקאים – אני רוצה מאוד לעזור לו

מאיר פרוש:  אני בכלל לא רוצה שתהיה עליי סטיגמה שאני פוגע בכאלו ואחרים

מאיר פרוש:  לכן נתחיל לספור את השנים – כמה שנים יש למרוקאים? וכמה שנים יש לתוניסאים? וכמה זמן לפרסים? אם אי-אפשר, אז אי-אפשר

מאיר פרוש:  לדעתי, בוא נעשה מה שוועדת החקירה אומרת, ומה שהיא אמרה – כך נפעל

צביקה פוגל: אם אני מבין נכון מהסיור שעשינו, לאוהלי התפילה של הנשים ושל הגברים, ולמרכז החלאקה שיש שם כולם יכולים להגיע

יוסי דייטש: זה אוהלים לעם ישראל

צביקה פוגל: הבנתי

צביקה פוגל:  חבר הכנסת ואטורי, עוד משהו? בתור אחד שנשוי לתוניסאית, אני מבטיח לך שאני לא אתן לאף אחד להרוס - - -      

ניסים ואטורי: בתור אחד שנשוי לאשכנזייה, מותר לי להגיד הכול – אשכנזים, ספרדים

ניסים ואטורי:  אני יכול לדבר חופשי

ניסים ואטורי:  אני התחתנתי איתם

ניסים ואטורי:  תגיד לי, לאן הם עוברים? מה האופציות שנתתם?      

צביקה פוגל: מתחם 89

צביקה פוגל:  לשם כולם הולכים, לא רק הם

ניסים ואטורי: אני לא רואה את זה במפה, איפה זה?      

צביקה פוגל: תבוא אליי, אני אראה לך את זה על המפה

צביקה פוגל:  מתחם 89

מאיר פרוש: זה מול הכפר למטה

מאיר פרוש:  שם יעשו הדלקה, אבל צריכים לתאם את זה עם הפרויקטור

צביקה פוגל: ההדלקה תהיה באזור? איפה?      

מאיר פרוש: איפה שהרב עמר יהיה, איפה שהרב הרוש יהיה

צביקה פוגל: למי שממש מעונין, אני מזכיר שאנחנו עושים עוד סיור שם אוטוטו

צביקה פוגל:  מי שירצה לראות איך הדברים מתקיימים או לא מתקיימים, שיירשם אצל מנהלת הוועדה לקראת הסיור, ונשמח להסביר את זה שם

ניסים ואטורי: בסדר

ניסים ואטורי:  אני מבקש שמנהלת הוועדה תרשום אותי גם לתזכורת, בסדר? שאני אגיע לסיור הבא

יוסי דייטש: חבר הכנסת ואטורי, אם אתה רוצה אני יוצא עוד מעט למירון

יוסי דייטש:  אני באמת אשמח להיפגש איתך שם במקום

ניסים ואטורי: לא, אני נשאר פה

ניסים ואטורי:  אני הולך להפגנה בתל אביב היום בערב

צביקה פוגל: רגע לפני שאנחנו ממשיכים בעיסוק המאוד חשוב הזה, אני רוצה לברך את מכינת תבור, שנמצאת בנוף הגליל

צביקה פוגל:  כולם מיועדים לתפקידי פיקוד ביחידות הטובות ביותר של צה"ל, והם האורחים שלנו עכשיו

צביקה פוגל:  בואו נראה להם שאנחנו יודעים להתנהל גם כמו שצריך

צביקה פוגל:  ברוכים הבאים, חברינו הצעירים

איילת לוי-נחום: אני עוברת לסעיף 2: "הגבלות על שהייה במתחם מירון בזמן ההילולה"

צביקה פוגל: גמרנו את כל נושא ההגדרות?      

שירן שושנה: אנחנו נשמח לחזור לעניין ההגדה של "אמצעי עזר לאירועים" בעניין "מערכת הגברה"

שירן שושנה:  עשינו חשיבה נוספת, הסתכלנו על החוק ואנחנו חושבים שנכון להוסיף את המלים: שאינה פרטית

צביקה פוגל: יופי, מצוין

צביקה פוגל:  לפני שאיילת ממשיכה הלאה, בסעיף "חוק התכנון והבנייה", אחד הסעיפים האחרונים בהגדרות, זה לא יצוין, אבל אני מבקש לזכור את כל נושא ההריסה או סימון של המבנים הבלתי חוקיים או המסוכנים

צביקה פוגל:  דיברנו על זה בסיור

צביקה פוגל:  יש לזה סעיף נפרד?      

מירי פרנקל שור: יש לזה התייחסות

צביקה פוגל: בסדר גמור

צביקה פוגל:  עוד דבר אחד, בכרטיסי נסיעה למירון

גולן ירמיהו: אפשר להתייחס לזה?      

צביקה פוגל: עוד רגע, אני כבר נותן לך

צביקה פוגל:  "כרטיסי נסיעה למירון" – יוסי הפרויקטור, זה נוגע אליך – "כרטיסי נסיעה ייעודיים לנסיעה בתחבורה הציבורית למתחם מירון בזמן ההילולה, שמנפיק הממונה"

צביקה פוגל:  זה אתה מנפיק?      

יוסי דייטש: אני ביחד עם משרד התחבורה

יוסי דייטש:  יש משרד התחבורה

יוסי דייטש:  הם יודעים את המספרים והם מנפיקים

גולן ירמיהו: לפי ההגדרות, אני הממונה על כרטיסי הנסיעה

יוסי דייטש: כן, משרד התחבורה הוא הממונה על כרטיסי הנסיעה

צביקה פוגל: זאת אומרת, הממונה פה זה משרד התחבורה?      

שירן שושנה: "הממונה על כרטיסי הנסיעה"

אסף זמיר: זאת ההגדרה, אדוני היושב-ראש

מאיר פרוש: בהגדרה כך כתוב

צביקה פוגל: מעולה

צביקה פוגל:  גולן, בבקשה

גולן ירמיהו: בדברי ההסבר לכרטיסי הנסיעה רשום שכרטיסי הנסיעה הם שמים ברובם

גולן ירמיהו:  אנחנו מנפיקים כרטיסי נסיעה והם יהיו שמים, אבל לא ייכתבו שמות פרטניים של כל המשתתפים

גולן ירמיהו:  זאת אומרת, אדם אחד יוכל להזמין חמישה כרטיסים, וכל חמשת הכרטיסים יישאו את שמו

גולן ירמיהו:  בהיסעים הפרטיים, מזמין האוטובוס הפרטי ומקבל 50 כרטיסים, כאשר כל 50 הכרטיסים יישאו את שמו

גולן ירמיהו:  שלא יובן מכאן, שכל אדם עולה להר עם כרטיס שמי, נושא את שמו בהכרח

צביקה פוגל: אוקיי

צביקה פוגל:  זה מהווה מבחינתנו איזושהי בעיה? משטרה, אנחנו רואים בזה איזושהי בעיה?      

ישראל אייכלר: אלה לא כרטיסי אשראי, אלה בסך הכול כרטיסי שהייה

צביקה פוגל: בסדר, אין בעיה

צביקה פוגל:  תודה, גולן

איילת לוי-נחום: אני עוברת לסעיף 2

איילת לוי-נחום:       זה סוף סעיף 2

איילת לוי-נחום:  כאן היו לנו מספר שאלות

צביקה פוגל: בבקשה

איילת לוי-נחום: אציג אותם לא לפי סדר חשיבותם, אלא לפי הסדר שהם עולים מהסעיפים

איילת לוי-נחום:  בפסקה קטנה (3), כשאתם מתייחסים לכוחות הביטחון וההצלה, כדאי לפרט מי אלה כוחות הביטחון וההצלה

איילת לוי-נחום:  למי בדיוק אתם מתכוונים? זה לא עולה כאן מהסעיף

איילת לוי-נחום:  הערה קריטית יותר או שאלה לדיון, בסעיף (ד) נקבע כי: "השר יקבע בצו את המספר המרבי של השוהים במתחם מירון בכל רגע נתון"

איילת לוי-נחום:  אני מזכירה שבשנה שעברה, בתקנות שאושרו כאן בכנסת, מכוח חוק הבטיחות במקומות ציבוריים, מספר השוהים במתחם הציון נקבע באופן מפורש, והוא עמד בזמנו על 16 אלף

איילת לוי-נחום:  אחת השאלות שעולה היא מדוע לא לקבוע כאן מספר מפורש בחקיקה ראשית של הכנסת

מאיר פרוש: אני לא הייתי רוצה לבזות את החוק

איילת לוי-נחום: למה לבזות?      

מאיר פרוש: כי בשנה שעברה היה כתוב שיהיה 16 אלף ולא היה רגע אחד שהיה שם 8,000, אז ביזינו את החוק

איילת לוי-נחום: אתה אומר לי משהו על המספר

איילת לוי-נחום:  אני שואלת על עצם הקביעה

ישראל אייכלר: אני יכול להסביר את מה שהרב מאיר פרוש חושב? מאיר פרוש אומר שבשנה שעברה קבעו מספר מסוים של אנשים, ורוב הזמן היו שם מחצית ממספר האנשים

ישראל אייכלר:  לכן, השר יהיה מוסמך לעדכן את הכמויות לפי המצב

ישראל אייכלר:  זה ההיגיון שבדבר

ישראל אייכלר:  כך אני מבין את זה – "השר יקבע בצו את המספר המרבי של השוהים במתחם מירון בכל רגע נתון בזמן ההילולה"

ישראל אייכלר:  יכול להיות מצב שאזור שלם ריק – וזה מה שקרה בשנה שעברה – ואין מי שיזרים את הקהל שעומד בתחנות

צביקה פוגל: אין שום בעיה

צביקה פוגל:  אין שום בעיה שהוא ינתב מה שהוא רוצה

צביקה פוגל:  השאלה מה המספר המקסימלי של האנשים שמותר שיהיו

ישראל אייכלר: אמרתם מטר לאדם

צביקה פוגל: אתה תראה כשנגדיר את המספר

אסף זמיר: השאלה אם הוא הוגדר בחוק או בצו

אסף זמיר:  זאת השאלה

איילת לוי-נחום: זאת השאלה שאנחנו מעלים לדיון

צביקה פוגל: שאלה מצוינת

איילת לוי-נחום: השאלה הנוספת היא מה המשמעות של המילים "בכל רגע נתון", ומזה נגזר כיצד מיידעים את הציבור על שינוי שנעשה בכל רגע נתון בקביעת המספר, אם נעשה שינוי כזה

מאיר פרוש: שינוי לרעה או שינוי לטובה?      

איילת לוי-נחום: כל שינוי

יגאל עם-פז: הצו יפורסם ברשומות

מאיר פרוש: איך אני יודע על ההוא מיוקנעם שעכשיו החלטנו – מה?      

איילת לוי-נחום: אבל עולה כאן שאלה איך מודיעים כמה אנשים באותו רגע, ושאלה נוספת היא גם איך מפקחים

איילת לוי-נחום:  איך מפקחים שבכל רגע נתון - - -        

מאיר פרוש: יתייחסו עוד מעט לספירות והכול

אסף זמיר: רק נבהיר, הבנת הנקרא, לא הייתה כוונה שבכל רגע נתון הוא יעדכן תוך כדי האירוע את הצו ויפרסם צו חדש, אלא הכוונה הייתה שהוא יפרסם מראש את המגבלות לגבי כל רגע נתון

אסף זמיר:  לאמור, יש סכימה מצרפית של סך השוהים בהר לאורך ההילולה; ומאחר שהילולה מחולקת לפי שעות, ולא כל אחד מגיע לכל ההילולה אלא מגיע והולך, אז יש סך הכול של כולם ויש בכל רגע נתון

אסף זמיר:  זאת הייתה הכוונה

אסף זמיר:  הוא לא מפרסם צווים תוך כדי ההילולה ומעדכן אותם

מאיר פרוש: אני שואל איך נמנע את הדבר הזה שאנשים לא יישארו בתחנות ויסות, כאשר יש מקום רב בהר

מאיר פרוש:  מישהו צריך לכוון את זה

מאיר פרוש:  מי ינתב את הציבור שייצא מתחנות הוויסות אל ההר כאשר ההר חצי ריק? אני רוצה שמישהו ידאג לזה

מירי פרנקל שור: נכון

מירי פרנקל שור:  אלה שאלות שאנחנו שואלים

צביקה פוגל: התייחסויות לסעיף, בבקשה

יוסי דייטש: אני אענה

יוסי דייטש:  אנחנו לא יכולים היום להתייחס לנושא של המספר הסופי, כי זה נמצא בתוכניות הבטיחות

יוסי דייטש:  ברגע זה יושבים מהנדסי בטיחות, מסיירים עם אנשי הבטיחות, עם רע"ן מבצעים, רישוי וביטוח של המחוז הצפוני, נגזרת של כיבוי אש

יוסי דייטש:  אנחנו עובדים על זה תוך כדי

יוסי דייטש:  אין לי אפשרות שנקבע עכשיו בחוק משהו שעוד לא נקבע

יוסי דייטש:  אמרנו פחות או יותר מה המספרים

יוסי דייטש:  זרקנו מספרים לא לחלל האוויר סתם

יוסי דייטש:  עובדה שהמשטרה והכיבוי פחות או יותר קיבלו

יוסי דייטש:  כל דבר זה בסוף נגזרת, לוקחים כל מתחם ובודקים אותו

יוסי דייטש:       למשל, בשנה שעברה במתחם ההר נקבע 16,700

יוסי דייטש:  הכשירו עוד הרבה שטחים שהיו צריכים לפתח מבחינת מפגעים בטיחותיים שהיו שם

יוסי דייטש:  לכן הגענו פחות או יותר להבנה, גם עם המשטרה וגם עם מהנדסי הבטיחות, שמתחם ההר יכול להכיל בסביבות 20 אלף איש

יוסי דייטש:  מתחם 89 יכול להכיל כ-15 אלף איש

יוסי דייטש:  מתחם בני עקיבא יכול להכיל כ-7,000 איש

יוסי דייטש:  המושב עצמו, התושבים והצימריסטים והכול – עד כ-10 אלף איש

יוסי דייטש:       כעת, לאחר ששמנו את המספרים האלה, מתחילים עכשיו לצלול מהנדסי הבטיחות שלנו, מהנדסי הבטיחות של המשטרה, כיבוי אש, כל הגורמים, ויורדים שורה-שורה – בודקים כל מתחם מה אפשר לעשות, איך אפשר, כמה אנשים יכולים להגיע

יוסי דייטש:  אם אכניס היום מספרים לנוסח החוק, אתחיל להיות מוגבל

יוסי דייטש:  לכן אמרנו: יש מספר שקבענו באופן כללי, ואחר כך נתחיל להיגזר מתוצאות מהנדסי הבטיחות

יוסי דייטש:  הם יגידו לנו: במתחם 89 אפשר להכניס כך וכך; המגבלות הן כניסות מכאן ויציאות מכאן

אסף זמיר: כאשר יהיה מספר מדויק יפורסם הצו

צביקה פוגל: מתי יהיה מספר מדויק?      

יוסי דייטש: המספרים המדויקים ילכו יתקרבו יותר ויותר לקראת ימי ההילולה

יוסי דייטש:  הרי מהנדס הבטיחות יחתום לנו על הרישוי

יוסי דייטש:  כשנצטרך להוציא את הרישוי להילולה הוא הרי יבוא עם שטח מסוים

יוסי דייטש:  הוא יגיד: רבותיי, במתחם הזה מהנדסי הבטיחות קבעו שצריך להיות כך וכך

יוסי דייטש:  זה יהיה הרישוי להילולה ואז נקבע

יוסי דייטש:  אמרנו פחות או יותר את המספר הכללי ועכשיו עובדים

יוסי דייטש:  לקבוע עכשיו את הכללים ועל פי זה לעבוד זה משהו שהוא לא נכון

יוסי דייטש:  לא רק אנחנו אומרים את זה, אלא גם המשטרה, גם כב"ה

יוסי דייטש:  זה כמו שאנחנו מסמנים את המטרה ואומרים: זאת המטרה

צביקה פוגל: יוסי, אני איתך

גולן ירמיהו: אם יורשה לי, המספר חייב להיקבע שלושה שבועות לפני

גולן ירמיהו:  הוא לא יכול להימשך יותר

גולן ירמיהו:  מרגע שאנחנו מתחילים למכור את הכרטיסים - - -  

יוסי דייטש: ברור

יוסי דייטש:  גולן, אתה מוכר את הכרטיסים לפי המספר המקסימלי שקבענו

יוסי דייטש:  זה לא יעלה

יוסי דייטש:  אתה לא תמכור יותר כרטיסים

יוסי דייטש:  אני גם לא אבוא לבקש ממך יותר מזה, הרי קבענו את המחירון של השעות

יוסי דייטש:       בנוסף, גולן מתחיל את מכירת הכרטיסים, הוא לא מתחיל אותה היום

יוסי דייטש:  מכירת הכרטיסים מתחילה עשרה ימים לפני ההילולה

יוסי דייטש:  אם ההילולה ב-9 במאי, אז ב-1 במאי או ב-30 באפריל מתחילה מכירת הכרטיסים

יוסי דייטש:  אבל אני לא יכול להגיד היום

יוסי דייטש:  הוא יודע פחות או יותר למה הוא צריך להיערך

יוסי דייטש:  הוא יודע שהמקסימום זה גם לא 52, כי יש את האנשים שגרים שם במקום, ולהם הוא לא מוכר

יוסי דייטש:  הוא מוכר לפי 42 אלף

יוסי דייטש:  הוא מוכר את זה לפי "פיקים" של חמש שעות

יוסי דייטש:  הוא מחלק 42 לחלק ל-5 – יוצא 8,400

יוסי דייטש:  8,000 כרטיסים, זה מה שהוא מוכר

גולן ירמיהו: יוסי, אנחנו מתחילים למכור כרטיסים יום לאחר יום העצמאות, ב-26 באפריל, ואנחנו מציעים שהמספר המוחלט ייקבע עד לתאריך הזה

יוסי דייטש: ברור, ברור

יוסי דייטש:  גולן, א', אתה יודע; ב', אתה גם יודע שאתמול כבר העברנו לך חלק מהמספרים

יוסי דייטש:  אתה יודע שיושבים על זה יומם וליל; אתה מבין את המורכבות; אנחנו מנסים להתכנס

יוסי דייטש:  אתה יכול לומר פה אלו שמיניות אנחנו עושים בשביל להגיע למספרים

יוסי דייטש:  הוועדה קבעה לנו בחוק

יוסי דייטש:  כתוב את כל האחוזים כמה אתה צריך

יוסי דייטש:  חשוב שגם תאמר את החלק הזה

יוסי דייטש:  זה לא שאנחנו מוציאים כרטיסים בלי אחריות

גולן ירמיהו: לא, ברור שעובדים

גולן ירמיהו:  אבל בסופו של דבר, המספר הסופי צריך להיקבע עד יום לפני מכירת הכרטיסים

יוסי דייטש: ברור

יוסי דייטש:  אני גם לא חושב שזה יהיה יום לפני

שירן שושנה: יושב-ראש הוועדה, חשוב לומר שבכל מקרה תהיה פומביות למספר הזה

שירן שושנה:  הצו שאנחנו מדברים עליו יפורסם ברשומות, כך שפומביות למספר ודאי תהיה

מירי פרנקל שור: אבל יש פה החלטה עקרונית האם המספר המקסימלי צריך להיקבע בחקיקה ראשית, או שהמספר המקסימלי ייקבע על ידי השר

יוסי דייטש: אנחנו חשבנו שלא נכון לקבוע אותו בחקיקה ראשית, כי זה יכול להשתנות

מירי פרנקל שור: למה?      

יוסי דייטש: כי אם זה נגמר בחקיקה ראשית, אחר כך אני לא אוכל לחרוג, כי אומרים לי: זה נגמר בחקיקה

אסף זמיר: בגלל לוחות הזמנים

יוסי דייטש: לכן החוק מסמיך את השר, והוא פועל באחריות ועושה את הדברים לאחר שהתייעץ עם המשטרה ועם יועצי הבטיחות

יוסי דייטש:  הוא לא קובע את זה

יוסי דייטש:  השר יודע מה התקרה המקסימלית

יוסי דייטש:  מכאן ואילך, יש לו את הסמכות לעשות את זה

מירי פרנקל שור: אפשר לתת מענה לכול

מירי פרנקל שור:  אפשר לקבוע מספר מקסימלי, ואם השר רוצה להפחית, הוא יכול להפחית בצו

מירי פרנקל שור:  אבל להשאיר את הכול לסמכות הצו?       

מאיר פרוש: את חושבת לרגע שאני מסוגל לחתום על צו בלי שיש לי גיבוי מהמשטרה, בלי שיש לי סיכום עם משרד התחבורה?      

קריאה: אגב, זה בדרך כלל גם מקובל

מירי פרנקל שור: זאת שאלה עקרונית, אדוני השר

מירי פרנקל שור:  זאת אמירה של הכנסת האם לאור מה שהיה, עם הפנים צופות פני עתיד, האם הכנסת לא צריכה לומר מספר מקסימלי, בהתאם להמלצות שיהיו כאן, ולהסמיך אותך לקבוע מספר פחות, בהתאם לרישוי ובהתאם למשטרה ובהתאם לכול

ישראל אייכלר: מותר לי להביע דעה עקרונית בעניין הזה? אני רוצה להביע דעה עקרונית

יוסי דייטש: סליחה, הרב אייכלר, אני רק רוצה לומר עוד דעה אחת

יוסי דייטש:  אני לא ממליץ לשר לעשות את זה, ואני אגיד לך גם למה

יוסי דייטש:  ציבורית, השר הוא גם איש ציבור

יוסי דייטש:  תארי לך שבחוק כתוב 52 אלף איש, ונקבע בחוק 52 אלך איש

יוסי דייטש:  מגיעים מהנדסי הבטיחות, כב"ה ועוד, ואומרים: לא, אנחנו לא מוכנים, אנחנו חושבים שצריך לרדת

מירי פרנקל שור: אז אנחנו מסמיכים את השר

יוסי דייטש: אז את מסמיכה אותו

יוסי דייטש:  אבל ברגע שקבעת את המספר והוא ירד מהמספר הזה, ציבורית מה יגידו לו אנשים?: לפי החוק הייתה לך אפשרות לתת 52 אלף איש; למה הורדת ל-40 אלף איש?      

מירי פרנקל שור: אבל זה גם עובד לצד השני

יוסי דייטש: אני מבין שזה עובד לצד השני

יוסי דייטש:  אבל מצד שני, מחובתנו גם לשמור על השר

מירי פרנקל שור: אנחנו גם שומרים על השר

יוסי דייטש: אם אנחנו שומרים, אז אנחנו יודעים שמדובר בשר אחראי

יוסי דייטש:  ברגע שאני נותן לו את הסמכות – ואני חושב שהוא שר עם שיקול דעת בריא ונכון – הוא יודע מה המספר

יוסי דייטש:  המספרים האלה לא חסויים, הם הונחו בפני כל הגורמים שהציגו להם את המתווה

מירי פרנקל שור: מה המספר היום?      

יוסי דייטש: 52 אלף איש

יוסי דייטש:  על המספר הזה אף אחד לא חלק עד היום

יוסי דייטש:  ברגע שאני אומר לשר: יש לך אפשרות, נקבע בחקיקה 52 אלף איש; ולמחרת מגלים שמטעמי בטיחות לא ניתן לעשות, אז הוא יורד

יוסי דייטש:  הציבור לא ידע שזה ירד מטעמים כאלה

יוסי דייטש:  הוא אומר לשר: רצית להיות יותר מחמיר ממה שצריך והורדת ל-40 אלף איש

יוסי דייטש:  את יודעת באיזו ביקורת ציבורית הוא יעמוד? לכן אני נותן

מאיר פרוש: אם תבקשי לרשום את המספר הזה, אני לא אסכים שיהיה כתוב 52 אלף, כי יש בינינו כאלה, גם מהנדסי בטיחות, שחושבים שאפשר לכתוב 60 אלף או 70 אלף

מאיר פרוש:  הסכמנו לרדת, הסכמנו להסכים לכל הדרישות המקצועיות – 52 אלף

מאיר פרוש:  אבל אם את רוצה שזה יהיה 52 אלף, אני מבקש לבדוק ולכתוב גם את הצד המקל, ואז אם אני אצטרך לרדת – אני ארד

אסף זמיר: לעניות דעתי, זאת חלוקה נורמלית בין חוק ראשי לבין תקנות או צו משני, שהחוק קובע את המסגרת ואחר כך הפירוט

מירי פרנקל שור: לא בהכרח

מירי פרנקל שור:  תמיד השאלה היא מה השאלה העקרונית

מירי פרנקל שור:  מספר האנשים על ההר זאת אמירה עקרונית של הכנסת

מירי פרנקל שור:  יש השלכות לכאן ולכאן להסמיך את השר

יוסי דייטש: אבל זה ייכנס בתקנות

יוסי דייטש:  המספר ייכנס בסופו של דבר בצו

מירי פרנקל שור: בסדר, אנחנו מבינים את זה, אבל זאת שאלה עקרונית

ישראל אייכלר: אדוני היושב-ראש, היות שהיועצת המשפטית אמרה שזאת שאלה עקרונית, כחבר כנסת אני רוצה להגיד משהו עקרוני

ישראל אייכלר:  אלפי אנשים, רבבות אנשים, נלחמים עכשיו למען הדמוקרטיה ורוצים את מגילת העצמאות

ישראל אייכלר:  שם כתוב חופש הדת

ישראל אייכלר:  בפגיעה בחופש הדת אין לך דבר חמור יותר מאשר להגביל משהו שהוא לא עניין בטיחותי או ביטחוני

ישראל אייכלר:  לכן, עקרונית אני אומר, אם את רוצה חקיקה בכנסת – תקבעי שבכל מטר אדם אחד

ישראל אייכלר:  זה נקרא בעיניי עקרונית, כי את דואגת לביטחון ורוצה שאדם ייצא בשלום ויחזור בשלום

ישראל אייכלר:  אבל בשום פנים ואופן אין סמכות לכנסת לפגוע בחופש הדת של 100 אלף איש שרוצים להגיע לשם

ישראל אייכלר:  העניין הוא שאין מקום, ואנחנו רוצים להציל נפשות ורוצים שיהיה מרווח – אני מדבר כמשפחה שכולה מלפני שנתיים

ישראל אייכלר:  לכן, לדעתי, אם שמעתי נכון ומטר לאדם זה מספיק, את יכולה להכניס לחוק לא יותר ממטר לאדם, אבל לא להגיד כמה אנשים יבואו

יוסי דייטש: ההגדרה שלך זה בין 0

יוסי דייטש: 75 ל-1

יוסי דייטש:  אנחנו הלכנו על הצד המחמיר

ישראל אייכלר: אני לא נכנס לתא השטח

ישראל אייכלר:  לזה יש מומחים, מהנדסים, משטרה וכב"ה

ישראל אייכלר:  אבל היועצת המשפטית מדברת על עיקרון

ישראל אייכלר:  העיקרון הוא שאסור להגביל אנשים מחופש הדת שלהם

ישראל אייכלר:  זה חופש הדת שלהם

ישראל אייכלר:  להגביל בטיחותית? כן

מירי פרנקל שור: השאלה היא שאלה בטיחותית

ישראל אייכלר: אם השאלה היא בטיחותית, התשובה צריכה להיות בטיחותית – כמה אנשים יכולים להיכנס במטר? – ואת זה יקבעו אנשי הבטיחות

מאיר פרוש: יש אנשי בטיחות שיגידו לך שאפשר להגיע גם ל-80 אלף; אז מה, נכתוב 80 אלף?      

ישראל אייכלר: לכן אני נגד כתיבה

אסף זמיר: בשנה שעברה התקנות היו הרבה יותר סמוכות למועד ההילולה, וממילא ידעו יותר טוב את המגבלות הבטיחותיות

אסף זמיר:  היום אנחנו עושים עבודה יותר יסודית

ישראל אייכלר: אדוני היושב-ראש, למשל, במבנה הציון עצמו המקום השונה מאשר המתחם העצום

ישראל אייכלר:  יש שם מתחם עצום ויכולים להיכנס שם יותר אנשים, אז למה צריך להגביל מספר כולל של אנשים? זה תלוי בתא השטח – בתא שטח X יכולים להיכנס עשרה אנשים; בתא שטח Y יכולים להיכנס מאה איש

ישראל אייכלר:  לכן, אסור לקבוע בחוק מגבלה

צביקה פוגל: חבריי, כבוד השר, אני בדרך כלל לא אוהב פשרות, אבל נעשה פה את הפשרה הכי הגיונית – נשאיר את הנוסח כמו שהוא, אבל הצו יפורסם בסיור שאנחנו עושים

מאיר פרוש: אחרי הסיור אתה רוצה לומר?      

צביקה פוגל: לא, בסיור

אסף זמיר: צו באישור הוועדה, אבל הוועדה תהיה פעילה בשבועות האלה?      

צביקה פוגל: בוודאי

יוסי דייטש: אנחנו עוד לא קבענו, עוד לא נקבע מועד לסיור

צביקה פוגל: בוודאי שכן

מירי פרנקל שור: לא, אבל מה זה בסיור? זה צו באישור הוועדה

מירי פרנקל שור:  צביקה, אין לנו באישור

צביקה פוגל: ברור, באישור הוועדה

צביקה פוגל:  אני רק רוצה לראות את זה בסיור

מירי פרנקל שור: בסדר, שיהיה צו באישור הוועדה

צביקה פוגל: צו באישור הוועדה

יוסי דייטש: למתי נקבע הסיור?     

שירן שושנה: ל-19

מאיר פרוש: מתי היה דבר כזה שהוועדה אישרה מספר?      

מירי פרנקל שור: בתקנות בשנה שעברה

מאיר פרוש: חוץ מהשאלה של מירון

מירי פרנקל שור: אני לא יודעת, חבר הכנסת

מאיר פרוש: אז אני מבקש שלא יהיה באישור הוועדה

מאיר פרוש:  מירון לא יהיה שונה מהתכנסות בהר הבית ברמדאן

מאיר פרוש:  בסדר? תכניסי מספר ברמדאן

מירי פרנקל שור: אנחנו לא - - -      

מאיר פרוש: לא

מאיר פרוש:  גברת פרנקל, ברמדאן השבוע היה 100 אלף איש

מאיר פרוש:  מישהו ספר אותם? מישהו הכניס מספר? לכן מירון לא שונה משום דבר אחר

מירי פרנקל שור: רק שנייה, אנחנו מכירים לא מעט שנים

מאיר פרוש: לכן אני מתעקש

מירי פרנקל שור: רק דקה

מירי פרנקל שור:  אנחנו מעלים כאן את השאלות

מירי פרנקל שור:  אמירות שאנחנו רוצים להגביר את חופש הדת לא ממין העניין

מירי פרנקל שור:  אנחנו מעלים את החוק

מאיר פרוש: אני לא אמרתי את זה

מאיר פרוש:  זכותו של הרב אייכלר לומר את זה

ישראל אייכלר: מחובתי לומר את זה

מירי פרנקל שור: בסדר, מאה אחוז

מירי פרנקל שור:  אנחנו מעלים שאלות

ישראל אייכלר:  בשנה שעברה הייתה הגבלה על חופש הדת בלי שום סיבה, וגם בשנים קודמות

צביקה פוגל: לא הגבלנו את חופש הדת

ישראל אייכלר: לא, אני אומר אז

מאיר פרוש: היושב-ראש, אתה הצעת בסיור הוועדה

מאיר פרוש:  אני מקבל אותה

מירי פרנקל שור: ההערות שלנו הן לא מתחום הגבלת חופש הדת, אלא משום בטיחות

ישראל אייכלר: ברור לי

מירי פרנקל שור: אני גם שמעתי את הדברים שלך בוועדת חוץ וביטחון, ולקחתי אותם לתשומת ליבי

ישראל אייכלר: אני בטוח שאת מתכוונת רק לבטיחות

מירי פרנקל שור: רק לבטיחות

מירי פרנקל שור:  אף אחד לא מתכוון למנוע חופש דת

ישראל אייכלר: אבל אני לא רוצה שיהיה יותר מבטיחות

ישראל אייכלר:  בבטיחות יקבעו האנשים המומחים לבטיחות

ישראל אייכלר:  אמרתי את זה, אני הראשון שרוצה שתהיה בטיחות

מירי פרנקל שור: אבל מדובר בחקיקה ראשית

ישראל אייכלר: מתי חקיקה ראשית עוסקת בבטיחות? בטיחות זה דבר טכני של אנשי בטיחות

איילת לוי-נחום: אבל יש כאן חקיקה ראשית

מאיר פרוש: היושב-ראש, יש לי שאלה

מאיר פרוש:  בשנה שעברה נקבע שבכל רגע נתון יהיו 16 אלף איש

מאיר פרוש:  כולם יודעים שזה לא היה

מאיר פרוש:  זה היה ביזיון של הכנסת, אמרתי קודם ביזיון של החוק

מאיר פרוש:  מה הכנסת עשתה על כך שביזו אותה? מה היא עשתה?       

צביקה פוגל: לשמחתי, לא הייתי פה

מאיר פרוש: אני שואל את מי שהיה פה

מאיר פרוש:  מה היא עשתה על כך שביזו את הכנסת? בכל רגע נתון המספר שעמדו עליו לא היה והציבור נפגע, וכל המסקנות של כל מי שטיפל בשנה שעברה בעניין אמר שהיה כישלון שם

מאיר פרוש:  מה הכנסת עשתה לשמירה על כבודה?      

צביקה פוגל: כבוד השר פרוש, אני אגן על הזכות של היהודים – שאני חלק מהם – לקיים את האירוע הזה בצורה הטובה ביותר, ושהוא גם ייגמר בצורה הטובה ביותר

צביקה פוגל:  אנחנו נעשה את זה ביחד, כי לי יש אחריות כיושב-ראש ועדה ולך יש אחריות כשר הממונה

צביקה פוגל:  נעשה את זה בצורה ובשיטה הטובות ביותר

צביקה פוגל:       רשות הטבע והגנים נמצאים איתנו בזום ורצו להתייחס לסעיף הזה, בבקשה

נירית אהרון: מתחם מירון כולל בהגדרתו גם שטחים שמצויים בתחום שמורת טבע הר מירון, ולכן אנחנו מבקשים לציין בסעיף 2(א)(3) במפורש את סמכותם של פקחי הרשות לשמירת הטבע והגנים הלאומים לשהות במתחם מירון לצורך ביצוע תפקידם

יוסי דייטש: היא אומרת שכמו שהכניסו את כוחות הביטחון וההצלה, יכניסו גם את רשות הטבע והגנים

צביקה פוגל: בהחלט ראוי

צביקה פוגל:  עורכת הדין נורית, עוד משהו?      

נירית אהרון: לא, תודה רבה

מירי פרנקל שור: כאשר אנחנו מדברים על כוחות הביטחון, החירום וההצלה, מדובר במד"א ואיחוד הצלה?      

יוסי דייטש: מד"א, איחוד הצלה, זק"א, משטרה, כיבוי, צבא

צביקה פוגל: יחידת חילוץ גליל כרמל

יוסי דייטש: כן

מירי פרנקל שור: למה צריך צבא?      

ישראל אייכלר: כתוב פה "כוחות הביטחון"

יוסי דייטש: דבר ראשון, פיקוד העורף נמצא איתם בהיערכות

צביקה פוגל: שלא נצטרך, אבל שיהיו שם

ישראל אייכלר: אגב, במשך עשרות שנים הצבא היה ערוך לל"ג בעומר

אוסקר פוקס: אדוני היושב-ראש, משהו קטן בסעיף הזה

אוסקר פוקס:  אנחנו דורשים משני מפעלים שמחזיקים חומרים מסוכנים באזור מירון להשאיר את צוות החירום שלו במפעל ולהיות בכוננות באיזושהי תחלופה

אוסקר פוקס:  חלק מהכוחות האלה, האנשים שמגיעים לעבודתם, הם לא רק בתוך המתחם עצמו אלא גם אנשים שאנחנו מבקשים מהם להגיע כצוותי חירום

אוסקר פוקס:  דברים כאלה זה משהו שחשוב שיהיה

צביקה פוגל: להוסיף אותם לסעיף הזה?      

אוסקר פוקס: אני חושב שצוותי חירום מפעליים צריכים להיות בהקשר - - -  

מירי פרנקל שור: לכן אנחנו חושבים שצריך לפרק, ואם כוחות הביטחון - - - שיהיה ברור מי נכנס לגדר פסקה 3

יגאל עם-פז: לא צריך, זה נכנס בהגדרה הכללית

מאיר פרוש: אני חייב לומר שאם זה לא היה כתוב, והייתה שאלה אם אפשר להכניס את רשות הגנים הלאומיים וכל מה שנראה בעיניי חשוב לביטחון, הייתי מכניס אותו גם אם הוא לא כתוב במפורט

אסף זמיר: דווקא בהקשר הזה פירוט בחוק יכול להיות חיסרון ולא יתרון

אסף זמיר:  הוא מגביל אותך להגיד בדיוק מיהם הכוחות ומי לא

אסף זמיר:  אפשר להגיד אולי כגון או משהו כזה

ישראל אייכלר: אולי צריך לכתוב מילה כללית: כל מי שיש לו אישור מכב"ה לצורכי זה

ישראל אייכלר:  זאת אומרת, אתה ככיבוי יכול לתת אישור לאנשים במפעל

ישראל אייכלר:  כמו שאומר המנכ"ל, שאם נכתוב: רק זה וזה וזה, זה אומר שאף אחד אחר לא

ישראל אייכלר:  לדעתי, זאת צריכה להיות מילה כוללת: כל מי שצריך לעבוד במקום

יגאל עם-פז: כל זה כתוב ברישא: "הוא נדרש להגיע למתחם מירון לצורך עבודתו"

צביקה פוגל: חבר הכנסת אייכלר, בכל מקום שבו אפשר להשאיר את זה רחב, נשאיר את זה רחב

צביקה פוגל:  בכל מקום שבו נדרש לפרט את זה, אנחנו מתעקשים על הפירוט, כדי שלא נגרור את עצמנו למקומות שאנחנו לא רוצים

צביקה פוגל:  פה אני לא רוצה שיבואו אליי יותר מדיי גורמים אחרי זה ויגידו לי: היה רשום שאני צריך להיכנס ולא נכנסתי

ישראל אייכלר: אתה צודק, אבל המנכ"ל אמר שלפעמים אם אתה מפרט – אף אחד אחר לא – אז תן עוד איזו מילה, כמו וכולי

צביקה פוגל: לפעמים זה נכון ולפעמים לא

אסף זמיר: אדוני היושב-ראש, בנוסח כרגע רשום "לרבות", אז יכול להיות שזה כבר נותן מענה: "לרבות אם הוא נמנה עם העוסקים בארגון", "או שהוא נמנה עם כוחות הביטחון" וכולי

יגאל עם-פז: יש פה הרבה סוגים אחרים של עובדים שלא פירטנו

יגאל עם-פז:  זאת אומרת, ברור שאנחנו לא יכולים לצפות מראש את כל הדברים

יגאל עם-פז:  למשל, מי שמוכר במכולת של המושב נדרש להגיע כדי לפתוח אותה, אבל לא נכתוב אותו בחוק

ישראל אייכלר: בעצם זה כתוב: "הוא נדרש להגיע למתחם מירון לצורך עבודתו"

יגאל עם-פז: כתוב ברישה – כל בן אדם שנדרש להגיע למירון לצורך עבודתו

ישראל אייכלר: זה בסדר, זה מכוסה

צביקה פוגל: אוסקר, אם אתה עדיין חושב שצריך בשבילם אישור מיוחד, נכניס אותם, אבל נדמה לי שבסך הכול זה עונה גם עליהם

צביקה פוגל:  קרן, בבקשה

צביקה פוגל:  רצית להתייחס למפעלים?      

קרן פטל: כן, רציתי לומר את מה שבדיוק אמרתם במשפט האחרון, שהחוק מתייחס לזה

קרן פטל:  עבדנו על זה בשנה שעברה וזה נשאר – לא רק שני המפעלים שמחזיקים אמוניה, יש גם בפארק תעשיות דלתון מפעלים שמוכרים כמפעלים חיוניים, וצריכים לשמור על רציפות

קרן פטל:  יש להם אישורים וזה מוגדר

צביקה פוגל: בסדר גמור

צביקה פוגל:  נשאיר את זה כך

צביקה פוגל:  אני מעריך שהגורמים שיהיו אחראים שם על השליטה בצירים יתנו להם לעבור

צביקה פוגל:  עוד על סעיף 2? נשאר לנו משהו פתוח?      

ישראל אייכלר: הערת האגב של היושב-ראש מאוד חשובה, כי קורה מצב שיש שוטרים שעומדים במקום ולא יודעים כלום: אין לעבור

ישראל אייכלר:  הם חוסמים בברוטליות כזאת, ואני רוצה לפנות לאנשי המשטרה

ישראל אייכלר:  צריך להעביר את הכללים עד לשוטר האחרון כדי שיידעו

ישראל אייכלר:  נתת הערה מאוד מאוד חשובה

צביקה פוגל: בהחלט

צביקה פוגל:  זה יתקיים ואנחנו נוודא את זה בסיור שנעשה

צביקה פוגל:  יוסי, לגבי כל השלטים והמחסומים שאתה אמור למקם יחד עם הגורמים האחרים, יש לנו מועדים מתי אנחנו מתחילים עם זה, כדי לפרסם זאת לציבור שיידעו שיש מחסומים ואי-אפשר לעבור?      

יוסי דייטש: ברור

יוסי דייטש:  נראה לי שמתחילים להיערך לחסימת ההר

יוסי דייטש:  כתוב שההר נסגר לגמרי ב-7 בחודש, ביום ראשון בשעה 08:00-07:00 בבוקר, או בערב – אני לא זוכר בדיוק מתי – והחסימות בתוך ההר השנה אני מאמין גם משהו כמו שבוע קודם

יוסי דייטש:  צריך להיערך

צביקה פוגל: אנחנו נפרסם את זה באיזשהו מקום?      

יוסי דייטש: ברור

צביקה פוגל: אוקיי

צביקה פוגל:  זה כל מה שרציתי לדעת, שהציבור ידע שמתחיל להיות קושי מסוים

צביקה פוגל:  כדאי לפרסם את זה כבר שבועיים-שלושה לפני גם בצידי הדרכים

יוסי דייטש: יש קו מידע וגם פרסום בעיתונות

יוסי דייטש:  שני הדברים

יוסי דייטש:  יהיה קו מידע לציבור שאנחנו מתפעלים אותו, עם מידע איפה יהיו חסימות, מאיפה הכניסות והיציאות

יוסי דייטש:  וחוץ מזה, גם הודעות לציבור בעיתונות

צביקה פוגל: תשקלו גם את האפשרות לפרסם את זה גם בצידי הכבישים במקומות המועדים, כדי שאנשים שנוסעים על הציר הזה קבוע יידעו

צביקה פוגל:  לפחות כך נהוג בסביבה שבה אנחנו גרים

מאיר פרוש: אתה צריך אישור של משרד התחבורה לשילוט בדרכים

צביקה פוגל: אוקיי

צביקה פוגל:  גולן, אתם עושים משהו בעניין השילוט שבוע-שבועיים לפני, כדי שמי שנוסע על הצירים האלה ידע על יום ראשון? כמו שאנחנו יודעים לכתוב שבתאריך מסוים ייפתח כביש חדש, אולי כדאי לכתוב שבתאריך מסוים הכביש הזה יהיה סגור למשך מספר ימים

יגאל עם-פז: זה באחריות של המשרד, של הממונה על ההילולה

שירן שושנה: באחריות הממונה על ההילולה, לפי סעיף 2(ג)

יגאל עם-פז: כתוב בסעיף קטן (ג): "הממונה על ההילולה ידאג להצבת שלטים או מחסומים"

יגאל עם-פז:  אני מניח שזה יעשה באמצעות חברת ההפקה

צביקה פוגל: טוב, אנחנו נוודא את זה גם בסיור

צביקה פוגל:  נרשום גם את זה, כדי לראות שאנחנו מודעים לעניין הזה

ניסים ואטורי: זאת לא אחריות של המשטרה להגיד: הכביש הזה ייסגר?      

צביקה פוגל: לא, זה משרד התחבורה

ניסים ואטורי: אמרת שלט

צביקה פוגל: משרד התחבורה

גולן ירמיהו: עד האירוע כל צירי התחבורה הציבורית פתוחים, ובזמן האירוע אנחנו מפעילים שני שאטלים, נכון?      

קריאה: עד תחילת האירוע בזמן שחסום

גולן ירמיהו: ואחרי החסימות אנחנו מפעילים שאטל מהיישובים שמוציאים אותם החוצה

צביקה פוגל: בסדר

צביקה פוגל:  סעיף 3, איילת

צביקה פוגל: עצרי פה רגע

צביקה פוגל:  הערה, שאלה עקרונית, כך אתה רוצה שזה יופיע – "השר"?     

מאיר פרוש: בהגדרה בהתחלה כתוב מי זה השר

מאיר פרוש:  מה אתה שואל, אם מה אני רוצה שיהיה כתוב?      

צביקה פוגל: שיהיה כתוב "השר"

מאיר פרוש: לא יכול להיות שיהיה כתוב "הרב", כי אני לא רב

צביקה פוגל: לא, אבל יכול להיות כתוב "הממונה"

מירי פרנקל שור: השאלה מי הגורם שנותן את האישור

מאיר פרוש: אני לא קבעתי שיהיה כתוב "השר"

מירי פרנקל שור: זאת השאלה שלנו

שירן שושנה: היה נראה לנו נכון שסמכות מהסוג הזה תוטל על השר, באמצעות משרדו, כמובן

מירי פרנקל שור: מה זאת אומרת? אבל השר חותם על כל היתר שהייה

שירן שושנה: לא כתוב כאן שהשר חותם: "השר רשאי לתת היתרי שהייה", משמע באמצעות מי מטעמו, בהתאם לחוק-יסוד: הממשלה

שירן שושנה:  המשרד שעומד מאחורי השר יפעיל את המנגנון הזה

מירי פרנקל שור: מי ייתן את היתרי השהייה? בחוק כתוב "השר", אתם חושבים שאפשר לתת לזה פרשנות אחרת?      

ה שירן שושנה: השר, באמצעות משרדו, יעניק את ההיתרים

ה שירן שושנה:  כן

מירי פרנקל שור: מה זאת אומרת באמצעות משרדו?      

איילת לוי-נחום: לא באמצעות משרדו

איילת לוי-נחום:  יש פונקציה במשרדו שאמורה לעשות את זה, או שהשר עצמו חותם על היתרי השהייה?      

שירן שושנה: כיוון שכתוב שהשר רשאי, השר יכול לחתום

שירן שושנה:  אני מניחה שמנגנון שלם יטפל בעניין הזה, לא השר לבדו

מירי פרנקל שור: אבל האחריות בידי השר, לא מישהו הסמיך מטעמו

יגאל עם-פז: המנגנון קבוע ומפורט בסעיף 3(ב)(1): "היתרי שהייה במתחם מירון שיינתנו באמצעות רכישת כרטיסי נסיעה בתחבורה הציבורית למירון;" זאת אומרת, אם אתן זוכרות, גם בתקנות בשנה שעברה היה כתוב שמנכ"ל המשרד ייתן היתר

יגאל עם-פז:  המנכ"ל לא חתם על כל היתר, אלא זה נעשה בפרקטיקה באמצעות כך שאדם נכנס לאתר – רכישת הכרטיסים הייתה פתוחה, פומבית, שוויונית לכולם, בשיטת כל הקודם זוכה – וברגע שהוא רכש כרטיס, כרטיס הנסיעה עצמו היווה את היתר השהייה מאת המנכ"ל, השר, הגורם שהוסמך לכך על פי דין

צביקה פוגל: אני מנסה לוודא שזה לא פרוץ, כלומר, שלא כל אחד יכול לתת היתרים

יוסי דייטש: כבוד היושב-ראש, כשכותבים "השר" אף אחד לא חושב שהשר עצמו יישב ויחתום על כל היתר והיתר, הרי בשביל זה לשר יש לשכה ויועצים

יוסי דייטש:  הוא מקים צוות חשיבה, הוא מתווה ואומר מה צריך להיות

יוסי דייטש:  אבל כמו שאני צריך לחתום על הכרטיסים, או במשרד התחבורה – גולן לא חותם על כל כרטיס וכרטיס, הוא מתווה את המדיניות

יוסי דייטש:  אף אחד לא חושב שהשר יישב ויתחיל לתת כל היתר שהייה

יוסי דייטש:  הוא אומר איך צריך

ישראל אייכלר: זה הנוסח בכל החוקים

אסף זמיר: זה כמו שיגאל אמר

אסף זמיר:  זה ממש מפורט בסעיפים ב(1) ו-(2)

צביקה פוגל: החוק קובע שעל כל שטר במדינת ישראל חתום נגיד בנק ישראל

צביקה פוגל:  הוא חותם על כל שטר? לא, יש לו חותמת

מאיר פרוש: אז למה התחלת לשאול את השאלה מהסוף?      

צביקה פוגל: כי אני רוצה לדעת אם שמים את החותמת שלך על הדבר הזה או ששמים את החותמת של המנכ"ל

מאיר פרוש: של נגיד בנק ישראל

מירי פרנקל שור: לא משנה, בוא נמשיך הלאה

צביקה פוגל: לא משנה? נמשיך הלאה

מאיר פרוש: לא, אני רוצה שאתם תהיו רגועים

מאיר פרוש:  שירן תאמר לכם שכשראיתי את המילה "השר" שאלתי: אז מה, "השר"? אז היא אמרה לי: יש מושג כזה השר או מי שמוסמך מטעמו

ישראל אייכלר: הסמכות היא של השר, אבל הוא עושה את זה על ידי אנשים, על ידי באי כוחו

מאיר פרוש: אני רוצה שאתם תהיו רגועים

ישראל אייכלר: זה כמו כל החוקים שלכל שר יש רשאי

ישראל אייכלר:  היועצת המשפטית אולי תגיד לנו איך זה בחוקים אחרים

צביקה פוגל: יש הבדל בין שר שמחוקק חוק לבין שר שנותן היתרי שהייה

צביקה פוגל:  היתר שהייה זה משהו אחר, זה משהו הרבה יותר ספציפי

צביקה פוגל:  השאלה היא האם אנחנו רוצים שעל כל היתר שהייה כזה, כמו שטר, יהיה חתום השר או מי ממשרדו

צביקה פוגל:  בסדר?      

ישראל אייכלר: ברור

צביקה פוגל: נתקדם

איילת לוי-נחום: עד כאן סעיף 3

צביקה פוגל: הערות?      

מירי פרנקל שור: לגבי סעיף 3(ב)(2) לעניין ההאצלה לראש המועצה האזורית לתת היתרי שהייה

מירי פרנקל שור:  קיים מנגנון של סנכרון בין ראש המועצה לבין ההיתרים שהשר נותן

אסף זמיר: ברור

אסף זמיר:  זה מה שאמרנו קודם לגבי 10,000

צביקה פוגל: זה בתוך ה-10,000

אסף זמיר: זה ה-10,000

צביקה פוגל: אוקיי

מאיר פרוש: אני מבקש לומר משהו

צביקה פוגל: בבקשה, כבוד השר

מאיר פרוש: לפני שבוע הייתי בארצות-הברית, חיתנתי נכד, ובחלק של שבע הברכות הייתי גם במפגשים ציבוריים, נקרא לזה

מאיר פרוש:  לא פוליטיים

מאיר פרוש:  נפגשתי גם עם ראש העיר ניו יורק וסיפרו לו שאני אחראי על מירון

מאיר פרוש:  מה זה מירון? שלשום קיבלתי טלפון שהוא רוצה להגיע ביום ההילולה למירון, הוא רוצה לראות את זה

מאיר פרוש:  ראש העיר הזה הוא אמנם לא מבני העם היהודי אבל הוא קרוב מאוד לעם היהודי, בפרט בניו-יורק וביחסים טובים

מאיר פרוש:  האיש שלו שנמצא פה כדי לתאם את הביקור היה במשרד החוץ

מאיר פרוש:  יש לו אישור מראש הממשלה, הנשיא וכולי

מאיר פרוש:  משרד החוץ לא יכול לתת אישור

מאיר פרוש:  אז העוזר שלו פונה אליי שלשום וביקשתי מיוסי שירים טלפון למפקד מחוז צפון כי הוא לא רוצה לנסוע שעתיים וחצי, אלא לנחות עם הליקופטר סמוך למירון ומשם עם שניים-שלושה רכבים

מאיר פרוש:  אז, קודם כול, ביקשתי מיוסי לשאול את מפקד המחוז באיזו שעה יותר נוח, כי בכל אופן עוד שלושה רכבים יסתובבו לנו בין הקהל

מאיר פרוש:  אז מפקד המחוז בדק את עצמו וזה לא משנה מבחינתו

מאיר פרוש:  אבל אני בדקתי את עצמי ולפי מה שכתוב פה אין לי אפשרות לתת לו אישור

מאיר פרוש:       בדקתי שוב את החוק ואז אני רואה שבטיוטה שאני קיבלתי כשהייתי בארצות-הברית היו כתובות הקהילות או קרובי המשפחה ובין זה לזה היה כתוב גם: "למי שיש עניין ציבורי בהגעתו להילולה לפי אמות מידה שיקבע השר שיפורסמו באתר האינטרנט של משרד ירושלים ומסורת ישראל בתוך שלושים יום ממועד תחילתו של חוק זה"

מאיר פרוש:  אני הייתי מבקש שהסעיף הזה יישאר כי אני לא יכול לצפות מה יקרה

מאיר פרוש:  אמות המידה אני לא אעשה לבד, אני אעשה בתיאום עם משרד המשפטים ועם הלשכה המשפטית אצלנו, כמובן

מאיר פרוש:  דרך אגב, אני תמיד אומר שהיועץ המשפטי במשרד הוא נציגו של היועץ המשפטי לממשלה

מאיר פרוש:  אבל אנחנו גם נוהגים להיות בקשר עם משרד המשפטים, לכבוד לנו

מאיר פרוש:  זה יפורסם לפני שאנחנו רוצים לקבוע את הסעיף הזה

מאיר פרוש:  גם אמרתי שאין לי בעיה אחר כך לפרסם את כל השמות של האנשים האלה שבאו במסגרת הסעיף הזה אם נכניס אותו

מאיר פרוש:       אני אתן לכם דוגמה, היינו צריכים להכניס את החוק הזה לסדר היום

מאיר פרוש:  התלוצצתי עם המנכ"ל של המשרד ב-23:00 בלילה, ומזכיר הכנסת אומר לי למחרת, נוכל לקבל אישור להגיע למירון להילולה? למזכיר הכנסת אין חסינות

מאיר פרוש:  חבר כנסת לא צריך לשאול שאלות, הוא יכול להגיע

מאיר פרוש:  אני לא רוצה להיות במצב שאני נתקל במשהו

מאיר פרוש:  אני, כמובן, צריך להיות כפוף לאמות מידה, ואני גם מוכן לפרסם את השמות של כל מי שקיבל אישור

צביקה פוגל: זה לא ב-15%, מה שהוא מדבר?      

שירן שושנה: זה ייכנס

שירן שושנה:  זה יהיה בתוך 15%

שירן שושנה:  זאת פסקה שנייה לאותו סעיף שאכן ירדה

שירן שושנה:  היא כן פורסמה בתזכיר

שירן שושנה:  הייתה עבודה מקצועית פנימית במשרד

שירן שושנה:  באיזשהו שלב חשבנו שלא נידרש לסעיף הזה ולכן זה ירד

שירן שושנה:  אבל אנחנו מבינים שכן, וזה כן ייכלל בתוך מכסת 15% מכלל היתרי השהייה

מאיר פרוש: יש לכם הנוסח: "מי שיש עניין ציבורי בהגעתו להילולה - -     

ימירי פרנקל שור: איזה סעיף זה בתזכיר?      

מאיר פרוש: אני לא יודע אם זה בתזכיר או בטיוטה האחרונה לפני שפרסמו אותו

שירן שושנה: זה בסעיף 4(ד)(2)

מאיר פרוש: בסעיף 3(ד)

צביקה פוגל: הסעיף שאתה מבקש, כבוד הרב, מופיע פה היום ב-3(ד)

שירן שושנה: לא, לא, הוא ירד

מאיר פרוש: בסעיף 3(ד) כתוב: (1) "קהילות"; וב-(2) "קרובי משפחה"

מאיר פרוש:  בתזכיר האחרון שאני קיבלתי לפני שפרסמו אותו יש: (1) "קהילות"; (2) "מי שיש עניין ציבורי בהגעתו להילולה – לפי אמות מידה שיקבע השר שיפורסמו באתר האינטרנט של משרד ירושלים ומסורת ישראל בתוך 30 ימים ממועד תחילתו של חוק זה"

שירן שושנה: כן, לעניין המועד אנחנו נרצה לשנות את המועד – 30 ימים נשמע לנו מאוחר מידי

שירן שושנה:  זה יהיה לכל המאוחר בתוך 21 ימים לפני יום ההילולה, יום 9 במאי

אסף זמיר: הפרסום של אמות המידה, ולאחר מכן, כמובן, הפרסום של מי שקיבל

מירי פרנקל שור: זאת קבוצה נוספת

שירן שושנה: נכון, קבוצה שלישית נוספת

מירי פרנקל שור: זה לא אנשים פרטניים, זאת קבוצה נוספת

שירן שושנה: נכון, קבוצה שלישית נוספת

שירן שושנה:  זאת קבוצה שמורכבת מאנשים פרטניים שיש עניין ציבורי בהגעתם

מאיר פרוש: הרב הראשי לישראל רוצה להגיע

מאיר פרוש:  מה אני אגיד לו?      

צביקה פוגל: שייגש לגולן ויקבל היתר נסיעה

יגאל עם-פז: הרב הראשי לישראל יכול להגיע גם כי זה חלק מהעבודה שלו

מאיר פרוש: אז אני אתחיל לבדוק עם העוזר שלו מה איתו? יש סעיף שיהיו אמות מידה ואני אפרסם כל אדם שנכנס בהיתר

אסף זמיר: בכל מקרה מדובר על שורה מאוד קצרה של אנשים

אסף זמיר:  לא מדובר על אלפים

מירי פרנקל שור: אתם תפרסמו גם למי נתתם?      

אסף זמיר: גם את אמות המידה מראש וגם לאחר מכן - -      

מאיר פרוש: מראש אני לא אפרסם אם נתתם

שירן שושנה: אמות מידה מראש ופרסום בדיעבד

יגאל עם-פז: בסוף עיקרון השוויון הוא כמובן עיקרון מאוד חשוב ומנחה מבחינתנו, ולכן לא היינו רוצים להגיע למצב שהדבר הזה יהיה מאוד גמיש ונתון לשיקול דעת

יגאל עם-פז:  בשורה התחתונה אין מבחינתנו מניעה משפטית להכניס את התוספת הזאת

יגאל עם-פז:  היא הייתה גם אמורה להיות בתזכיר בשנה שעברה וגם בסופו של דבר היא ירדה

יגאל עם-פז:  אין מניעה משפטית ובלבד שיהיו אמות מידה ברורות, קשיחות

יגאל עם-פז:  זאת אומרת שזה לא יהיה מקום לשיקול דעת של מי שבא ורוצה

יגאל עם-פז:  זה הכול צריך להיות פתוח ושוויוני

יגאל עם-פז:  כל מי שעומד באמות המידה יוכל להגיש בקשה

מאיר פרוש: אמרתי גם שאמות המידה יהיו בתיאום איתכם

ארז מלול: איפה זה יפורסם, הרב פרוש?     

שירן שושנה: באתר האינטרנט של המשרד

ארז מלול: רק באתר האינטרנט? למה לא גם בתקשורת החרדית? בעיתונות?          

מאיר פרוש: אתה רוצה שכל קוראי העיתונים - - -     

ארז מלול: שיגישו

ארז מלול:  מה הבעיה?      

מאיר פרוש: לשיקול דעתכם

ארז מלול: למה לא? אתם מחליטים

ארז מלול:  הרי יש קריטריונים

ארז מלול:  יש הרבה שאין להם אינטרנט ורוצים לעלות

ארז מלול:  הם היו עולים שנים

אסף זמיר: כל מי שרוצה לעלות רגיל, יש לו שורה ארוכה של מענים

צביקה פוגל: ההערה של חבר הכנסת ארז מלול היא הערה נכונה

צביקה פוגל:  היא מתייחסת לכך שלא לכולם יש אתרי אינטרנט

צביקה פוגל:  אם לא לכולם יש אתרי אינטרנט אז בואו נפרסם את זה גם במקומות אחרים

אסף זמיר: את רוצה אולי להקריא את הסעיף?      

שירן שושנה: כן

שירן שושנה:  אני מקריאה את הסעיף: "מי שיש עניין ציבורי בהגעתו להילולה - -      

מאיר פרוש: זה הופך להיות 2

שירן שושנה: - - על-פי אמות מידה שיקבע השר שיפורסמו באתר האינטרנט של משרד ירושלים ומסורת ישראל ובעיתונות הארצית בתוך 21 ימים"

שירן שושנה:  אולי: "עד לא יאוחר מ-21 ימים לפני יום י"ח באייר", 9 במאי

צביקה פוגל: אוקיי

צביקה פוגל:  קרן פטל, מנכ"לית המועצה רצתה להתייחס לעניין הזה בזום? בבקשה, קרן, את איתנו

קרן פטל: לעניין הקודם , לא לעניין הזה, אלא לסעיף 3 ולעניין ההיתרים

קרן פטל:  היועצת המשפטית של הוועדה העירה נכון שצריך לקבוע את המנגנון של מתן אישורי השהייה – מה שבסמכות המועצה רלוונטי אליי

קרן פטל:  אני לא מתייחסת למה שלא רלוונטי אליי

קרן פטל:  באיזה אופן זה קורה? הרי הם לא נוסעים באוטובוס

קרן פטל:  מי שרוכש - -     

צביקה פוגל: אנחנו מדברים על אותם עד 10,000

קרן פטל: נכון

קרן פטל:  צריך לקבוע את המנגנון כדי לשמור על הסדר

קרן פטל:  כי אי אפשר לקבוע שרק מי שמחזיק תעודת זהות יש לו כתובת מירון מכיוון שזה לא כולל את אורחי הצימרים

קרן פטל:  הייתי רוצה למקסם את הסדר ואמות המידה הברורות

קרן פטל:  כי אתם צריכים להבין שזה אישור שהייה מאוד נחשק

קרן פטל:  אני לא הייתי רוצה שזה יישאר ללא הגדרה

קרן פטל:  התייחסה לזה היועצת המשפטית בהקשר לאישורים שהשר נותן והאם הוא חותם על כל דבר או לא

קרן פטל:  מה קורה עם האישורים האלה שראש המועצה אמור לתת? הוא אמור לחתום עליהם? באיזה אופן זה אמור להיעשות? הייתי רוצה כאן הרבה יותר בהירות

קרן פטל:  הערה שנייה - -     

צביקה פוגל: בסדר גמור

צביקה פוגל:  אנחנו נתייחס לזה, קרן

צביקה פוגל:  תודה

יוסי דייטש: קרן, את יכולה להיות רגועה

יוסי דייטש:  את יודעת שאנחנו סיכמנו שהדברים האלה ייעשו בהסכמה איתך, איך שאת תתווי לנו

קרן פטל: לא, חלילה - -     

יוסי דייטש: את ביקשת ממני שאני אדבר עם האגודה, וכבר יצר איתי קשר חגי ויצרו איתי קשר מהמושב, ואנחנו נשב איתם ונסכם בדיוק מה הדרך

יוסי דייטש:  זה נכון מה שהיא אומרת כי שוכרי הצימרים הם לא אנשים שמסתובבים עם מספרי תעודות זהות

יוסי דייטש:  אבל זה נמצא במנדט שלה שאנחנו צריכים לסייע איך אנחנו מקלים על התושבים

יוסי דייטש:  היא העירה לנו כל הזמן דבר אחד: רבותיי, זה שיש פה אנשים שגרים במירון וזאת הפרנסה שלהם, אם נכביד עליהם אנחנו פוגעים בהם

יוסי דייטש:  מספיק אנחנו פוגעים בהם בשגרת החיים כל הזמן

יוסי דייטש:  צריך לראות איך אנחנו מקלים עליהם באירוע של מירון

יוסי דייטש:  אז ביחד איתה ויחד עם האגודה ויחד עם ועד המושב ננסה לעשות הכול בצורה הטובה ביותר

שירן שושנה: יש שני דגשים משפטיים בהקשר הזה שאני רוצה לציין, קרן: בתוך המסגרת של מי שמשכנו במירון חשוב יהיה לשמור על שני עקרונות : חלוקת הכרטיסים תיעשה בפריסה שווה על פני כל היממה בכל זמן ההילולה; שנית, גם החלוקה הזאת תהיה כפופה לעיקרון של "כל הקודם זוכה" – אלה שני הדגשים שמאוד חשוב להזכיר

שירן שושנה:  אנחנו נפנה למועצה האזורית בעניין הזה בכתב

שירן שושנה:  חשוב מאוד שלא יינתנו היתרים על בסיס שעות מועדפות לאנשים מסוימים וכן הלאה

שירן שושנה:  אז שני העקרונות האלה של חלוקה flat בפריסה שווה, לפי העיקרון של "כל הקודם זוכה"

קרן פטל: חשוב לי מאוד להתייחס לזה כי בשנה שעברה זה התחיל מזה שהמועצה תהיה אחראית על היישוב מירון, ואני בדיוק כמוך חשבתי שצריך לעשות את זה אפילו בצורה של הגרלה

קרן פטל:  את אומרת "כל הקודם זוכה" – זה גם בסדר

קרן פטל:  אבל אני חשבתי אפילו להחמיר – שולפים את השעה מאיזשהו פתק בארגז

קרן פטל:  אני לא רוצה להחליט מי ובאיזה שעות

קרן פטל:  אבל בסוף זה הועבר על-ידי המשטרה לאגודה של המושב, ואין לי מושג איך זה נעשה

קרן פטל:  אני בהחלט יכולה להיות רגועה יותר, אבל הכי רגוע זה כשהדברים מסוכמים בתוך מסגרת החוק

קרן פטל:  לכן אני מבקשת מהכנסת בכל זאת לקבוע מנגנון, אפילו בתקנות משנה

קרן פטל:  זאת אומרת ייקבע מנגנון שיעבור את העיניים של משרד המשפטים והייעוץ המשפטי של המשרד שבו יסוכם

קרן פטל:  לא שיוסי, האגודה ואני נשב יחד, אלא שנשב יחד איתך, ושהחוק רק ירפרר לזה; ייקבע מנגנון שעומד בכל הפרמטרים של שוויון למתן האישורים האלה

קרן פטל:  אני הייתי מציעה גם להחיל את זה ליישובים האחרים אבל, שוב, זה לא ענייני, אני לא מתערבת בזה

אסף זמיר: בהקשר הזה, המועצה קיבלה את המנדט, את הזכות ואת הלגיטימיות לפי סעיף 3(ב)(2): "השר יאציל את סמכותו לראש המועצה"

אסף זמיר:  וכל מה שדיברנו עכשיו בעל-פה יבוא לידי ביטוי

אסף זמיר:  לקבוע עכשיו תקנות – אנחנו לא נגיע לזה

קרן פטל: טוב

אסף זמיר: אם את צריכה גב מקצועי או סיוע מקצועי - -     

יוסי דייטש: אנחנו עושים - - - אתה יודע את זה וגם שירן יודעת את זה – אני לא זז בלי יועצת משפטית

צביקה פוגל: אני גם לא רוצה לקבוע כרגע את התקנות

צביקה פוגל:  אבל אני רוצה לקבוע שיהיה מנגנון

צביקה פוגל:  את זה אני יכול?      

שירן שושנה: חד-משמעית

שירן שושנה:  אנחנו נפנה אלייך בכתב עם ההנחיות האלה, קרן

צביקה פוגל: יופי

יוסי דייטש: ראית שמי שהעלה את הנושא של המנגנון הייתה היועצת המשפטית שלנו

יוסי דייטש:  היא אמרה וגם העירה את ההערות, ואני אומר לך שאנחנו לא זזים בלי היועצת המשפטית שלנו

צביקה פוגל: ברור

צביקה פוגל:  ואנחנו נקבע שיהיה מנגנון ברור, וחובתכם לקיים את המנגנון הזה

צביקה פוגל:  הרי בכל שעה ובכל זמן נתון, נניח שהמספר הוא נכון, יהיו מקסימום 10,000 איש

צביקה פוגל:  נכון?      

אסף זמיר: עד

צביקה פוגל: עד 10,000 איש

צביקה פוגל:  אז אם כרגע 2,000 צימריסטים סיימו והלכו הביתה ובמקומם נכנסו חדשים אנחנו יודעים להגיד את זה, ש-2,000 הלכו ו-2,000 נכנסו? הם החזירו את הרישוי?        

יוסי דייטש: לא, לא

צביקה פוגל: איך תדע?      

יוסי דייטש: בדרך כלל צימריסטים נמצאים 24 שעות, ובדרך כלל נראה לי שזה גם 48 שעות, לא 24 שעות

יוסי דייטש:  הצימריסטים שצריך לקחת זה רק לחלק את השעות

יוסי דייטש:  כי אם אנחנו מחולקים לפיקים של חמש שעות אז צריך לקחת את 24 השעות של ההילולה ולחלק לצימריסטים

יוסי דייטש:  הרי אני לא יכול לתת לכל ה-10,000 שנמצאים את השעה הכי טובה בהר, נכון?     

צביקה פוגל: ברור

יוסי דייטש: אז מה שאמרו קרן והיועצת המשפטית שלנו זה שהחלוקה צריכה להיעשות לפי "כל הקודם זוכה" או למצוא את הנוסחה איך אנחנו מחלקים לכפר את המכלול של 10,000

צביקה פוגל: אני לא רוצה להיכנס לנוסחה

שירן שושנה: טכניקה שתשקף עיקרון של שוויון

יוסי דייטש: לכן זה גם לא נכון להכניס את זה לתקנות

צביקה פוגל: לא, לא, אני לא מתכוון להכניס

יוסי דייטש: אנחנו נקבע את הכללים בתיאום עם המועצה, האגודה והמושב ונעשה איתם את החלוקה בצורה מסודרת

יוסי דייטש:  משרד המשפטים גם חידד לנו שאנחנו לא יכולים לתת העדפה לאדם ששכר בכסף צימר על פני מישהו אחר

יוסי דייטש:  חידדו לנו את זה, הבנו, הפנמנו

יוסי דייטש:  אנחנו גם נסביר להם את זה: רבותיי, אין מושג שמכיוון שאתם שוכרים צימר אתם מקבלים כרטיסים טובים יותר

יוסי דייטש:  בהתאם לפול הכללי תקבלו - - - לתוך הסיפור

צביקה פוגל: אני גם לא רוצה

צביקה פוגל:  בסדר גמור, צריך לראות שהמנגנון הזה קיים וצריך לראות שאנחנו שולטים במספר האנשים

צביקה פוגל:  אני אחזור על זה כל הזמן: אנחנו חייבים לשלוט במספר האנשים כדי שלא ייווצר מצב שנכנסים למקום מסוים יותר אנשים ממה שרצינו או ממה שאישרנו או ממה שאמרו מהנדסי הבטיחות

יוסי דייטש: באותה מידה, כמו שאתה מבקש, כבוד היושב-ראש, אנחנו נשלוט במספר האנשים

יוסי דייטש:  אני גם לא הייתי רוצה לחזור למה שהיה בשנה שעברה: אם בשנה שעברה יכלו להיכנס 16,700 בזמן נתון מסוים, ולא עברו את 8,000, לדעת המחמירים, אני לא רוצה להגיע לזה שיגידו לך שהיו 6,000 איש

יוסי דייטש:  גם לזה אני לא רוצה להגיע

צביקה פוגל: ברור

יוסי דייטש: אז מה שאנחנו רוצים, והשר אמר את זה בפגישה עם השר לביטחון פנים ויחד עם המפכ"ל – רבותיי, אני מבין שאם קבעו 20,000 איש ברחבי ההר כשהגענו ל-18,000 איש, ואנחנו אומרים שיש סכנה אז אני כשר זז הצידה כי אני מבין שעכשיו הסיכון

יוסי דייטש:  אבל אם קבעו שיש 20,000 איש, ויש עכשיו בהר 7,000 איש, ובאה המשטרה ואומרת, אדוני, עכשיו תסגור את ההר – לזה אני כשר לא אסכים

יוסי דייטש:  אני לא אתן שזה יקרה

צביקה פוגל: ברור

קרן פטל: אני רציתי להתייחס לסעיף שהקראת לגבי עניין התחבורה הציבורית, שבזמן ההילולה מבוטלים כל הסדרי התחבורה האחרים שקבועים באופן רגיל

קרן פטל:  לדעתי, זאת פגיעה לא מידתית בחופש התנועה של חלק מהיישובים הכלואים

קרן פטל:  אני לא מדברת, כמובן, על מירון שמושבתת, וזה לגיטימי וברור

קרן פטל:  אני מדברת על יישובים רחוקים יותר כמו ספסופה, אור גנוז, כפר שמאי, פרוד

קרן פטל:  זה נכון שיצטרכו לעשות שינויים בתחבורה הציבורית, אבל העובדה שמבטלים אותה כליל זאת פגיעה לא מידתית, בעיניי

מירי פרנקל שור: לאיזה סעיף את מתייחסת, קרן?      

צביקה פוגל: זה לא בסעיף

מירי פרנקל שור: זה בהנחיות?      

קריאה: סעיף קטן (ג)

גולן ירמיהו: אפשר להתייחס?      

צביקה פוגל: בוודאי, גולן

גולן ירמיהו: קרן, כמו שאת בשנה שעברה הפעלנו קו מיוחד לטובת היישובים

גולן ירמיהו:  התקנות לא אפשרו לתחבורה הציבורית לעבור במתחם ההילולה

גולן ירמיהו:  אסור היה לנו לפתוח פתח שאנשים שלא לקחו כרטיסים ולא מורשים לשהות בהר יגיעו עם אוטובוס למתחם ההר

קרן פטל: אני לא מדברת על זה

גולן ירמיהו: שניה רגע, אני הקשבתי לך

גולן ירמיהו:  תני לי לסיים

מירי פרנקל שור: אבל היא צודקת

גולן ירמיהו: במהלך ההילולה הוחלט שתחבורה ציבורית סדירה לא עוברת במתחם ההילולה ולכן יצרנו שאטל מיוחד

גולן ירמיהו:  הבנו שהייתה בעיה עם השאטל המיוחד הספציפי שהופעל בשנה שעברה, והשנה אנחנו מפעילים שני שאטלים: אחד ליישובים סביב פרוד ואחד ליישובים הצפוניים יותר

גולן ירמיהו:  בשני המקומות האלה יופעל שאטל שייקח את האנשים עם אפשרות להגיע לצפת

גולן ירמיהו:  מהיישובים הדרומיים הוא ייקח אותם לביג בכרמיאל ומהיישובים הצפוניים הוא ייקח אותם למתחם 2 שאפשר להגיע לצפת

גולן ירמיהו:  אנחנו דואגים עד כמה שאפשר לדאוג

קרן פטל: זה מעולה, אבל לא על זה דיברתי, גולן

קרן פטל:  אני דיברתי על הסעיף בחוק שאומר שבזמן ההילולה יבוטלו הסדרי התנועה הרגילים

קרן פטל:  אני מדברת, למשל, על אדם שרוצה להגיע מספסופה או אור גנוז לצפת

קרן פטל:  אתה דיברת, ואני מאוד מעריכה את זה, על קו 25 שאוסף מהיישובים הדרומיים

קרן פטל:  זה מאוד חשוב ובהחלט דבר שצריך לעבוד

קרן פטל:  אני מדברת סתם על אנשים שהולכים לעבודה מספסופה, אור גנוז, בר-יוחאי וצפת

קרן פטל:  בשנה שעברה ביטלו את הקווים האלה

קרן פטל:  זה, כמובן, לא עובר במתחם של החסימות

קרן פטל:  אפשר לנסוע בדרכים חלופיות

צביקה פוגל: סיימנו עם סעיף 3?      

איילת לוי-נחום: כן, אנחנו בסעיף 4

צביקה פוגל: הערות לסעיף הזה? משהו לא מובן? משטרת ישראל, אתם דוממים – סימן שהכול בסדר

צביקה פוגל:  איזה כיף

צביקה פוגל:  כאבה, אוסקר? גם אצלכם

צביקה פוגל:  יופי

מאיר פרוש: אני הערתי אצלנו במשרד: הרב אבוחצירה מדליק ליד בית הכנסת שלו

מאיר פרוש:  זה לא מקום שהמדינה הכשירה

מאיר פרוש:  איפה יש לו היתר? מה התשובה לזה?      

אסף זמיר: היתר זה משהו אחד אבל באמת מסעיף 4(ג) צריך להבין כי באמת המדינה לא מכשירה את המקום או מי מטעמו

שירן שושנה: זה ייחשב אירוע נוסף שיהיה צריך לרשות אותו

מאיר פרוש: אבל אני רוצה להיות בטוח שאני יכול לתת לרב אבוחצירה או לרב בניהו

שירן שושנה: המילים: "אלא במקום שהכשירה המדינה" – יהיו אירועים נוספים שיודעי הפרויקטור או מי מטעמו לומר

מאיר פרוש: 89 – המדינה מכשירה, המתחם - - - המדינה מכשירה, את ההילולה – מכשירה המדינה

מירי פרנקל שור: מתחמים נוספים זה - - -     

מאיר פרוש: לרב אבוחצירה יש וילה גדולה עם בית כנסת בתוך מושב מירון והוא עושה את זה תמיד בכביש, והוא גר בסוף הרחוב הזה

צביקה פוגל: לכן מופיע בהגדרה פה: "אלא במסגרת אירוע נוסף לפי סעיף 6"

צביקה פוגל:  ובסעיף 6 מופיע שם שיש אפשרות לשר: "אלא אם כן נתן השר היתר לעריכת אירוע נוסף לפי סעיף קטן (ב), שהוא קיום אירוע נוסף "אלא אם כן נוכח לדעת, לפי חוות הדעת, שהתקיימו כל - -     

מאיר פרוש: גברת שירן, זה בסדר? התשובה שלו הייתה שהוא מפנה לסעיף 6 שבו כתוב שיוכלו לתת היתר לאירוע נוסף

יגאל עם-פז: זה חייב להיות במתחם ייעודי ומוכשר

שירן שושנה: התיבות "אלא במקום שהכשירה המדינה" עדיין מגבילות אותנו, להבנתי

שירן שושנה:  יכול להיות שצריך לפתוח את העניין הזה

יגאל עם-פז: אלו המלצות של ועדת החקירה

יגאל עם-פז:  ועדת החקירה התייחסה גם להקשר הזה

יגאל עם-פז:  היא אמרה שבהילולת תשפ"ב תהיה רק הדלקה אחת כי בשנה שעברה לא הייתה אפשרות בזמן הקצר להכשיר מתחמים נוספים

יגאל עם-פז:  כמו שהבנו מגורמי המקצוע במשרד אנחנו נמצאים במצב טוב יותר מבחינה ארגונית, ולכן יש כבר מתחמים ייעודיים ב-89 ובבני עקיבא שיכולים לאפשר הדלקות נוספות

יגאל עם-פז:  זה לא אומר שכל אחד יכול לעשות הדלקה איפה שהוא רוצה

מאיר פרוש: א', אנחנו לא מדברים על כל אחד, ואני, בוודאי, לא אביא אדם חדש שאף פעם לא עשה, שיעשה פתאום

מאיר פרוש:  אני יודע להזכיר עכשיו שני אנשים מכובדים: הרב אבוחצירה והרב בניהו שמואלי ששנים על גבי שנים הם עושים ליד בית הכנסת שלהם, על המדרכה

מאיר פרוש:  מתקהלים שם 100 או 200 איש

מאיר פרוש:  אז הוא לא יוכל לעשות את ההדלקה הזאת? אני הערתי את זה במשרד

ישראל אייכלר: כבוד השר, יש לי שאלה

ישראל אייכלר:  הרי כשיש פחות מ-300 איש אף אחד לא מתערב

מאיר פרוש: ואם המשטרה תבוא ותראה שיש שם 300 איש? זה לא מקום שהמדינה הכשירה

אסף זמיר: פחות מ-300 לא טעון רישוי

ישראל אייכלר: עשו  פחות מ-300? עם 30 איש עושים

מאיר פרוש: אז הוא אמר לך קודם שאין צורך ברישוי

מאיר פרוש:  אבל בגלל המילה "מקום שהכשירה המדינה" – המדינה לא הכשירה את המדרכה של הרב אבוחצירה

יגאל עם-פז: זה לא תנאים מצטברים, זה תנאים חלופיים

יגאל עם-פז:  זאת אומרת זה או אירוע עם 300 איש או אירוע שנעשה בו שימוש באמצעי עזר, למשל, בבמות, במערכות הגברה – לא מערכת הגברה פרטית

יגאל עם-פז:  מישהו מביא עכשיו חברת הגברה – גם אם אתה עושה את זה עם פחות מ-300 איש, גם עם 200 איש, עדיין תצטרך אישור לאירוע נוסף

יגאל עם-פז:  וגם אם יש בזה הדלקה זה גם אחד התנאים

שירן שושנה: ודאי

שירן שושנה:  כל אירוע שכולל הדלקה טעון רישוי

מיכה פרנקבורג: אין מחלוקת על זה שגם ההדלקות האלה יחייבו היתר לפי סעיף 6

שירן שושנה: הקושי הוא המילים: "אלא במקום שהכשירה המדינה"

מיכה פרנקבורג: רק מה ששירן אמרה זה סעיף 4(ג)

מיכה פרנקבורג:  הנוסח פה מחייב

שירן שושנה: הקושי הוא במילים: "אלא במקום שהכשירה המדינה"

שירן שושנה:  השאלה היא אם אפשר יהיה לוותר עליהן

מיכה פרנקבורג: אפשר לכתוב: "הכשירה" או "התירה"

מירי פרנקל שור: "אירוע נוסף" חייב לכלול הדלקה?      

שירן שושנה: כל הדלקה תיחשב "אירוע נוסף"

מירי פרנקל שור: צריך לקשור בין 4 ל-6

שירן שושנה: נכון

שירן שושנה:  יכול להיות שפשוט צריך לסיים בסיפא: "אלא אם ניתן היתר לפי סעיף 6"

שירן שושנה:  למחוק את המילים: "אלא במקום שהכשירה המדינה"

יגאל עם-פז: זה לא עולה בקנה אחד עם ההמלצות של ועדת החקירה

מאיר פרוש: תשאירי כמו שאמרת קודם: "הכשירה המדינה או התירה"

ישראל אייכלר: במקום "שהכשירה" אפשר לכתוב: "שהתירה"

שירן שושנה: מה פירוש "התירה"? היא נתנה אישור לפי סעיף 6

יגאל עם-פז: בסעיף 52 להמלצות של ועדת החקירה דיברו על הדלקה אחת, ואז סעיף 53 נתן לנו איזשהו פתח שאומר שבניגוד לשנה שעברה שהייתה הדלקה אחת, בשנים שאחרי תשפ"ב יכול להיות שאפשר יהיה לאפשר

יגאל עם-פז:  אבל זה היה פתח מצומצם

יגאל עם-פז:  נדגיש: "כאן פנינו לעתיד רחוק כי אנו מכבדים את רצונם של אנשים רבים מקבוצות שונות לקיים הדלקות נוספות"

יגאל עם-פז:  אני מדלג פה: "להערכתנו, קיום הדלקות נוספות מחוץ לשטח ההר הוא דבר המחייב הכשרת מתחמים מתאימים והסכמות של צד ג', והדבר אינו ניתן לביצוע לפני ל"ג בעומר תשפ"ב"

יגאל עם-פז:       המשמעות של הסעיף הזה היא שכדי לעשות הדלקה צריך שיהיה מתחם ייעודי שגורמי הבטיחות הכשירו אותו ואישרו שהוא מתאים

יגאל עם-פז:  צריך  לבדוק את המתחמים הנוספים האלה – האם הם עומדים על הקריטריון הזה שוועדת החקירה המליצה עליו

יגאל עם-פז:  כי אין לנו המנדט לסטות מההמלצות האלה

מאיר פרוש: אם אני מדבר על הרב אבוחצירה אני מדבר שהוא יקבל היתר - -     

יגאל עם-פז: זה לא לגופו של אדם

יגאל עם-פז:  זה על המתחם

מאיר פרוש: אני לא רוצה שיבואו המרוקאים ויגידו שלא נתתי לרב אבוחצירה או לרב בניהו שמואלי

מאיר פרוש:  אז אני כן מזכיר אדם כדי שנבין באיזו רגישות אני נמצא

מאיר פרוש:  אני מסביר רק כך: כולנו יודעים במה מדובר וכמה אירועים כאלה יש; ואנחנו יודעים שהם לא במסות

מאיר פרוש:  הרב עמאר לא יכול להכניס בסמטה כזאת כמו הרב בניהו שמואלי כי הוא הולך לקבל את המקום למטה מול היישוב שהמדינה מכשירה; או הרב הרוש

מאיר פרוש:  המקומות שיהיו בהם 2,000 או 3,000 איש אלה מקומות שהמדינה מכשירה

מאיר פרוש:  אבל הרב אבוחצירה לא ייצא מבית הכנסת שלו, מהווילה שלו – הוא עושה את זה כל שנה

מאיר פרוש:  כשהייתי בסיור בפעם הראשונה במירון הרב אבוחצירה קרא לי וביקש ממני לשמור על המסורת שלי

מאיר פרוש:  אז אני אקטע עכשיו את המסורת של משפחת הרב אבוחצירה ולא אתן לו שיעשה אירוע? צריכים למצוא את הניסוח שמאפשר לרב אבוחצירה

מאיר פרוש:  אין לנו כמויות כי אנחנו לא הולכים לעשות את זה

מאיר פרוש:  אבל אני פונה אליך – כרגע אני זוכר את הרב אבוחצירה ואת הרב בניהו שמואלי

יגאל עם-פז: שוב – זה לא לגופו של אדם

יגאל עם-פז:  זה לא משנה מי האדם שמבצע, משנה המקום

מאיר פרוש: מאחר שאתה חושש שאולי אני פורץ את העניין הזה - -     

יגאל עם-פז: זה יכול להיות כל בן אדם שהוא במקום ייעודי

שירן שושנה: אם אנחנו מדברים על שטחים ציבוריים ואנחנו רוצים לשמור על יישום המלצות ועדת החקירה יכול להיות שכדאי לאפיין את השטחים האלה ולבצע שם הכשרה כדי לעמוד בחוק

מאיר פרוש: מה זה הכשרה?      

שירן שושנה: אני מניחה שזה יישור קרקע

שירן שושנה:  זה לא בעולמות שלי אבל אנחנו לא נוכל לחרוג ולסטות מהמלצות ועדת החקירה

מאיר פרוש: בסדר, נכשיר את זה

צביקה פוגל: כבוד השר, אתה חייב להבין שדווקא הסעיף הספציפי הזה מגן עליך - -      

שירן שושנה: רק נדגיש שזה צריך להיות שטחים ציבוריים ולא פרטיים, כמובן

צביקה פוגל: - - שלא כל אחד יכול לבוא ולהגיד לך, אני רוצה לקיים לאותם 40 איש ומחר בבוקר בתוך 40 איש יהיה אסון

מאיר פרוש: הרי כל הבסיס של האפשרות שיש היום יותר הדלקות או בשנה שעברה נתנו לקהילות שלא נתנו להן הדלקה אבל יש להן מסורת להגיע ולכן הם מקבלים אישורים במסגרת 15% כיוון שהם מקיימים את ההילולה

מאיר פרוש:  מבחינתי, לקיים את ההילולה לכל עם ישראל כדי שכל הקהילות ירגישו טוב זה גם שניתן לרב אבוחצירה

צביקה פוגל: מצוין

מאיר פרוש: לכן אם יש צורך בהכשרה – זה לא כאילו שאני צריך שוב לשפוך שם עפר - -     

צביקה פוגל: לא, לא

מאיר פרוש: - - אני צריך להכשיר את המקום שיהיה כשיר להילולה

צביקה פוגל: בדיוק

צביקה פוגל:  שאוסקר והמשטרה ייתנו לזה אישור ונגמר הסיפור

מאיר פרוש: אתה לא יכול בלי זה

מאיר פרוש:  בכל מקרה אני לא יכול להדליק משהו בלי זה

מאיר פרוש:  ההכשרה היא שצריכים לראות אם אין שם בעיות של בטיחות

מיכה פרנקבורג: צריך להיות מקום ייעודי ומוכשר לצורך ביצוע ההדלקה

מירי פרנקל שור: רק להבהיר, כרגע סעיפים 4(ג) לא עולים בקנה אחד עם הוראות סעיף 6

מירי פרנקל שור:  זאת אומרת, הדלקה ניתן רק לבצע במקום שהכשירה המדינה

מירי פרנקל שור:  אבל אתם לא יכולים לחלק את זה ולקבוע שזה יהיה אירוע נוסף

שירן שושנה:  סעיף קטן 4(ב): "לא יארגן אדם הדלקה ולא יבצע הדלקה במתחם מירון שלא במסגרת אירוע ההדלקה המרכזי, אלא במסגרת אירוע נוסף, לפי סעיף 6"

שירן שושנה:  כלומר, כל הדלקה, לפי ההגדרה - - 

מירי פרנקל שור: היא צריכה לקבל את הרישוי

מירי פרנקל שור:  אבל (ג) קובע: "לא יארגן אדם הדלקה ולא יבצע הדלקה אלא במקום שהכשירה המדינה"

מירי פרנקל שור:  זאת אומרת שיהיה ברור: מקום שלא הכשירה המדינה, אי אפשר לפטור אותו על דרך סעיף 6

שירן שושנה: נכון

מיכה פרנקבורג: זה תנאים מצטברים

ישראל אייכלר: אדוני היושב-ראש, אני שמעתי את יגאל שמצטט מוועדת החקירה

ישראל אייכלר:  אמרת שהוועדה קבעה "מקום שהכשירה או התירה"

ישראל אייכלר:  נכון?      

קריאות: לא, לא

ישראל אייכלר: ככה שמעתי

ישראל אייכלר:  תקריא

יגאל עם-פז: "להערכתנו, קיום הדלקות נוספות מחוץ לשטח ההר הוא דבר המחייב הכשרת מתחמים מתאימים והסכמות של צד ג', ואינו ניתן לביצוע לפני ל"ג בעומר תשפ"ב"

מאיר פרוש: זה היה לפני שנה וחצי

יגאל עם-פז: זה אומר: "מחייב הכשרת מתחמים מתאימים"

ישראל אייכלר: זה הסעיף הבא

ישראל אייכלר:  אתה הקראת עוד סעיף: "רק במקום שהכשירה או התירה"

קריאות: לא, לא

צביקה פוגל: חבר הכנסת אייכלר וחברים, יש כמה פרטים נוספים שאני מעדיף כרגע לא להעלות אותם, בסדר? אבל אני אגיד לכם – יש בשני המתחמים שאנחנו מדברים עליהם חריגות בנייה, שטח לא מאושר, היתרי בנייה שעדיין לא ניתנו – בואו לא נסתבך

צביקה פוגל:  בסדר? זה כל מה שאני מבקש

צביקה פוגל:  אלה פרטים שידועים לנו – אני מגן על עצמנו, בעיקר על השר שלקח על עצמו כל כך הרבה פה

צביקה פוגל:  אז תנו לי להמשיך להגן עליו, בבקשה

מאיר פרוש: אוקיי, בסדר

מירי פרנקל שור: 4 נשאר - -     

אילת לוי נחום: אותו דבר

מאיר פרוש: אנחנו נצטרך להכשיר את שני המקומות שציינת, ואני לא אוכל לתת פתאום לחדשים שירצו

מאיר פרוש:  כי כל האירוע במירון יכול להתקיים על סמך הבסיס של העבר

מאיר פרוש:  זה צעד אחר צעד, כך אמרה ועדת החקירה

צביקה פוגל: אנחנו נכשיר

מאיר פרוש: בהתחלה בויאן – זאת המסורת; עוד קהילות בגלל שזאת המסורת

מאיר פרוש:  הרב אבוחצירה הוא במסגרת - -     

צביקה פוגל: מצוין

מאיר פרוש: - - יבוא רב חדש ויגיד, אני רוצה גם השנה לעשות

מאיר פרוש:  אני לא יכול

צביקה פוגל: ברור לי

צביקה פוגל:  אבל גם לרב אבוחצירה וגם לרב השני נכשיר את המקום ונראה שהכול שם חוקי - -     

מאיר פרוש: תקין

צביקה פוגל: - - כי אני אומר לכם – לא הכול שם חוקי

מאיר פרוש: ברור

מאיר פרוש:  בסדר

צביקה פוגל: בואו נתקדם

צביקה פוגל: הערות לסעיף 5

צביקה פוגל:  לנו אין הערות, נכון?      

איילת לוי-נחום: יש הערות

צביקה פוגל: סליחה

צביקה פוגל:  אז בואו נתחיל איתכם

אילת לוי נחום: בסעיף 5 במסגרת התנאים אחת השאלות שעלתה היא שהתנאים נקבעים, כמובן, לפי התחומים

מאיר פרוש: התנאים זה סעיף 5(ב)?      

איילת לוי-נחום: כן, סעיף 5(ב)

מאיר פרוש: מספר?      

איילת לוי-נחום: (1), (2) ו-(3)

איילת לוי-נחום:  אני אתייחס לכל אחד

איילת לוי-נחום:  אלה תנאים גם של משטרת ישראל, גם של כבאות וגם של - - -     בכל אחד מהם ניתנה אפשרות כאן להסמיך אדם נוסף

איילת לוי-נחום:  למשל, אם אני מתייחסת לפסקת משנה (1) התנאים שהתנה ראש ענף רישוי ואבטחה במחוז צפון במשטרת ישראל או אדם אחר שהמפקח הכללי של המשטרה הסמיך לכך

איילת לוי-נחום:  כך גם בסעיפים (2) ו-(3)

איילת לוי-נחום:       השאלה היא אם מדובר באירוע ההדלקה המרכזי ולא בסעיף של האירוע הנוסף שעליו אפשר לשאול שאלה, למה באירוע ההדלקה המרכזי מי שנותן את האישור הוא לא הפונקציה האחראית על הנושא ויש צורך בהסמכת אדם נוסף בכל אחת מהקטגוריות לתת את האישור

מאיר פרוש: אם הוא לא הרגיש טוב אותו ראש ענף רישוי ואבטחה במחוז צפון של המשטרה אז מה? לא יהיה אירוע?      

מיכה פרנקבורג: אפשר להתייחס?      

מאיר פרוש: למי אני מבהיר את זה? המפכ"ל הוא זה שימנה מישהו חדש, לא מישהו מהרחוב

איילת לוי-נחום: זאת שאלה של אחריות – על מי מוטלת האחריות

מירי פרנקל שור: זה כמו השר

אסף זמיר: אני רוצה להגיד משהו – גם בהתחלה של הסעיף הזה מצוין שהשר ייתן את ההיתר

אסף זמיר:  גם פה בדומה לשאלתכם קודם, האם השר יחתום על ההסכם או מי מטעמו

איילת לוי-נחום: זאת לא אותה השאלה

אסף זמיר: זאת שאלה דומה

אסף זמיר:  האחריות היא של השר, ומי שיחתום זה מי מטעמו

אסף זמיר:  האחריות היא של ראש הענף או של מישהו שהוא הסמיך

אסף זמיר:  זה לא מוריד מהאחריות של המפכ"ל

איילת לוי-נחום: לא נכון

מירי פרנקל שור: זה לא מה שאומר הסעיף

מירי פרנקל שור:  השאלה למה אתם צריכים "או אדם אחר שהמפקח על המשטרה הסמיך לכך"

מירי פרנקל שור:  יש מישהו שאחראי על רישוי ובטיחות במחוז צפון – מדוע שהוא לא יישאר? אותו דבר בכיבוי – זה המקצוע שלו וזאת האחריות שלו

מיכה פרנקבורג: אני אגיד שני דברים: דבר ראשון – הערה שרלוונטית גם ל-5(ב)(1), ואני אקדים כי היא רלוונטית גם ל-6(ב)(1)

מיכה פרנקבורג:  זה משהו מאוד חשוב מבחינתנו ויש הסכמה של הגורמים הרלוונטיים

מיכה פרנקבורג:  אנחנו מבקשים להחליף את ראש ענף רישוי ואבטחה במחוז צפון בגורם אחר בכיר ממנו ורלוונטי לא פחות שזה מפקד מרחב כינרת

מיכה פרנקבורג:  לזה יש הסכמה ואנחנו נבקש לתקן את הנוסח

צביקה פוגל: אני חייב לעצור פה

צביקה פוגל:  למה? למה לעלות בדרגה ולא להשאיר את זה לפי המקצוע?      

מיכה פרנקבורג: כי קודם כול, הוא גם איש מקצוע - -     

צביקה פוגל: הוא לא איש מקצוע לדבר הזה

צביקה פוגל:  עזבו, נו

מיכה פרנקבורג: אנחנו חושבים שהוא גורם מתאים יותר; הוא גורם בכיר יותר

צביקה פוגל: אין ספק שהוא יותר בכיר

מיכה פרנקבורג: לדעתנו, גם  במקביל בחקיקה ראשית ובאירועים מהסוג הזה זה נכון שזה יהיה גורם פיקודי, גורם טריטוריאלי שאחראי, כמובן, גם על כל הנושאים האג"מיים

איילת לוי-נחום: אבל זה עניין של רישוי, זה לא בהכרח עניין של פיקוד – מי נותן את הרישוי, מי - - - את החסימה

מיכה פרנקבורג: זה לא עניין של רישוי ואנחנו לא בחוק רישוי עסקים

מיכה פרנקבורג:  זה נכון שזה דומה לרישוי

מיכה פרנקבורג:  אנחנו בעולם של היתרים

מיכה פרנקבורג:  אני מצטט מסעיף 5(ב)(1): "שיקולים של שלום הציבור וביטחונו"

מיכה פרנקבורג:  זה לא שיקולים קלסיים של רישוי

מיכה פרנקבורג:  אלה שיקולים של שלום הציבור וביטחונו, וזה שיקולים של מפקד מרחב שאחראי טריטוריאלית

אילת לוי נחום: - - -     

מיכה פרנקבורג: אנחנו חושבים שזה נכון יותר ומתאים יותר, ושוב אני אומר – זה גם דרג שהוא בכיר בשתי דרגות

צביקה פוגל: בכיר, ברור

מיכה פרנקבורג: זאת לא סיבה אבל חשוב להגיד את זה כי אנחנו לא מבקשים להוריד אחריות או להסיר אחריות אלא להפך – כמובן, זה לא רק עניין של הדרגה

מיכה פרנקבורג:       לעניין "גורם אחר שהמפכ"ל הסמיכו" – שתי סיבות

מיכה פרנקבורג:  קודם כול, זה  אף פעם לא נכון שיהיה רק גורם אחד, בן אדם אחד ספציפי שחקיקה ראשית מתייחסת אליו; וגם זה יכול להיות מישהו שלא מרגיש טוב, זה יכול להיות מישהו שנכנס לתפקידו לפני יומיים

מיכה פרנקבורג:  כרגע אנחנו יודעים מי הבן אדם, אבל יכול להיות שהוא עזב את תפקידו, נמצא בחו"ל וכדומה

פרנקל שור: ש פה אמירה של אחריות

פרנקל שור:  זה אנשי מקצוע – רישוי ובטיחות

פרנקל שור:  הרי כל האירוע מדבר על רישוי ובטיחות

פרנקל שור:  זאת השאלה שעומדת כאן

פרנקל שור:  האם אתה חושב שהקביעה "או אדם אחר שהמפכ"ל הסמיך" – אין פה רידוד של אחריות?     

מיכה פרנקבורג: לא

מירי פרנקל שור: ואנחנו גם לא יודעים מי זה אותו אדם, מה הקריטריונים שלו, מה המשמעות, מה הקשר שלו לנושא של רישוי ואבטחה

צביקה פוגל: אנחנו מחפשים בסעיף הזה את הקשר הישיר בין אחריות למקצועיות, לא בין אחריות לבכירות

מיכה פרנקבורג: אני מבין אבל אתם מתייחסים לשתי שאלות שונות: שאלה אחת זה זהות הבן אדם שמוזכר בחוק באופן מפורש; ושאלה שנייה – האפשרות להחליף אותו בגורם אחר

מיכה פרנקבורג:  לפני זה התייחסתי לשאלת זהות הגורם עצמו, ולדעתנו, הגורם הזה הוא נכון ומתאים

מיכה פרנקבורג:  שוב, אני מסביר: אנחנו עוסקים פה בשלום הציבור ובביטחונו, לא בבטיחות

מיכה פרנקבורג:  יש פה מהנדס בטיחות שמופיע בסעיפים בהמשך, יש מהנדס רישוי שאחראי לכל נושא הבטיחות, יש פרויקטור, יש חברת הפקה, משטרת ישראל אחראית באופן כללי על שלום הציבור וביטחוני, וזה גם מופיע בסעיף עצמו

מיכה פרנקבורג:  לכן לדעתנו, מפקד מרחב זה גורם מתאים יותר ובוודאי שלא פחות מאשר מי שמופיע בסעיף

צביקה פוגל: האם מה שאתה אומר בעצם זה שבכל נושא רישוי ואבטחה לא הנחיתם שום דבר?      

מירי פרנקל שור: אני לא מצליחה להבין את מה שאתה אומר

מירי פרנקל שור:  השר נותן את ההיתר לקיום אירוע הדלקה מרכזי על סמך ההמלצה של הגורמים הבאים - -     

מיכה פרנקבורג: נכון

מירי פרנקל שור: - - אחד, איש המקצוע של המשטרה, איש המקצוע של הכיבוי ומהנדס רישוי

מירי פרנקל שור:  עכשיו השאלה, אנחנו מדברים פה על אישור על-ידי השר כאשר הוא יודע שיש לו כל התנאים הנדרשים

מירי פרנקל שור:  כמו שאומר לך יושב ראש הוועדה, אנחנו לא מחפשים בכירות, אנחנו מחפשים מקצועיות

מירי פרנקל שור:  מי האדם הכי מתאים לתת לשר את ההמלצה שאפשר לקיים את אירוע ההדלקה כדי שהוא יחתום על אירוע ההדלקה? אז עכשיו, כמו שאמרת, מתעוררות כאן שתי שאלות: אחת, בכירות מול מקצועיות; והשאלה – הסמכה של גורם אחר כאשר אנחנו לא יודעים מי הגורם האחר מבחינה מקצועית

מיכה פרנקבורג: אז אני מציע מתודולוגית שנעשה סדר ונפריד בין שתי השאלות

מיכה פרנקבורג:  השאלה השנייה לגבי הגורם המחליף רלוונטית לא רק למשטרת ישראל, אלא לכל הגורמים האחרים - -     

מירי פרנקל שור: נכון

צביקה פוגל: זה מה שעשינו

מיכה פרנקבורג: אני מבין

מאיר פרוש: אז מה? המפכ"ל לא מספיק חשוב לנו כדי שנגיד שהוא קבע?      

צביקה פוגל: אני רוצה שהבן אדם שנמצא לידך ואומר לך: "הכול תקין", זה באמת בן אדם מקצועי

מאיר פרוש: נראה לך שהמפכ"ל ייתן אדם שהוא לא מקצועי?      

מירי פרנקל שור: אנחנו לא יודעים

מאיר פרוש: אני שואל

מירי פרנקל שור: אני לא יודעת

מאיר פרוש: איך זה יכול להיות שמפכ"ל ייתן שם של פרוטקציונר?      

צביקה פוגל: אתה רוצה ללכת איתי לכל האירועים שנגמרו רע? היה "מי פנוי באלנבי"

צביקה פוגל:  אני לא רוצה "מי פנוי באלנבי"

מאיר פרוש: אוקיי, בסדר

מאיר פרוש:  לכם יש ניסיון

צביקה פוגל: אני רוצה שמי שיעזור לך יהיה בעל מקצוע, זה הכול

צביקה פוגל:  תגדירו מי בעל המקצוע

צביקה פוגל:  אתם חושבים שלא צריך להיות בעל מקצוע ומספיק מפקד מרחב – אין בעיה

מאיר פרוש: אני רק אומר שהשנה זה הוראת שעה אז מפקד מרחב, אתה יכול להגיד מיהו, אבל מה תכתוב בחוק קבוע?      

מיכה פרנקבורג: אנחנו נבחן את האפשרות להחליף את זה בקצין אג"ם מחוזי שהוא גורם המקצוע הבכיר ביותר בתחום המבצעים, כולל אחראי לרישוי ואבטחה

מיכה פרנקבורג:  הוא בעצם הגורם הממונה הישיר על ראש הענף הזה

מיכה פרנקבורג:  אנחנו נבדוק את האפשרות הזאת עכשיו תוך כדי, ונחזיר תשובה

צביקה פוגל: במיוחד שזה רן לוי אז בכלל אין בעיה

מירי פרנקל שור: קצין אג"ם מחוזי?      

מיכה פרנקבורג: כן

מיכה פרנקבורג:  קצין אגף המבצעים המחוזי

צביקה פוגל: והמחליף שלו - -     

קריאה: הוא מפקד פיקודי ומקצועי

צביקה פוגל: והמחליף שלו יכול להיות מפקד המרחב, אם קצין האג"ם לא יכול

צביקה פוגל:  בואו נקבע מראש מי המחליף ולא "מי פנוי באלנבי"

צביקה פוגל:  אתה מבין למה אני מתכוון?      

מיכה פרנקבורג: אני מבין

מיכה פרנקבורג:  קודם כול, לשאלה הזאת שהיא לא רלוונטית רק למשטרת ישראל - -     

מירי פרנקל שור: בסדר, אנחנו תכף - - -     

מיכה פרנקבורג: אני מבין

מיכה פרנקבורג:  אז עברנו לסוגיה השנייה

מיכה פרנקבורג:  לגבי הסוגיה הראשונה של משטרת ישראל אנחנו נבחן את זה ונחזור אליכם בדקות הקרובות, אני מקווה

מיכה פרנקבורג:  בעניין העקרוני ברור שזה צריך להיות כפוף לפרסום

מיכה פרנקבורג:  זאת אומרת צריך שיידעו מי הגורם הזה, לא שזה יהיה עלום

מיכה פרנקבורג:  לזה אני מסכים

מירי פרנקל שור: בדיוק     

מיכה פרנקבורג: כיוון שזאת החלטה של ראש הארגון נציב כבאות, מפכ"ל משטרת ישראל, אני לא בטוח אם צריך לקבוע להם קווים מנחים מי הגורם המחליף

מיכה פרנקבורג:  אפשר להגיד שזה יהיה בעל מקצוע רלוונטי - -     

צביקה פוגל: 	מיכה, תתייחס לזה כאילו זה מבצע

צביקה פוגל:  במבצע אתה קובע מי מפקד כוח העתודה; אתה לא כותב "הרמטכ"ל יקבע" או "המפכ"ל יקבע מי יהיה מפקד כוח העתודה"

צביקה פוגל:  אתה כבר קובע  אותו מראש

צביקה פוגל:  אותו דבר גם פה – תקבע מי המחליף

צביקה פוגל:  למה? כדי שנוכל לדבר איתו, כדי שהוא יכיר את התכניות, כדי שהוא יופיע בסיורים ונוכל לסגור את הסיפור הזה

צביקה פוגל:  זה מבצע

צביקה פוגל:  ולא עכשיו נביא לשם "מי פנוי לאלנבי"

צביקה פוגל:  זה קרה בעבר, אני אומר לכם

מיכה פרנקבורג: בסדר, אנחנו נבדוק את זה

צביקה פוגל: תודה

מיכה פרנקבורג: אגב, זה נכון ל - - -     

צביקה פוגל: אתה תראה שאנחנו מתייחסים לזה לגבי כל הגורמים

מיכה פרנקבורג: לשאלה הראשונה כבר קיבלנו תשובה – יש הסכמה מבחינתנו להחליף את מפקד מרחב כינרת בקצין אגף המבצעים של מחוז צפון במשטרת ישראל

צביקה פוגל: המחליף שלו יהיה מפקד מרחב כינרת אם הוא לא יוכל?      

מיכה פרנקבורג: כן

מיכה פרנקבורג:  זה מבחינתנו

מיכה פרנקבורג:  צריך לברר עם כב"א מבחינת סעיף קטן (2)

צביקה פוגל: ולכן אתה תראה לקראת הסיור שנעשה שאני אבקש ששניהם יבואו לסיור

צביקה פוגל:  למה? בדיוק בגלל הסיבות האלה

מיכה פרנקבורג: בסדר גמור

צביקה פוגל: תודה

מאיר פרוש: אפילו הכהן הגדול ביום כיפור צריך מחליף

צביקה פוגל: קצין אג"ם זה קצין אגף מבצעים של מחוז צפון ומחליפו יהיה מפקד מרחב כינרת

צביקה פוגל:  שניהם יבואו לסיור כדי לראות שהכול בסדר

צביקה פוגל:       אוסקר, איך זה אצלכם?      

תומר חזות: שלום, אני תומר חזות, יועץ משפטי של אגף הגנה מאש

תומר חזות:  אוסקר הוא הגורם הבכיר ביותר במחוז אצלנו ולכן הוא אמור לקבוע את התנאים

צביקה פוגל: אוסקר באותו - - - בבוקר – מי מחליף אותו?      

תומר חזות: אנחנו רצינו שיהיה בארגז הכלים למקרה לא צפוי

תומר חזות:  אם אוסקר, חס וחלילה, נעדר מסיבה כלשהי, שיהיה גורם אחר

צביקה פוגל: מי הגורם האחר?  

תומר חזות: בשביל זה אני צריך לצאת לעשות טלפון ולחזור עם תשובה

צביקה פוגל: אז, צא, תעשה טלפון, תחזרו ותגידו לנו מי

צביקה פוגל:  ואוסקר, הוא יגיע גם לסיור הבא

צביקה פוגל:  בסדר? שוב, בואו נסגור את הדברים כך שאנחנו לא משאירים מישהו שעכשיו מגיע סתם ולא בקי

צביקה פוגל:  אוקיי? בסדר, סגרנו גם את הסעיף הבא

מיכה פרנקבורג: רק אני מציע לציין בדברי ההסבר שאנחנו קובעים באופן ספציפי את זהות המחליף בגלל שזאת הוראת שעה שרלוונטית לשנה הנוכחית

מיכה פרנקבורג:  אם זאת הייתה חקיקה קבועה אז יכול להיות שהיינו מייצרים מנגנון קבוע

צביקה פוגל: אם נראה השנה שזה עובד כמו שצריך והכול בסדר אנחנו יכולים להפוך את זה לא להוראת שעה, אלא לפעם הבאה כבר כהצעת חוק קבועה

ה איילת לוי-נחום: בפסקה (3) – "אישור שנתן מהנדס רשוי שהוא בעל ניסיון של עשר שנים" – בתזכיר הפונקציה הייתה מהנדס הוועדה המקומית לתכנון ובנייה מרום הגליל

ה איילת לוי-נחום:  למה חל פה שינוי? מאיזו סיבה?       

שירן שושנה: לדעתי, לאור הלקחים מהשנה שעברה הוחלט שלא תהיה מעורבות ישירה של בעלי תפקידים מהמועצה האזורית, אלא אישור שיינתן על-ידי בעל מקצוע שהוא שקול בהכשרתו, ניסיונו וכולי

צביקה פוגל: זה נכון לעשות את זה כך

צביקה פוגל:  בן אדם שמשלמים לו וזאת משימתו העיקרית ולא מישהו שיש לו עניינים נוספים

צביקה פוגל:  בסדר? עוד משהו?     

איילת לוי-נחום: אם תוכלו, בבקשה, להסביר את סעיף (ג): "אישור הרשות המקומית ובעל תפקיד בה לא יהיה תנאי לקיומו של אירוע ההדלקה המרכזי והמנויים בסעיף קטן (ב)(1) או (2) לא ידרשו אישור כאמור כתנאי לקיום אירוע ההדלקה המרכזי"

איילת לוי-נחום:  תוכלו להסביר את תכלית הסעיף הזה? למה הוסף הסעיף? מה הוא בא למנוע?      

שירן שושנה: הסעיף הזה הוא פועל יוצא של הניסיון מהשנה שעברה

איילת לוי-נחום: שהרשות התנתה עוד תנאים לבד מ - - -     

שירן שושנה: אנחנו מבינים שענייני רישוי בשנה שעברה לא זרמו חלק או, לכל הפחות, הגיעו סמוך מאוד לזמן ההילולה, מה שיצר פקק, ובסופו של דבר, אם אני מבינה נכון, חלק מהאירועים לא אושרו, נדמה לי

שירן שושנה:  זאת הפקת לקחים ומסקנות מהשנה שעברה

שירן שושנה:  גורמים מקצועיים ביקשו שיהיה ברור שההסדר החלופי הזה שהרישוי שמעוגן בסעיף 5 מחליף לחלוטין את כל הסדר הרישוי שהיה בשנה שעברה

שירן שושנה:  לכן יש כאן חידוד כזה

צביקה פוגל: אפשר רגע להעלות את קרן, מנכ"לית המועצה?      

קריאה: מה עמדת המועצה?      

אסף זמיר: שזה לא בנוסף להיתר המועצה, אלא במקום היתר המועצה

שירן שושנה: ההסדר כאן מחליף את ההסדר הקודם

צביקה פוגל: אפשר להעלות לי רגע את קרן?      

ישראל אייכלר: אדוני היושב-ראש, אם אני יכול להעיר

צביקה פוגל: רגע, שנייה

צביקה פוגל:  בבקשה, קרן

קרן פטל: אני אשמח להתייחס

קרן פטל:  קודם כול, אני מזכירה שוב לוועדה, וזה כל כך מצער אותי שממשיכים לצטט דברים לא נכונים

קרן פטל:  בשנה שעברה, אמנם, באמת המדינה קבעה את התקנות סמוך ממש להילולה, אבל כל מי שביקש מאיתנו אישור קיבל אותו

שירן שושנה: אני מתנצלת, קרן, הסתייגתי מראש מהדברים שנשמעו, ואני מתנצלת

קרן פטל: אני לא - - - סתם

קרן פטל:  הדבר הזה מוזן על-ידי כל מיני גורמים, וזה מצער אותי באופן אישי

קרן פטל:  אז חשוב לי לתקן את הדבר הזה בצורה ברורה לפרוטוקול

קרן פטל:       שנית, אנחנו תמכנו בשינוי הזה אבל אישית אני הסתייגתי לציין אותו בפירוש

קרן פטל:  הרי אם מציינים שההיתר הזה ניתן אחרי שגורם המשטרה, גורם מכב"א, מהנדס רשוי בודק ומאשר לשר שכל התנאים האלה שבשנה שעברה אנחנו היינו הגורם המתכלל של בדיקתם, מתקיימים, אז למה צריך לציין במפורש שלא יידרש? אני לא יודעת למה

קריאה: זה לטובתך, קרן

קרן פטל: אם זאת הסיבה שהיועצת המשפטית אמרה עכשיו אז אני ממש מסתייגת מזה, כי קודם כול זה לא מה שקרה; ושנית זה כאילו צובע לי את זה בצבעים שכאילו מוציאים את הרשות המקומית שהתעקשה והקפידה על הכללים שהמדינה קבעה, ועכשיו מוציאים אותה מהתמונה – ותירגעו

קרן פטל:  אותי זה מאוד מכעיס

קרן פטל:  בסך הכול עשינו את התפקיד שהטילו עלינו יומיים וחצי לפני ההילולה

קרן פטל:       ושוב, אני כן תומכת - -     

מאיר פרוש: תומכת?     

קרן פטל: - - ברעיון המסדר של הצעת החוק הזאת

מאיר פרוש: היא תומכת

ישראל אייכלר: אדוני היושב-ראש, אני יכול להגיד משהו מהצד בעניין הזה? לא כחבר כנסת כחלק מהדיון

צביקה פוגל: תודה, קרן

ישראל אייכלר: היו לי כמה קושיות בשנה שעברה בעניין ההתנהלות שם, ושאלתי מישהו קרוב שם ששאל אותי, מה אתם רוצים מהחיים של מועצה אזורית קטנה

ישראל אייכלר:  בכל ימות השנה אנחנו לא ערוכים ולא בנויים, ופתאום אתם מפילים עלינו הילולה של מאות אלפי אנשים ומאשימים אותנו שהנפקנו או לא הנפקנו

ישראל אייכלר:  אמרתי לו, אתה יודע מה, אתה צודק, העוול הוא בנו שאירוע כזה גדול מטילים על מועצה אזורית של כמה כפרים שביום-יום יכולה להיות יעילה במאת האחוזים אבל אירוע כזה היא לא יכולה לשאת על כתפיה

ישראל אייכלר:  כך שהם צריכים לשמוח מהסעיף הזה

מאיר פרוש: היא אומרת שהיא תמכה בזה

מאיר פרוש:  היא לא רוצה שכך זה יתנסח

ישראל אייכלר: זה מאוד ברור

ישראל אייכלר:  איך אפשר להטיל עליהם?      

צביקה פוגל: זה אירוע לאומי שהכנסת לקחה עליו אחריות, ואנחנו נעזרים מאוד במועצה האזורית, ואנחנו גם נשתדל להעביר לה תקציב כפי שהיא דרשה

צביקה פוגל:  אבל במקומות שאנחנו צריכים לקחת אחריות ניקח אחריות

מאיר פרוש: אני מבקש מהיושב-ראש שכשהוא נותן את התקציבים לעזור לו להשיג את התקציבים

צביקה פוגל: אני לא אומר שיש תקציב, אני אומר שאני עושה הכול כדי שיהיה לך תקציב

צביקה פוגל:  אני משתדל מאוד

מאיר פרוש: אני יודע

צביקה פוגל: כמו שאתה יודע "משתדל" לא מופיע בתור ציון בתעודה

קרן פטל: חבר הכנסת הרב אייכלר, אני רק רוצה לומר שאתה בהחלט צודק

קרן פטל:  בהחלט עשינו את מלוא ההשתדלות שלנו, ואנחנו תומכים בתזכיר החוק כפי שהוא מונח לפניכם כי זה נכון שגורם אחד בעל יכולת לתכלל יעשה את זה

קרן פטל:  בשנה שעברה בפשטות זאת הייתי אני

קרן פטל:  אז, בוודאי, אין בזה שום היגיון ושום יכולת להתמודד בצורה המיטבית למרות שעשינו את מיטב יכולתנו

צביקה פוגל: ותודתנו נתונה לכם על כך, קרן, שלא יהיה לך שום ספק

צביקה פוגל:  אין לנו ספק שללא המעורבות שלכם בשנה שעברה האירוע לא היה מתקיים, ולקחתם על עצמכם

צביקה פוגל:  אנחנו חושבים שנכון שהפעם אנחנו ניקח את זה על עצמנו

קרן פטל: בהחלט

קרן פטל:  ואני בטוחה שגם יוסי והשר יצליחו בזה הרבה יותר, בעזרת השם

קרן פטל:  זאת התקווה שלנו

צביקה פוגל: תודה רבה

מאיר פרוש: אז לבסוף אני מבקש שקרן תאמר כמה פחדת שלא יהיה חוק

מאיר פרוש:  לפני  חודש וחצי היא אמרה, אוי אם לא יהיה חוק, השם ישמור

מאיר פרוש:  בסוף אנחנו יושבים פה

קרן פטל: נכון     

ישראל אייכלר: בסוף יושבים כאן בערב פסח

מאיר פרוש: לחג הפסח את מקבלת חוק

מאיר פרוש:  אני חושב שאת צריכה לארח אותנו בפסח

קרן פטל: אני אשמח לארח אותך עם כל הכשרויות

מאיר פרוש: מי מדבר על כשרות? אנחנו בטוחים בכשרות

צביקה פוגל: אנחנו עוברים לסעיף הבא?      

אילת לוי נחום: יש לי עוד שתי שאלות

צביקה פוגל: בבקשה

איילת לוי-נחום: לגבי פסקת משנה (ד) באותו סעיף התייחסתם כאן לתנאים נוספים

איילת לוי-נחום:  אז שאלת הבהרה: איזה סוג של תנאים נוספים? למה הכוונה כאן בתנאים נוספים? לפי אלו עקרונות התנאים הנוספים האלה ייקבעו? אני כבר אומרת את השאלה הבאה: בסעיף (ה) "היתר שניתן לפי סעיף זה יפורסם לציבור לפני תחילת זמן ההילולה" – האם לא נכון לקבוע כאן מועד עד מתי? מה זה "היתר שיינתן לפני תחילת זמן ההילולה?      

מאיר פרוש: אני רוצה לומר שאין לנו בכלל שיקול דעת מי יהיה זה שמדליק

מאיר פרוש:  כי ועדת החקירה קבעה מי מדליק

אסף זמיר: זה באירוע נוסף

מאיר פרוש: זה לא באירוע נוסף

מאיר פרוש:  זה באירוע המרכזי

מאיר פרוש:  אין לנו שיקול דעת

ישראל אייכלר: כן, באירוע המרכזי

מירי פרנקל שור: אנחנו מדברים על סעיף 5

מאיר פרוש: בסעיף 5 – עדיין ההדלקה המרכזית

צביקה פוגל: בסעיף 5(ד) מופיע שאתה יכול לקבוע תנאים נוספים

מאיר פרוש: את השאלה הזאת הבנתי

מאיר פרוש:  אבל מי יכול להדליק את זה – רק אחד

צביקה פוגל: זה ברור

מירי פרנקל שור: זה אנחנו יודעים

צביקה פוגל: מה התנאים הנוספים?     

שירן שושנה:  אציין שאני זוכרת מהדיונים המוקדמים בעניין הזה ששאפנו להחליף את ההסדר הקיים בהסדר שלם שיכלול את כל התנאים

שירן שושנה:  כיוון שלא באנו בנעלי הרשות המקומית ומעולם לא נתנו רישוי לעסקים התייחסנו לשלוש קבוצות מרכזיות של תנאים, והיה ברקע כל הזמן חשש שיש תנאים נוספים שאנחנו לא יודעים לדבר עליהם היום

שירן שושנה:  היו לנו דוגמאות של מפולת וניתנו כל מיני דוגמאות שלא היינו בטוחים שהן נכנסות בגדר שלוש הקבוצות של התנאים שמוזכרות כאן

שירן שושנה:  לכן חשבנו שכדי לייצר הסדר שלם שנותן מענה מדויק ומלא להסדר הקודם, נכון שנשמור כאן איזושהי דלתא שדרכה נוכל להכניס תנאים נוספים ככל שנמצא במעלה הדרך שהם קיימים

צביקה פוגל: - - - תנאים מגבילים נוספים?      

מירי פרנקל שור: לא, זה "תנאים נוספים"

מירי פרנקל שור:  זה או מגביל או מתיר

צביקה פוגל: אתם רוצים להשאיר את זה?      

מירי פרנקל שור: כן

צביקה פוגל: אוקיי

צביקה פוגל:  ומועד?      

שירן שושנה: יש לנו התנגדות לקבוע מועד

אסף זמיר: יש גם מועד להגשת הבקשה

שירן שושנה: אנחנו מדברים על ההדלקה המרכזית ועל ההיתר שיינתן לה

שירן שושנה:  אין לנו התנגדות לקבוע בעניין הזה

מאיר פרוש: תקבעו מה שאתם רוצים

צביקה פוגל: לא, אני לא רוצה

צביקה פוגל:  אני רוצה שאתה תגיד את המועד

צביקה פוגל:  מתי אתה רוצה לפרסם את זה?      

מאיר פרוש: אני אומר שאני מנוע מלהחליף, חלילה

צביקה פוגל: מתי אתה רוצה לפרסם את זה?      

ישראל אייכלר: לפני תחילת ההזמנה להילולה

מאיר פרוש: אנחנו כל הזמן מפרסמים שהאדמו"ר מגיע

ישראל אייכלר: מתי זה זמן ההילולה? "לפני תחילת זמן ההילולה" – זה מה שכתוב

אסף זמיר: מבקשים מועד

ישראל אייכלר: זה המועד

ישראל אייכלר:  זה המועד שנקרא ל"ג בעומר, יש זמן להילולה

ישראל אייכלר:  מי שמסתכל על הלוח יודע מה המועד

אסף זמיר: יום לפני כן?      

ישראל אייכלר: אני לא מבין מה אתם רוצים

אסף זמיר: טוב

ישראל אייכלר: הרי לא מדובר שמישהו עוד יכול לבוא - -     

אסף זמיר: כן, בדיוק

מאיר פרוש: הרי אי אפשר להחליף את האדם הזה

מאיר פרוש:  זה נקבע בוועדת החקירה הממלכתית

מאיר פרוש:  זה המכוון לעניין הזה

מאיר פרוש:  כן?      

שירן שושנה: העניין הוא לא רק זהות המדליק אלא ההיתר כולו

שירן שושנה:  אנחנו נגיע ליום ההילולה לאחר מתן ההיתר

צביקה פוגל: השאלה היא האם אתם רואים חשיבות בקביעת מועד כדי שאנשים יידעו מזה? אם לא אז לא, אם כן אז בואו נגיד

שירן שושנה: אנחנו מדברים על מועד לפרסום, עצם מתן ההיתר

שירן שושנה:  בעיניי, הסעיף הזה מספק, אבל אפשר להחליט אחרת

שירן שושנה:  אין לנו התנגדות להחליט על מועד

צביקה פוגל: אוקיי

צביקה פוגל:  מבחינתכם זה מספק? מתעקשים על המועד – יום, יומיים לפני כן?      

מירי פרנקל שור: לא מתעקשים

צביקה פוגל: אוקיי

צביקה פוגל:  הסעיף הבא

צביקה פוגל:  אלא אם כן יש למישהו יש עוד הערות לסעיף 5? יופי

צביקה פוגל:  סעיף 6, בבקשה

צביקה פוגל: בפסקת משנה (1) – את זה אנחנו גם מתקנים לפי הסעיף הקודם

מאיר פרוש: משטרה, באירוע הנוסף אנחנו גם משנים

מיכה פרנקבורג: כן, אותו דבר

איילת לוי-נחום: אותם תנאים

צביקה פוגל: גם פה אנחנו עושים את התיקון כמו בסעיף הקודם

איילת לוי-נחום: עד כאן סעיף 6

צביקה פוגל: הערות

מאיר פרוש: יש לי שאלה של הבנה

מאיר פרוש:  מה זה "למעט אמצעי עזר של מערכת ההגברה"? שם אני לא רוצה שתהיה יציבות? זה עניין של בטיחות

מאיר פרוש:  נכון? "לעניין בטיחות האירוע לרבות יציבות אמצעי העזר לאירועים לקיום האירוע הנוסף, למעט אמצעי עזר שהוא מערכת הגברה"

מאיר פרוש:  אני גם לא רוצה שמערכת ההגברה תיפול על הראש שלי

מירי פרנקל שור: נכון

מירי פרנקל שור:  זאת גם שאלה שלנו, מדוע היא מוחרגת

שירן שושנה: זה באמת מתכתב עם התיקון שהכנסנו בתחילת הישיבה כשהמחשבה הייתה שכשאמצעי ההגברה הוא בוקסה קטנטונת אין טעם להכפיף אותה, על-פי דין, לאישור מהסוג הזה

שירן שושנה:  יכול להיות שצריך לעשות פה דיוק בעניין הזה ולהבחין בין סוגי מערכות הגברה, אבל ודאי שמערכת הגברה, אם יש, שעלולה להיות איזשהו סיכון בטיחותי תידרש לרישוי כזה

שירן שושנה:  לעומת זאת ההחרגה כאן נועדה להוציא מערכות הגברה ביתיות פרטיות קטנות

ישראל אייכלר: זאת אומרת, לא על כל מכשיר רדיו יצטרכו אישור מיוחד

ישראל אייכלר:  יש היום מכשירי רדיו שמפעילים

ישראל אייכלר:  אם זאת הכוונה אני מבין

שירן שושנה: זאת הייתה המטרה

צביקה פוגל: צריך לציין את זה שזאת מערכת הגברה ביתית?      

מירי פרנקל שור: אנחנו נתכתב עם התוספת

שירן שושנה: קבענו שזאת מערכת הגברה שאינה פרטית

שירן שושנה:  אז, כן, אפשר לעשות את אותו תיקון

אוסקר פוקס: אדוני היושב-ראש, יש לנו תשובה לגבי איוש התפקידים

צביקה פוגל: אני יותר מאשר אשמח, אוסקר

תומר חזות: בדקנו את הנושא עם לשכת הנציב

תומר חזות:  מבחינתנו אפשר למחוק "או קצין כבאות והצלה אחר שימנה קצין כבאות והצלה" גם בסעיף 5 וגם בסעיף 6

תומר חזות:  ההסמכה היא של תפקיד

תומר חזות:  זה יהיה מי שממלא את התפקיד המקצועי הבכיר ביותר במחוז בתחום ההגנה מאש

צביקה פוגל: יפה מאוד

צביקה פוגל:  אנחנו מודים לכם מאוד

צביקה פוגל:       עוד הערות? לנו יש משהו?      

מירי פרנקל שור: בפסקה (3) – זה מתכתב עם האמור בסעיף 55 להמלצות הביניים

מירי פרנקל שור:  הייתה שם הערה לגבי תשפ"ב שלא יהיה מזון לחלוקה

אסף זמיר: לכן הסעיף הזה לא מופיע בהילולה המרכזית

אסף זמיר:  הוא מופיע רק פה

קריאה: יפה מאוד

איילת לוי-נחום: יש כאן סעיף (ד):   "השר רשאי, לפי שיקול דעתו, לתת היתר לקיום אירוע נוסף, לסרב לתיתו או להתנותו בתנאים נוספים" וכולי

איילת לוי-נחום:  הסעיף הזה כפוף לכך שיתקיימו כל תנאי האישור? האם אין צורך להוסיף הבהרה :"לאחר שהתקבלו כל האישורים"?      

מירי פרנקל שור: ברור

מירי פרנקל שור:  אנחנו מבקשים להוסיף: "לאחר שהתקבלו כל האישורים"

שירן שושנה: ודאי

צביקה פוגל: תוסיפו את זה

אסף זמיר: זה נראה לי שזאת המקבילה לסעיף (ד) בסעיף 5

אסף זמיר:  זאת עוד אפשרות לשר לתת עוד תנאים כאלה ואחרים שאנחנו לא יודעים אותם מראש

צביקה פוגל: כן, רק בוא נתנה את זה כפוף לאישורים

מאיר פרוש: כתוב: "הכול במטרה להבטיח את התנהלותה הבטוחה והתקינה של ההילולה"

אסף זמיר: - - - שהוא ייתן היתר בלי שניתנו הדברים האחרים

איילת לוי-נחום: זאת רק הבהרה

איילת לוי-נחום:       יש לי שאלה לגבי המועד – עד איזה מועד השר יכול לתת אישור לקיים אירוע נוסף? בתקנות בשנה שעברה כתבנו עד 48 שעות

מאיר פרוש: באיזה סעיף?     

צביקה פוגל: סעיף 6(ג)

אסף זמיר: המועד האחרון להגשת הבקשות

אסף זמיר:  עד אז הבקשות צריכות להיות מוגשות

אסף זמיר:  תוך כמה זמן השר אמור לתת את ההיתר?      

ישראל אייכלר: למה צריך להגביל? אם השר רואה ביום ההילולה שיש צורך לאשר אירוע נוסף?      

מאיר פרוש: כל הדלקה שתהיה - -     

צביקה פוגל: - - - כל הגורמים האחרים

ישראל אייכלר: כמובן, כפוף לכל הגורמים

ישראל אייכלר:  אבל למה צריך להגביל מראש?      

מאיר פרוש: כל הדלקה שתהיה, גם המרכזית וגם כל אירוע נוסף – הרישוי יטופל על-ידנו אבל לא ניתן - - - האירוע

מאיר פרוש:  גם אנחנו לא יכולים שיגיעו אלינו ביום האחרון עם בקשה

ישראל אייכלר: אני מדבר על אירוע נוסף

ישראל אייכלר:  נניח שמגיעה קבוצה ואתה רוצה שהיא תלך ביום ההילולה - -     

מאיר פרוש: ביום ההילולה שאני אטפל בהם?      

מיכה פרנקבורג: אבל צריך אישור של כל הגורמים

אילת לוי נחום: בשנה שעברה קבענו עד 48 שעות לפני זמן ההילולה, אם אני לא טועה

אסף זמיר: אבל אם מדובר על הזמן שהשר מעניק את ההיתר זה דבר אחד

אסף זמיר:  ממילא יש מועד אחרון שקובע את מועד הגשת הבקשה להיתר שהוא בוודאי קדום הרבה יותר

מאיר פרוש: לא, עד ג' אייר מותר – 15 יום לפני ההילולה

מיכה פרנקבורג: שגם מבחינתנו היינו רוצים להקדים את זה קצת יותר כי אנחנו רוצים לבחון את הבקשות האלה ברצינות ובצורה מקצועית

ישראל אייכלר: לי היה נראה שאירוע נוסף זה משהו מקומי במקום

ישראל אייכלר:  אבל אם אתה לא צריך את הגמישות הזאת אין לי בעיה

מאיר פרוש: חבר הכנסת אייכלר, אני אסביר לך מה זה "אירוע נוסף"

מאיר פרוש:  בשנה שעברה נתנו רק לבויאן

מאיר פרוש:  אבל היו אדמו"רים שאמרו, אבל כל שנה היינו עושים

מאיר פרוש:  אנחנו מתייחסים לאלה שבעבר עשו ולא נתנו להם בשנה שעברה

ישראל אייכלר: אוקיי, אם זה טוב לך

ישראל אייכלר:  אבל חשבתי שאתה רוצה שאם באה איזו קבוצה והיא רוצה לעשות השוטר יגיד להם, אין לכם אישור

ישראל אייכלר:  למה? יש פה יותר מ-300 איש

ישראל אייכלר:  אז שתוכל לאשר את זה וזהו

אסף זמיר: אבל ממילא יש מועד אחרון להגשת בקשה

צביקה פוגל: חבר הכנסת אייכלר, רגע

ישראל אייכלר: אני שאלתי, אני לא קובע משהו

צביקה פוגל: לא, לא, בשביל זה אני פה

צביקה פוגל:  מסוג הסמכויות שאני לא רוצה ולא יכול לוותר עליהן

צביקה פוגל:       אנחנו מפרידים את זה לשניים: עד מתי מגישים היתר ועד מתי מותר לאשר

צביקה פוגל:  עד מתי מותר להגיש בקשה להיתר זה הגורמים המקצועיים

צביקה פוגל:  תגידו לנו מתי המועד האחרון מבחינתכם, עד מתי השר יכול לאשר? עד 48 שעות לפני האירוע

ישראל אייכלר: אוקיי

מאיר פרוש: הוא הגיש אבל בדקו ובדקו - -     

אסף זמיר: זה בסדר

אסף זמיר:  בינתיים החוק שותק לגבי מועד האישור עצמו

צביקה פוגל: אני לא רוצה שיום לפני האירוע או ביום האירוע השר יתחיל להתרוצץ כדי לתת היתרים

צביקה פוגל:  לא יהיה

צביקה פוגל:  חבל, אנחנו מכניסים את עצמנו למקום אסור

צביקה פוגל:  לכן הוא ייתן אישור עד 48 שעות לפני האירוע

אסף זמיר: נשמע לי סביר

צביקה פוגל: השאלה היא עד מתי אנחנו רוצים את ההיתרים

אסף זמיר: זה מופיע כבר בינתיים בהצעה לגבי מועד הבקשה

צביקה פוגל: ב-24 זה בסדר?  

מיכה פרנקבורג: נמצא פה ראש מחלקת אבטחה אצלנו במשטרה

אופיר בוקי: צהריים טובים, אדוני היושב-ראש

אופיר בוקי:  זה לא בסדר

אופיר בוקי:  לפי חוק רישוי עסקים, אני מתכלל את כל האירוע של אבטחה ורישוי

אופיר בוקי:  מקצועית אני גם אחראי על ראש ענף אבטחה ורישוי של מחוז צפון

אופיר בוקי:  זה מבחינה מקצועית, לא מבחינה פיקודית

אופיר בוקי:  לפי חוק רישוי עסקים, אנחנו צריכים 30 יום

אופיר בוקי:  פה ביקשנו בהתייעצות עם גורמי המחוז 21 יום

אופיר בוקי:  אנחנו לא יכולים פחות מזה

אופיר בוקי:  אנחנו עובדים פה מול לא מעט גורמים מקצועיים, מול מהנדסים - -     

צביקה פוגל: 21 יום, זה אומר בערך סביב 17 באפריל

אסף זמיר: כדי שלא תהיה פה כפילות: להבנתי, מדובר על תאריך כשכל ההיתרים והאישורים הושלמו והוגשו לשר

אסף זמיר:  זה לא המועד שבו הוגשה הבקשה למשטרה

אופיר בוקי: זה לא מה שאני מבין מהסעיף הזה

אסף זמיר: הבקשה להיתר שמאחוריה אמורים להיות ארבעה סעיפים: משטרה, כבאות, בריאות ומהנדס הבטיחות – כל אלה יוגשו לשר לא יאוחר מ-24 באפריל

מיכה פרנקבורג: אז אם כך צריך להוסיף תאריך נוסף של פתיחת הבקשה אצל השר

אסף זמיר: השר מקבל מוצר מוגמר: בקשה עם ארבע אסמכתאות

מאיר פרוש: אומר לך איש משטרה שהוא מבקש לפרסם ממתי אפשר להגיש את הבקשה לשר ועד מתי

מיכה פרנקבורג: אני מבין את זה

מאיר פרוש: ממתי אפשר להגיש?     

אסף זמיר: לכאורה, יכול מי שיש לו הרצון כבר מחר בבוקר לבוא ולהמציא אישורים מהמשטרה עם כבאות וכולי ולהתחיל להכין את זה

אוסקר פוקס: אם אפשר להביא מהניסיון שלי לשולחן שאנחנו נמצאים בו

צביקה פוגל: בבקשה, אוסקר

אוסקר פוקס: צריך לחלק את זה לשניים

אוסקר פוקס:  אני מתחבר לראש מחלקת האבטחה של המשטרה

אוסקר פוקס:  קודם כול, יש הבקשה של קיום האירועים ושם ברגע שמתקבלת הבקשה דרך  משרד השר וזה מגיע לגורמים המקצועיים אנחנו נותנים את התנאים המוקדמים

אוסקר פוקס:  לוקח הרבה מאוד זמן עד שממלאים את התנאים המוקדמים, ויש חלק מהאישורים שאנחנו אמורים לקבל כמשוב חוזר מגורמים מקצועיים שאנחנו לא יכולים לקבל אותם בקבועי זמן כאלה לפני האירוע

אוסקר פוקס:  אישור של קונסטרוקטור על העמדות אי אפשר לקבל ימים לפני שהקונסטרוקציות עומדות בשטח וכך גם אישור של חשמלאי וכל מיני גורמים מקצועיים נוספים

אוסקר פוקס:  זאת אומרת שצריך לקבוע מועד שאנחנו נוכל לקבל את האישורים חזרה שהתנאים המוקדמים מולאו כדי שנוכל להגיד לשר שהמקום עומד לפי הקריטריונים שקבענו

אוסקר פוקס:  התאריכים האלה הם קצת מוקדמים

אוסקר פוקס:  מצד אחד הם מאוחרים, מוקדמים, זאת אומרת הם כרגע לא יושבים על שום ציר זמן נכון כי צריך לעשות חלוקה

מירי פרנקל שור: מה ציר הזמן שאתה מציע?      

אוסקר פוקס: זה אומר שצריך להגדיר זמן להגשה של בקשה

צביקה פוגל: מתי? 21 יום?      

מירי פרנקל שור: זה קצר מידי

מאיר פרוש: אנחנו שמחים שהחוק הזה הולך להיות מאושר ביום ראשון

מאיר פרוש:  אתה מגיע מיד לחג הפסח ו-21 יום קודם, מה זה יוצא בתאריך העברי?      

צביקה פוגל: 17 באפריל

מאיר פרוש: מתי התאריך העברי 21 יום קודם לכן? שלושה, ארבעה ימים אחרי פסח?      

מירי פרנקל שור: יום שני אחרי פסח

צביקה פוגל: זה ארבעה ימים אחרי המימונה

קריאה: כ"ו בניסן

מאיר פרוש: זה לא שייך

מאיר פרוש:  אם החוק עכשיו באמצע - - - בעזרת השם בשנה הבאה יש לנו כבר בסיס של חוק

צביקה פוגל: זה לא המועד שזה מוגש לך, זה המועד של בקשת ההיתר מהגורמים המקצועיים

מאיר פרוש: אתה צריך לבוא ולהוכיח למשטרה שיש שטח שהכשירו אותו

מאיר פרוש:  רק אתמול קיבלנו את החתימות מהמינהל וצריכים להכשיר אותו, ואני עדיין לא חתום עם המפיק מכיוון שהאוצר עוד לא העביר לי את התקציב שלי, ואני לא יכול לחתום עם המפיק - -     

צביקה פוגל: ידעתי שתעקוץ אותי עכשיו

מאיר פרוש: אני לא עוקץ אותך

מאיר פרוש:  אני עוקץ את עצמי, את המדינה, את הממשלה שאני חבר בה, כן? עדיין אין לי תקציב כדי לאשר, ואז הוא לא יכול להכשיר את הקרקע ועוד לא יכול לחתום עם מהנדס חשמל

צביקה פוגל: האחראי על האבטחה במשטרה ואוסקר, בואו נעשה לוח זמנים לאחור

צביקה פוגל:  48 שעות לפני האירוע - -     

קריאה: זה לא מעשי כי זה יוצא יום שבת

צביקה פוגל: רגע, רגע

צביקה פוגל:  72 שעות לפני האירוע או 96 – אנחנו נקבע את זה – השר נותן היתר לאירועים הנוספים

צביקה פוגל:  נכון? מודיע לכל המאוחר לאנשים האלה שמותר להם לקיים אירוע

צביקה פוגל:  זה אחרי הכול: זה אחרי שראינו ובדקנו

צביקה פוגל:  כמה זמן לפני זה אתם צריכים לקבל את הבקשה להיתר כדי להיות מוכנים להגיש לשר את המלצותיכם? קחו את המגבלות שהשר דיבר עליהן

מאיר פרוש: לפני שהוא עונה אני רוצה להסביר שוב: כולנו הסכמנו שבשנה שעברה זה לא הצליח

מאיר פרוש:  קרן גם עזרה לנו להסביר ואמרה, איך אני מסוגלת לתת את כל ההיתרים? אני מועצה אזורית קטנה ואין לי הכלים, ואני שמחה על כך שמישהו אחר עושה את זה

מאיר פרוש:  אבל בסוף הסיומת של הסיפור בשנה שעברה הייתה שכשלנו

מאיר פרוש:  אם פה יצמצמו את הזמן ונצמצם את הימים ולא יהיה ג' אייר – הלוואי שב-ג' באייר נהיה מוכנים, אבל אני אומר לך שכרגע עוד אין לי תקציב

מאיר פרוש:  אם אין לי תקציב אני לא יכול לחתום עם המפיק, ואם אני לא יכול לחתום עם המפיק, המפיק עוד לא התחייב ואין לו כלים שמכשירים את הקרקע

מאיר פרוש:  אז על מה אני מדבר? אני כבר כתבתי לגורם בכיר שלשום – בסוף תביא כסף והכול יהיה בסדר אבל הילולה לא תהיה

צביקה פוגל: יכול להיות

מאיר פרוש: אה, יכול להיות

מאיר פרוש:  אז, בבקשה

מאיר פרוש:  אני לא הייתי משנה מה שכתוב פה

צביקה פוגל: לא לשנות? אין בעיה

צביקה פוגל:  אני נשאר עם התאריך הזה, רק כולנו צריכים להתארגן על זה

נירית להב קניזו: אם אפשר להציע, אדוני

צביקה פוגל: כן, בבקשה

נירית להב קניזו: עורכת דין נירית להב קניזו מייעוץ וחקיקה פלילי

נירית להב קניזו:  אם אפשר להציע – וסליחה, אני אדבר בתאריכים לועזיים

נירית להב קניזו: ל"ג בעומר יוצא ב-9 במאי שזה יום שלישי

נירית להב קניזו:  48 שעות לפני כן - -     

מאיר פרוש: לא, לא

מאיר פרוש:  על איזו שנה את מדברת?     

צביקה פוגל: ב-7 במאי כבר מתחילים להגיע אנשים למתחם

מאיר פרוש: על איזו שנה את מדברת? יום שלישי זה לא ל"ג בעומר

מאיר פרוש:  ל"ג בעומר זה יום שני בערב

נירית להב קניזו: יום שני בערב, נכון

נירית להב קניזו:  לכן אני מציעה שההיתרים ייצאו עד יום חמישי 4 במאי ולגזור מזה לפחות 21 יום אחורה

מאיר פרוש: אין מצב כזה

מאיר פרוש:  לא תהיה הילולה

נירית להב קניזו: זה מאוחר מדי? אז אתם רוצים מוקדם יותר?      

מאיר פרוש: לא - - - 21 יום קודם

נירית להב קניזו: זאת אומרת שהבקשות להיתרים יוגשו לכל גורמי המקצוע 21 יום לפני כן

נירית להב קניזו:  זה מביא אותנו ל-13

אסף זמיר: אבל בהקשר הזה החוק שותק

אסף זמיר:  החוק לא מתייחס למועד שבו הבקשות יוגשו למשטרה, כבאות וכיוצא בזה

אסף זמיר:  הוא מתייחס רק למועד שהבקשות המלאות על האסמכתאות יגיעו לשר

אסף זמיר:  ופה בשביל לתת לשר שהות לבדוק אותן וכיוצא בזה

בר כהן לוי: אז פה נשמח לחדד: הכוונה הייתה, וזה גם סוכם עם כל הגורמים – מי שיפנה למשטרה ולכבאות לצורך קבלת התנאים יהיה השר או מי מטעמו

מאיר פרוש: ברור

מאיר פרוש:  אנחנו נצטרך לתאם את זה

בר כהן לוי: אבל אנחנו רוצים שהפנייה הראשונה, זאת אומרת אחרי שיהיה אור ירוק עקרוני, כלומר שמישהו ראה את הבקשה הוא יפנה למשטרה ולכבאות, ואז הם קובעים את התנאי

בר כהן לוי:  כך שלא כל אחד שרוצה לקיים אירוע נוסף יפנה באופן עצמאי למשטרה ולכבאות

מאיר פרוש: הפרויקטור הוא זה שצריך להגיש את הבקשות של כולם

בר כהן לוי: נכון

בר כהן לוי:  אבל אנחנו רוצים לחדד אם זה לא היה ברור בנוסח וזה רק מוסבר בדברי ההסבר

מאיר פרוש: ברור, ברור

מאיר פרוש:  הפרויקטור הוא זה שמגיש בשביל כולם

מאיר פרוש:  לא כל אחד בא לבד ומגיש

בר כהן לוי: נכון

מירי פרנקל שור: זה ממש לא ברור

מיכה פרנקבורג: ככה זה צריך להיות

מיכה פרנקבורג:  זה לא מספיק ברור מהנוסח

מירי פרנקל שור: בסעיף קטן (ג) זה ממש לא ברור מהנוסח

בר כהן לוי: נכון

בר כהן לוי:  זה הובהר בדברי ההסבר ויכול להיות שהיה מקום לעשות את זה בנוסח עצמו

צביקה פוגל: אז עכשיו נחזור לאחור

צביקה פוגל:  טוב שעשית לנו את ההבהרה הזאת

צביקה פוגל:  זה אומר שכל הבקשות מרוכזות אצל יוסי עד 24 באפריל? ואז אין זמן

מיכה פרנקבורג: לא, ב-24 באפריל זה כבר אמור להיות אחרי שהושלמו ההתייחסויות של כל הגורמים שמופיעים למעלה: משטרה, כבאות, מהנדס

מיכה פרנקבורג:  זה אמור להיות ב-24 באפריל

מאיר פרוש: אנחנו יכולים לחזור על המצב של שנה שעברה

מיכה פרנקבורג: לא, זה אנחנו רוצים לפתור

מאיר פרוש: אתה לא יכול לפתור את זה

מאיר פרוש:  כי אם אתה מכניס אותי ליומיים אחרי פסח, ומתי עובדים? אתה יודע בדיוק איך זה קורה

מאיר פרוש:  אני אומר שיהיה ברור פה: מדינת  ישראל לא אישרה תקציב; אם היא לא אישרה תקציב אני לא יכול לחתום

צביקה פוגל: ברור

מאיר פרוש: אז אתם רוצים שלא תהיה הילולה? בואו נסכם גם שלא יהיה חוק

מאיר פרוש:  לא צריך אותו כי אין הילולה

מאיר פרוש:  בואו נדע

מאיר פרוש:  אנחנו כולנו עומדים במצב הזה

מאיר פרוש:  בשנה הבאה, בעזרת השם, המצב יהיה יותר טוב כי יש לנו בסיס לעבוד

מאיר פרוש:  אבל להגיד עכשיו שצריך 21 יום קודם? זה שהפרויקט לא צריך להגיש את הכול זה ברור

צביקה פוגל: אם ב-24 באפריל הפרויקטור מגיש לכם את כל המסמכים אנחנו יכולים עד 48 שעות או 96 שעות לפני האירוע לאשר את זה? עד 4 במאי?      

אופיר בוקי: אני לא יכול לתת לך תשובה חד-משמעית עכשיו וגם תשובה לא אחראית כיוון שאני לא יודע גם מה הפערים ואני רוצה להיות מדויק מאוד בתשובה שלי

אופיר בוקי:  לכן אני לא יודע

אופיר בוקי:  לכן קבענו 21, ואנחנו בדרך כלל מקבלים את הבקשות 30 יום לפני כן

אופיר בוקי:  פה ויתרנו על 10 ימים כדי להתגמש ולבוא כמה שיותר לקראת, אבל אנחנו לא יכולים לרדת מעבר לזה כי יש פה פערים שצריך להשלים גם ברמה שלנו של הרישוי ואני מניח שגם ברמה של כב"א

אופיר בוקי:  צריך לסגור את הפערים האלה

מאיר פרוש: היושב-ראש, החוק הזה לא הוגש ללא הסכמה או בלי בדיקה שהייתה של כל הגורמים הממשלתיים וכל מי שהיה צריך לראות את זה

מאיר פרוש:  זה הוגש כך כיוון שיכולנו להגיש את זה כך

מאיר פרוש:  אני לא יכול עכשיו לשנות את זה

מאיר פרוש:  אפשר גם לומר שהשנה לא תהיה הילולה, אין בעיה

מאיר פרוש:  זה שהחוק נתן לעצמו שלייקס של 21 יום או 30 יום - -     

צביקה פוגל: עזוב, 21 יום זה - - -     

מאיר פרוש: זה היה לנגד עינינו ולנגד עיניהם של כל משרדי הממשלה – אני חי עם זה

אופיר בוקי: פה מוגשת בקשה שבועיים לפני כן

מירי פרנקל שור: השאלה היא האם אי אפשר להקדים את זה ל-20 באפריל, יום חמישי, כ"ט בניסן

מירי פרנקל שור:  24 באפריל זה ג' באייר

מאיר פרוש: אני אסביר גם למה

מאיר פרוש:  כולנו יודעים מהי ההילולה המרכזית, וכולנו יודעים איפה זה, ומה זה מתחם בני עקיבא

מאיר פרוש:  יש מתחם חדש שוועדת החקירה ביקשה שנעשה

מאיר פרוש:  רק אתמול קיבלנו אישור מהמינהל, כן? עכשיו אני צריך לומר למפיק שאני צריך שהוא יכשיר לי כך וכך

מאיר פרוש:  אני לא יכול לחתום עם המפיק כי אין לי תקציב עד רגע זה למירון

מאיר פרוש:  אם אין לי תקציב אני לא יכול לעשות שום דבר

מאיר פרוש:  זה הכול מתבשל, כולל אתמול ב-24:00 בלילה ו-9:00 בבוקר היום

מאיר פרוש:  אני מקווה שהיום יהיה לי תקציב

מאיר פרוש:  כשיהיה לי תקציב אני אוכל להגיד למפיק: תצא לעבודה, אנחנו אחראים שיהיה לך כיסוי לכך

מאיר פרוש:  אני לא מדבר על הוויכוח כמה אני רוצה

מאיר פרוש:  אני רוצה X ורוצים לתת פחות

מאיר פרוש:  אני לא מדבר על זה

מאיר פרוש:  נגיד שיהיה לזה פתרון, אבל אני לא מאושר, אני עובד בלי כסף

מאיר פרוש:  אז אפשר לומר גם שלא יהיה אירוע אם רוצים להיכנס לסד הזה

מאיר פרוש:  התאריכים האלה היו לנגד העיניים של כל הגורמים ועם זה אני חייב לחיות

צביקה פוגל: כבוד השר, בואו נכניס את הדברים לפרופורציות

צביקה פוגל:  אני צריך את תשומת לבכם: אנחנו בסך הכול מדברים, שלא נתבלבל, על האירועים הנוספים להדלקה

צביקה פוגל:  בסדר? זה לא על כל ההילולה

מאיר פרוש: המתחמים החדשים שצריך להכשיר, שאין לי תקציב כרגע

צביקה פוגל: הכול ברור

צביקה פוגל:  אנחנו לא מדברים פה על כל ההילולה

אסף זמיר: לא, זה חלק מרכזי, אדוני היושב-ראש – כל האירועים שהם לא בציון

צביקה פוגל: שהם לא בציון

מאיר פרוש: זה גרם לכך שבשנה שעברה לא הייתה שמחה

צביקה פוגל: ברור

צביקה פוגל:  לכן אנחנו צריכים לראות איך אנחנו נלחצים השנה בלוחות הזמנים ומשקיעים בזה את מה שאפשר כדי כן לקיים את זה

צביקה פוגל:  נכון לרגע זה מופיע שיוסי דייטש מגיש את זה לכם, האנשים המקצועיים ב-24 בחודש

מיכה פרנקבורג: לא, זה לא מה שמופיע

אסף זמיר: זה מוגש ליוסי אחרי שכבר כל האסמכתאות קיימות

מיכה פרנקבורג: בכל מקרה צריך להבהיר שיש כאן שני שלבים - -     

מירי פרנקל שור: - - - מגיש אותם למשטרה

אסף זמיר: להבנתי, ב-24 באפריל יש בידי יוסי כל הבקשות עם האסמכתאות והאישורים והוא מגיש אותם בתורו לשר שיאשר אותם

אסף זמיר:  זה קורה ב-24 באפריל

קריאה: מה קורה לפני כן?      

אסף זמיר: לפני כן אמור המפיק, יוסי וכל אחד אחר שרוצה לייצר שם לפנות לגורמים לבקש בקשות וכולי

אוסקר פוקס: אני לא אוכל לעמוד בזה

אוסקר פוקס:  אני לא אוכל לתת את זה כי לא יהיו לי האישורים

אסף זמיר: החוק שותק

אסף זמיר:  החוק לא מגביל אם תבוא 21 יום או 41 יום או 101 יום

צביקה פוגל: החוק לא

צביקה פוגל:  אבל הם אומרים לך שב-24 באפריל הם לא יהיו מוכנים עם כל החומר

אוסקר פוקס: לא שלא נהיה מוכנים, סליחה, היושב-ראש

אוסקר פוקס:  אנחנו תמיד מוכנים

אוסקר פוקס:  פשוט הקונסטרוקציות לא יהיו בשטח, מהנדס הקונסטרוקציה לא יוכל לתת לי אישור, מהנדס החשמל לא יוכל לתת לי אישור ועוד הרבה אישורים שאני אמור לקבל כדי להעביר את האישור שלי ללשכת השר לפרויקטור

אוסקר פוקס:  אני יודע שזה לא יהיה פיזית בשטח וזה לא יכול גם לקרות

אוסקר פוקס:  זה אישורים שנותנים אותם כמעט ממש סמוך לאירוע

אסף זמיר: זאת אומרת חלק מהאישור שלכם מותנה בהימצאות בשטח של כל הפתרונות, שבהגדרה זה סמוך למועד האירוע ולא רחוק ממנו

אוסקר פוקס: 24 באפריל זה זמן רחוק מדי מהאירוע כדי שאנחנו ניתן את האישורים

אוסקר פוקס:  אנחנו אומרים משהו הפוך: אנחנו לא מבקשים יותר זמן, אלא מבקשים יותר זמן לאירועים שהם כבר מוכרים

אוסקר פוקס:  אני יכול להגיד שאני מכיר את האירוע של הרב אבוחצירה ושל הרב בניהו

אוסקר פוקס:  אני מכיר את האירועים

מאיר פרוש: את האירוע במתחם בני עקיבא אתה מכיר, נכון?  

אוסקר פוקס:    אני מכיר

מאיר פרוש: כל הבעיה היא בשטחים החדשים - - - שבעה שמונה אירועים במהלך 26 שעות

אוסקר פוקס: אני אומר שפרק זמן ארוך להגשת הבקשות לאירועים שאנחנו כבר מדברים עליהם ואנחנו יודעים עליהם כולנו הם יכולים להיות ארוך – הוא יכול להיות 21 יום או אפילו יותר כי אנחנו כבר מכירים, פחות או יותר, איך זה ייראה

מאיר פרוש: אבל אני מבקש שלא תמנע ממני שאני אוכל לקיים את האירועים במתחם 89, מול זה, השטחים של המינהל שהוא נותן לנו

אוסקר פוקס: לגמריי

אוסקר פוקס:  זה חלק מהתנאים המוקדמים אבל את הבקשה לאירועים צריך להגיש הרבה לפני כן כדי שנוכל להיערך ולתת את התנאים ולא נתפוס את האנשים

מאיר פרוש: הבקשה היכן אנחנו רוצים לעשות כל אירוע ואירוע, באיזה סדר גודל של שטח – זה נוכל לתת קודם

אוסקר פוקס: על זה המשטרה ואנחנו מבקשים 21 יום לפני ההילולה – לקבל את הבקשות

מאיר פרוש: היכן שיהיו

אוסקר פוקס: היכן שיהיו

מאיר פרוש: אבל עדיין לא יהיו העמדות - -     

אוסקר פוקס: לא את זה

אוסקר פוקס:  את העניין הזה של האישורים הסופיים אנחנו מבקשים 92 שעות לפני ההילולה

אוסקר פוקס:  כשיגישו לנו את האישורים על ההעמדה והבטיחות נוכל לבדוק ולהגיד שזה בסדר

מאיר פרוש: אנחנו נוכל להגיד לך היכן הרב בניהו והרב אבוחצירה ואיפה ההילולה המרכזית ומתחם בני עקיבא

מאיר פרוש:  במתחם בני עקיבא יש ב-20:30 בערב, ב-23:00 בלילה, והרב שמואל אליהו מגיע ב-2:00 לפנות בוקר

מאיר פרוש:  זה מתחם בני עקיבא

מאיר פרוש:  יש השטח החדש שבו אמורים להיות אותם שבעה-שמונה רבנים שהיו בעבר עושים את זה על גג הציון או מה שקראו לזה מתחם תולדות אהרון או תולדות אברהם יצחק או שהיה לנו גנדי

מאיר פרוש:  הם כולם עוברים למטה

מאיר פרוש:  אנחנו נוכל להגיד לך מי הולך להיות שם ובאיזה שעות, ואיך תהיה החלוקה – מי הולך בגדול, מי בבינוני, מי בקטן

מאיר פרוש:  זה נוכל להגיד לך תוך ימים ספורים

מאיר פרוש:  אנחנו, פחות או יותר, צריכים לתאם באיזה שעות כל אחד מגיע

מאיר פרוש:  איך בדיוק יהיו הטריבונות ואיך בדיוק יהיו המקומות ואיפה תהיה הבמה וכלי העזר לאירוע לבד, זה ייקח כמה זמן שצריך

מאיר פרוש:  אבל אם אתה צריך באיזה מקומות זה יהיה תוכל לקבל את זה מיד

אסף זמיר: אבל זה חידוד חשוב

אסף זמיר:  הוא אומר שמאחר שההיתר שלך טעון היתר שלו זה מוקדם מדי 24 באפריל

אסף זמיר:  כלומר בסוף הוא רוצה להשאיר בידי השר פחות זמן, נגיד ב-1 במאי, לצורך העניין

אסף זמיר:  זאת אומרת סמוך יותר למועד האירוע

מאיר פרוש: ומה עד אז?      

אסף זמיר: מאחר שהוא אומר שההיתר שלו טעון הימצאות בשטח והם לא יהיו שלושה שבועות לפני הזמן בשטח, אלא מועד קצר יותר, ומאחר שההיתר שלך מותנה בהיתר שלו, בוא תדחה את ההיתר שלך למועד מאוחר יותר – במקום 24 באפריל ל-1 במאי

מאיר פרוש: לי זה לא מפריע

אסף זמיר: נכון

אסף זמיר:  אם כל האסמכתאות קיימות אנחנו ניתן את ההיתר מהר מאוד

צביקה פוגל: אני אעשה את זה פשוט כדי שהחוק יקוים, ואתם תשברו את הראש כמו שנהוג לומר

צביקה פוגל:  כלומר ב-2 במאי שזה שישה ימים לפני כן יש אישורים

צביקה פוגל:  עד אז תעשו הכול

צביקה פוגל:  קירבתי אותך הכי שאפשר

אוסקר פוקס: מה שצריך להגדיר בחוק זה את התאריך שבו יוגש מילוי התנאים, זאת אומרת יוגש עד מתי החסידויות, בעלי האירועים הנוספים

צביקה פוגל: אני לא יכול להיכנס לזה, אוסקר

מיכה פרנקבורג: אנחנו צריכים לקבל אלינו, כב"א וגם המשטרה, פירוט של האירועים המתוכננים להתקיים שאליהם אנחנו נדרשים להתייחס, ואז זה נותן לנו זמן

מאיר פרוש: איזה דברים אתה צריך לדעת?       

מיכה פרנקבורג: מה סדר הגודל המתוכנן של האירוע

מאיר פרוש: אתה יכול לקבל את זה יותר מוקדם

מיכה פרנקבורג: בסדר גמור

מיכה פרנקבורג:  ואז יש לנו זמן לבקש אם אנחנו צריכים פרטים נוספים או השלמות כדי לוודא שאנחנו נותנים אישור לאירוע שאנחנו יכולים לעמוד מאחוריו, כל גורם בהיבט שלו

מיכה פרנקבורג:  אנחנו לא מדברים כרגע על האישור הסופי

מיכה פרנקבורג:  האישור הסופי הוא רק - -     

ה אסף יזדי: אישור הסופי הוא עד מתי?      

קריאה: ב-2 במאי

אסף זמיר: ב-2 במאי אתם מאשרים סופית?      

אוסקר פוקס: אנחנו נוכל לאשר סופית כשהכול יהיה בשטח

אוסקר פוקס:  אז אני אומר, בואו נחשוב על תאריך שהדברים יהיו בשטח באמת

אסף זמיר: הם לא יהיו לפני יום רביעי, חמישי, אני מניח, נכון?      

אופיר בוקי: אתה מדבר על האישורים הסופיים?      

אסף זמיר: כן

אסף זמיר:  בסוף כשהשר רוצה להמציא היתר הוא רוצה לוודא שיש אישור משטרה, אישור כבאות וכיוצא בזה

אסף זמיר:  אישור סופי

אופיר בוקי: אז האישור הסופי של כל הגורמים המקצועיים – מהנדסי בטיחות וכל שאר הגורמים האחרים – אין לי בעיה ב-2 במאי

מאיר פרוש: לא

מאיר פרוש:  אז אתה רוצה אישורים סופיים? לא יהיה לך הכול

מאיר פרוש:  הוא שאל אותך אם ארבעה ימים קודם, ביום חמישי, יודעים שיש הכול סופי והכול עומד?      

אופיר בוקי: אין לי בעיה עם זה

אופיר בוקי:  זה בסדר גמור, מבחינתי

אופיר בוקי:  אין לי בעיה

אסף זמיר: מספיק שבוע לפני כן

אוסקר פוקס: יום חמישי לפני ל"ג בעומר מספיק לי כדי לקבל את כל האישורים הסופיים

אסף זמיר: ואז אתה מאשר ביום שישי, והאירוע כבר ביום ראשון

א אופיר בוקי: אז אתה כבר ביום חמישי תעביר לי את כל האישורים הסופיים

אסף זמיר: וברגע שמעבירים לך את האישורים - -     

אופיר בוקי: ברגע שיש כל האישורים הסופיים אני מבין שמבחינתי האירוע עצמו מוכן

אסף זמיר: ואז אתה מוציא אישור חוזר שיש אישור משטרה ואישור כבאות

אופיר בוקי: נכון

אסף זמיר: וזה קורה ביום חמישי?      

אופיר בוקי: נכון

אופיר בוקי:  מפה תגזור אחורה

ה אוסקר פוקס: האם הכול יעמוד? מתחם 89, בני עקיבא - -     

אסף זמיר: להבנתי, ביום חמישי זה - - - לעמוד

אוסקר פוקס: זה אומר שכל החשמל מחובר, מתקני ההדלקה במקום, האוהלים במקום

אוסקר פוקס:  זאת אומרת אין עבודות מיום חמישי עד - -     

אופיר בוקי: עד ליום ההילולה

אופיר בוקי:  כי צריך לזכור שביום ראשון נכנסים לשם אנשים

צביקה פוגל: - - עוד יומיים לפני כן

אסף זמיר: אבל אתה מקשה עליו, אתה לא מקל עליו

צביקה פוגל: אני מאפשר לנו תיקון ליקויים

אסף זמיר: המשמעות של הדברים האלה, אדוני היושב-ראש, זה עוד שלושה, ארבעה ימים של הרמה של הכול מראש – עוד תקציבים, עוד עלויות, עוד היערכות מראש

אסף זמיר:  אנחנו גם ככה היינו מתייחס למעט הזמן שיש

צביקה פוגל: אבל אם הגשת הכול ביום חמישי והוא מוצא שמשהו לא תקין אין לו כבר זמן לתקן את זה

מאיר פרוש: הוא לא יבוא ביום חמישי לאנשים שלא מכירים את כל הנושא

מאיר פרוש:  מקסימום חסר משהו שהוא לא מאה אחוז

מאיר פרוש:  אנחנו יודעים מה רוצים

אסף זמיר: בדיוק

אסף זמיר:  האישור הסופי האחרון יהיה ביום חמישי, אוסקר, נכון? זאת לא הפעם הראשונה שפוגשים - -     

אוסקר פוקס: אני אתן דוגמה על אף התקנות שהיו בשנה שעברה

אוסקר פוקס:  האירוע של הרב בניהו קיבל אישור מאיתנו תוך כדי זמן ההילולה כשכל הזמן הזה עדיין השלימו פערים ותיקנו תיקונים

מאיר פרוש: זה לא טוב

צביקה פוגל: זה לא יקרה

אוסקר פוקס: במקביל אני יכול להגיד לכם שאפילו יצא מהמועצה צו הפסקה - -     

צביקה פוגל: בצדק

אוסקר פוקס: כן, כי הוא לא השלים את כל האישורים

מאיר פרוש: בוודאי שלא טוב

אוסקר פוקס: אז אני אומר שצריך לקבוע זמן שהכול יעמוד כדי שנוכל לאשר

צביקה פוגל: מה הזמן שאתה מציע?      

אוסקר פוקס: יום חמישי

צביקה פוגל: מה הזמן שאתה מציע?      

אופיר בוקי: אני מסכים איתו

אופיר בוקי:  יום חמישי זה בסדר גמור

מירי פרנקל שור: 4 במאי?      

אופיר בוקי: יום חמישי לאישורים הסופיים זה בסדר גמור

שירן שושנה: הוא הזמן שמציין מה? יש פה בלבול במושגים

שירן שושנה:  אנחנו מדברים על הפניות הראשונות של הציבור לממונה

שירן שושנה:  זה מועד אחד שחשוב שהחוק יתייחס אליו

שירן שושנה:  לגבי המשך התהליך - - - הזמן על פני רצף מתן האישורים של הגורמים השונים – לא יודעת למה החוק צריך להתייחס, אם בכלל, אבל זה לא מה שמשקף הסעיף הזה

שירן שושנה:  הסעיף הזה בחקיקה ראשית נועד לומר לציבור עד מתי הוא רשאי להגיש את הפנייה שלו לממונה כשהוא מבקש לערוך אירוע נוסף

שירן שושנה:  אני גם אגיד בסוגריים שלפי המתווה לא צפויים להיות עשרות או מאות פניות או אירועים כאלה דה-פקטו

שירן שושנה:  המתווה נכון להיום מבוסס על כך שמרבית האירועים הנוספים יזומים על-ידי הפרויקטור והמדינה ומנוהלים על-ידם ולכן הם יידעו להיות איתכם בקשר בזמנים מוקדמים

שירן שושנה:  לצדם יהיו אי אלו מעט אירועים נוספים

אופיר בוקי: אני מבין את זה, ואין לי שום בלבול עם הסעיף הזה

אופיר בוקי:  אני מבין אותו ככתבו וכלשונו

אופיר בוקי:  אני מבקש 21 יום לגבי כל שאר האירועים הנוספים שרוצים להקים

מאיר פרוש: מה אתה רוצה לדעת? איפה הם יהיו?      

אופיר בוקי: אני רוצה לדעת איפה הם יהיו, מה מהות האירוע, מה גודל האירוע, מה כמות האנשים

אופיר בוקי:  מפה נגזור את כל התנאים שלנו כדי שיהיה לנו זמן לעבוד מול גורמי המקצוע

מאיר פרוש: בסדר גמור, אוקיי

בר כהן לוי: זה כן צריך להיות ברור בחקיקה

בר כהן לוי:  זאת אומרת צריכים באמת להתייחס לשני מועדים: המועד שבו מגישים את הבקשה לממונה על ההילולה והמועד שיש האישורים הסופיים

בר כהן לוי:  זאת אומרת זה שני מועדים שונים

צביקה פוגל: מצוין

צביקה פוגל:  אז אם אני מבין נכון ממה שאומרים בעלי המקצוע, 21 יום, קרי 17 באפריל - -     

מאיר פרוש: תאריך עברי אני צריך

צביקה פוגל: כ"ו בניסן

מאיר פרוש: להגיד לו כמה אירועים, איפה אני רוצה לשים את האירועים האלה, כמה אנשים יהיו, באיזו שעה

אופיר בוקי: מה מהות האירוע, כמות האנשים, שעות, מה מתכננים באירוע עצמו, אם יש טריבונות, אם אין טריבונות

צביקה פוגל: תכנית בטיחות     

אופיר בוקי: בדיוק

מאיר פרוש: אנחנו מתכננים טריבונות אבל הטריבונות עדיין לא נמצאות שם

אופיר בוקי: יש לנו 21 יום כדי להכין את כל הדרישות שלכם

מאיר פרוש: שייתן לי כמה ימים אחרי פסח

מאיר פרוש:  מה זה כ"ט ניסן?      

מירי פרנקל שור: 20

מאיר פרוש: 20 באפריל

מאיר פרוש:  כמה ימים זה לפני האירוע?      

מירי פרנקל שור: זה שבועיים

מירי פרנקל שור:  יום חמישי זה שבועיים ויום ראשון זה 7 במאי

מאיר פרוש: 17 יום, 18 יום קודם, לא 21 יום

אופיר בוקי: לא נלך לרבנות על זה

מאיר פרוש: מה התאריך העברי של כ"ט?     

מירי פרנקל שור: 20 באפריל

מאיר פרוש: עד 20 באפריל צריך להביא לכם תכנית שאומרת בכל אירוע איפה זה יהיה, מי יהיה, באיזו שעה זה יהיה, מה מתוכנן שם – במה, איך היא תיראה?      

צביקה פוגל: בקיצור, עד 20 בחודש הציבור צריך להגיש דרישה או תכנית

מיכה פרנקבורג: זה מגיע מכם, מהפרויקט

אסף זמיר: רוב האירועים יקרו על-ידי הפרויקטור אבל חלקם יקרו גם על-ידי הציבור הרחב

קריאה: אבל, אסף, גם הם דרככם

קריאה: כל האירועים מגיעים דרך הפרויקטור

אסף זמיר: גם הציבור מגיש לכם

מאיר פרוש: אנחנו רוצים שכולם יגישו דרכנו ולא יהיה פה - -     

קריאות: - - -     

קריאה: זה חייב להיות הכול דרככם

מאיר פרוש: אנחנו רוצים כך

קריאה: אירוע שלא מוגש דרך הפרויקטור זה לא אירוע מאושר

מאיר פרוש: אני יודע שהכול אנחנו רוצים להגיש - - -     

צביקה פוגל: כבוד השר, אתה מונע ממני ללכת להביא לך תקציב עכשיו

צביקה פוגל:  תן לי רגע לעבוד

צביקה פוגל:  20 בחודש – מועד הגשת התכניות

מירי פרנקל שור: במקום 24 באפריל בסעיף קטן (ג) יהיה 20 באפריל

אסף זמיר: אבל זה לא יוגש לממונה ב-20 באפריל

מירי פרנקל שור: יוגש לממונה, והממונה ימסור עד 20 באפריל

מאיר פרוש: עד 20 באפריל אנחנו יודעים להגיד היכן הקהילה הזאת תעשה את זה, מה יש שם, כמה אנשים צפוי שיהיו שם

אסף זמיר: מה שצריך להיות כתוב זה שהממונה יגיש את הבקשות עד 20 באפריל לגורמים רלוונטיים

מירי פרנקל שור: עד 20 באפריל

מירי פרנקל שור:  כי הציבור יכול להגיש עד אז

שירן שושנה: רק לחדד פה משהו: בדרך כלל כשמוגשת בקשה להיתר היא מוגשת תוך שיקוף של עמידה בתנאים מסוימים

שירן שושנה:  אני מבינה שכאן התהליך הוא קצת אחר – כשהבקשה להיתר תוגש על בסיסה ייקבעו התנאים

שירן שושנה:  לכן יש לנו כאן איזשהו בלבול - -     

צביקה פוגל: לא, לא, לא

מאיר פרוש: לא, היא צודקת - - -     

שירן שושנה: - - - אני מוכיח לבר הסמכא שאני יודע לעמוד בתנאים - -     

מירי פרנקל שור: אמרנו את זה לפני חצי שעה

מירי פרנקל שור:  זה קיצור של התהליך

מירי פרנקל שור:  מה שהערנו בהתחלה

אוסקר פוקס: בגלל זה לא צריך לפחד ללכת למועד מוקדם יותר לבקשות כדי להשאיר מספיק מקום

אוסקר פוקס:  כל האירועים ידועים לכולנו

אוסקר פוקס:  גם המשטרה - -     

יגאל עם-פז: צריך בכל זאת לאפשר לציבור פרק זמן מסוים כדי בכל זאת, אם מישהו רוצה להגיש בקשה, אתה לא יכול להגיד לו שאם החוק עובר אז עד מחר בבוקר אתה צריך להגיש בקשה

מאיר פרוש: עד 20 באפריל זה בסדר

יגאל עם-פז: בהנחה שזה יאושר ביום ראשון

שירן שושנה: אבל רק צריך לדייק ולחדד כאן – זאת לא בקשה להיתר, זאת בקשה לעריכת אירוע

שירן שושנה:  היא ברמת רזולוציה גבוהה יותר

יגאל עם-פז: אבל גם כן, בן אדם צריך להגיד, אני רוצה לקיים אירוע, יש לי 700 אנשים, אני רוצה עם הגברה, למשל, ואז יגיש את הבקשות

מאיר פרוש: אנחנו היום יודעים לומר מי אמור להיות באירועים הנוספים כי הוא מקבל את זה רק בזכות זה שבעבר הייתה לו אפשרות

מאיר פרוש:  בעבר הוא עשה את זה על גג הציון, והיום אני שולח אותו או למתחם בני עקיבא או, יותר נכון, למתחם 89 מול ההר

מאיר פרוש:  אני יודע היום להגיד את זה

מאיר פרוש:  אני גם יודע כמה אנשים הוא צפוי להביא איתו

מאיר פרוש:  אנחנו יודעים הכול

יגאל עם-פז: צריך לחשוב על הבן אדם שלא היה, שיגיש את הבקשה - -     

מאיר פרוש: אני לא חושב שאני אתן אירועים נוספים כאלה

יגאל עם-פז: אבל זה צריך להיות שוויוני

מאיר פרוש: ההילולה מתקיימת רק בגלל שיש מסורת של קהילות שכל השנים הדליקו והן הביאו איתם את האנשים

מאיר פרוש:  אם אתה לא נותן להם את זה אנשים עצובים וכואבים

מאיר פרוש:  זה הבסיס שעליו אני יכול לתת אישור

מאיר פרוש:  רבותיי, כל מי שרוצה לעשות אירוע מקבל אישור

צביקה פוגל: בואו נסכם את זה כך: עד 20 בחודש תוגש בקשה לעריכת אירוע

שירן שושנה: האם אפשר לכתוב מה הבקשה הזאת אמורה לכלול? בבקשה לעריכת אירוע הציבור צריך לדעת מה הוא אמור להגיש

צביקה פוגל: זה על אחריותכם, תקיימו את זה

אופיר בוקי: זה הסעיפים שקבועים בחוק

מאיר פרוש: קודם מנית מה

מאיר פרוש:  אמרת שאתה רוצה לדעת מיקום

אופיר בוקי: מהות האירוע, כמות הקהל, איפה הוא מתקיים, שעות שזה יתקיים

אופיר בוקי:  יש שם סעיפים שהם מאוד ברורים

אוסקר פוקס: יש לזה שם קוד כללי שנקרא תכנית בטיחות

מיכה פרנקבורג: לא, זה לא תוכנית בטיחות עדיין

מיכה פרנקבורג:  תכנית בטיחות יביא בהמשך מהנדס הבטיחות

מאיר פרוש: סלח לי, אדוני, תגיד מה שאתה רוצה

מאיר פרוש:  אני רוצה לדעת את מהות האירוע: כמות אנשים - -     

אופיר בוקי: יש תנאים בבקשה לאירוע

מאיר פרוש: בוא נפרט אותם כי אני לא רוצה שיהיו תנאים ואני לא יודע מהם

מאיר פרוש:  שעת האירוע, מיקום האירוע, כמות האנשים, מיקום במה, טריבונות - -     

שירן שושנה: פירוט אמצעי עזר

צביקה פוגל: חברים, אנחנו מתמקדים יותר מדי זמן על הסעיף הזה

מאיר פרוש: אתה חייב, כי אם לא לא ייתנו

אוסקר פוקס: הדלקה – כן או לא

צביקה פוגל: לא, לא, אנחנו לא נכנסים לזה עכשיו, סליחה

צביקה פוגל:  בהצעת חוק שנפרסם יהיה כתוב שעד 20 בחודש אפשר יהיה להגיש בקשה לקיום אירוע על-פי התנאים שיפורסמו על-ידי השר או על-ידי הממונה

צביקה פוגל:  אתם תפרסמו

מאיר פרוש: אני אומר שנפרסם על סמך מה שדיברנו עכשיו

צביקה פוגל: נכון

צביקה פוגל:  אבל זה לא יופיע בהצעת החוק

אסף זמיר: אם כך, הניסוח של הסעיף צריך להיות מתוקן גם במילים: "עריכת אירוע" ולא יותר, גם בתאריך אבל גם שהוא לא טעון אישור - - - על קיומם של התנאים

אסף זמיר:  כלומר הוא לא מגיע כבר עם האסמכתאות

צביקה פוגל: לא, עד 20 באפריל זה בקשה לעריכת אירוע, וביום חמישי שלפני האירוע – כל השאר

אסף זמיר: ביום חמישי, 4 במאי, כל האישורים הסופיים מגיעים לשר, והשר בתורו אמור גם להמציא את ההיתר, שזה יינתן, לכל המאוחר, פחות מיום עבודה

שירן שושנה: זה צפוף מדי

צביקה פוגל: אז אתם רוצים לקחת את זה אחורה?      

אסף זמיר: 4 במאי זה יום שהכבאות וכולי מגישים את האישורים הסופיים, ואז יש יום שישי ויום ראשון לאשר אותם

מאיר פרוש: כשהכבאות והמשטרה יאשרו וכולם יאשרו אז תוך שלוש דקות יהיו אישורים

מאיר פרוש:  מה אני צריך לעשות פה? הרי הכול ידוע ויודעים למי נותנים את זה

מאיר פרוש:  השם שלו ידוע והאתר שלו ידוע

אסף זמיר: רק החתימה נשארה

אסף זמיר:  זה בסדר מבחינתי

מירי פרנקל שור: סעיף קטן (ד) - - -     

אוסקר פוקס: אני מציע לקחת את הפורמט של הגשת בקשה לאירוע בצו רישוי עסקים

מאיר פרוש: אני לא יודע מהו, ואני לא יכול להסכים על זה

מאיר פרוש:  אני צריך לדעת נוסח

צביקה פוגל: אוסקר, תשבו על זה עם יוסי ותסכמו מה צריך להיות מפורסם בציבור

מאיר פרוש: אדוני היושב-ראש, אני לא מקבל תנאים חדשים

מאיר פרוש:  המשטרה אומרת לי כך – עם זה אני יכול לחיות במאה אחוז

צביקה פוגל: גם כב"א ייתנו לך את אותם דברים

מאיר פרוש: בסדר, אם לא, אני אביא אותך לישיבות

צביקה פוגל: ברור, איזו שאלה

מאיר פרוש: זה חבר יחידה, זה לא מישהו מהישיבה

מאיר פרוש:  אחרת אין אירוע

אסף זמיר: אז אם כך סגרנו

אסף זמיר:  אז אם אנחנו מבינים את האירוע: עד 20 באפריל – בקשות לעריכת אירוע עם פירוט שבהמשך נראה מה נדרש - -     

מאיר פרוש: לא בהמשך "נראה" – לפי התנאים שהגישה המשטרה

מאיר פרוש:  אופיר מנה יחד איתי - -     

אופיר בוקי: כן, אבל אני גם מסכים עם מה שאמר פה אוסקר

מאיר פרוש: כפוף לכך שהוא כפוף ליושב-ראש הוועדה עכשיו

מאיר פרוש:  אני לא מקבל מה שכתוב ברישוי עסקים כי אני לא יודע מה כתוב

אסף זמיר: זאת אומרת אתה רוצה לפרט ממש בחוק

מירי פרנקל שור: לא, בהנחיות

מאיר פרוש: בפרסום שלי – מה צריך כדי להגיש בקשה

מאיר פרוש:  זה כן

מאיר פרוש:  מה שהמשטרה מנתה עכשיו

מאיר פרוש:  ואנחנו נתחשב באוסקר

אוסקר פוקס: אני צריך רק דבר אחד – תכנית בטיחות אש שכוללת את כל הפרטים שאני צריך

מאיר פרוש: אני מבקש שיגישו לי תכנית בטיחות אש אבל אני לא יודע בדיוק איך זה נראה

צביקה פוגל: הוא ייתן לך את הדף הזה

מאיר פרוש: זה אחר כך

אסף זמיר: מאחר שזה טעון פרסום אנחנו צריכים את הפירוט מכם ומכם כמה שיותר מהר

צביקה פוגל: נכון

אסף זמיר: בסדר? זה ב-20 באפריל, כשיש שבועיים

אסף זמיר:  אין 21 יום, אלא שבועיים

אסף זמיר:  מ-20 באפריל עד 4 במאי זה בדיוק 14 יום

אסף זמיר:  עד אז, שזה יום חמישי, מוגשים האישורים על-ידי ארבעת הגורמים, והשר יחתום

שירן שושנה: לא בהכרח ביום חמישי יעמדו כל המבנים

שירן שושנה:  לא כדאי לקבוע את התאריך הזה

אסף זמיר: אז מה נשאר לך?      

שירן שושנה: לכם, בשבילכם

שירן שושנה:  הרי מבנים זה קונסטרוקציות גדולות

שירן שושנה:  זה לא נכון ולא מעשי שהם יעמדו - -     

אסף זמיר: אני תלוי ברישיונות ובהיתרים של כבאות ושל משטרה

שירן שושנה: יש אישורים שניתנים גם יום קודם האירוע

מירי פרנקל שור: אין לך יום קודם

מירי פרנקל שור:  אז מה את מציעה?      

שירן שושנה: שיהיה תאריך שבו ניתן להגיש את הבקשות - -     

אסף זמיר: עזבי את הבקשות

מירי פרנקל שור: מתי השר יפרסם את ההיתרים? תוך כדי האירוע?      

שירן שושנה: הלכה למעשה זה יכול להיות גם יום קודם

אסף זמיר: לא, נכון להצעה של היושב-ראש זה עד 7 במאי, עד יום ראשון, יום לפני האירוע

שירן שושנה: שמה?      

מאיר פרוש: - - - מי קיבל

מאיר פרוש:  אתה גם נותן את ההיתר עצמו עד 7 במאי וגם מפרסם אותו

מאיר פרוש:  פרסום זה עניין טכני

אופיר בוקי: אני מסכים עם מה שאמר המנכ"ל קודם

אופיר בוקי:  עד יום חמישי אני רוצה את כל האישורים שהכול כבר בנוי, כולל הקונסטרוקציה והכול

צביקה פוגל: יפה מאוד

אופיר בוקי: אני לא רוצה לקבל שום דבר ביום האירוע, גם לא יום לפני האירוע

אסף זמיר: ברור, אבל אתה לא מקבל – אתה נותן לנו את האישור שלך

אופיר בוקי: נכון

אופיר בוקי:  אני נותן את האישור שלי כשאני רואה שהכול מוקם

אופיר בוקי:  לצורך העניין, אם יש טריבונות שאתם מחליטים להקים אני רוצה לראות הכול מוקם כבר ביום חמישי

אופיר בוקי:  לעבור, לראות, לקבל את האישורים שהכול בטיחותי

אסף זמיר: וההערה של הגברת פה שאמרה שזה קצת מוקדם מדי?      

קריאה: זה היה ניסיון שלנו משנים קודמות

אופיר בוקי: הניסיון היה רע מאוד

אופיר בוקי:  אנחנו מתקדמים למקום הרבה יותר טוב

מאיר פרוש: התקדמנו מאוד לעומת שנה שעברה

מאיר פרוש:  אני מסכים עם כל מילה שאתה אומר אבל בוא נהיה חכמים ולא צודקים, וקח לך את הגמישות שאם, נניח, חסר מוט מסוים שראית - -     

אופיר בוקי: לכן אני צריך את השלושה, ארבעה ימים האלה כדי שגם אתה תוכל - - -     

מאיר פרוש: אנחנו צריכים להיות חכמים ולא צודקים

מאיר פרוש:  אז תן לנו להתקדם עוד קצת לקראת הטוב המיוחל שיהיה בשנה הבאה

מאיר פרוש:  בסדר?      

צביקה פוגל: אופיר, ביום חמישי תבוא לראות וביום ראשון יעשו תיקון ליקויים אם היו הערות ביום חמישי

צביקה פוגל:  אבל ביום חמישי הכול יעמוד

אופיר בוקי: אם ביום חמישי אני בא לראות אני מצפה שאם יש ליקויים יתקנו את זה כבר ביום חמישי כי ביום ראשון נכנסים אנשים להר

אסף זמיר: נכון

אסף זמיר:  אפילו כבר בשבת

מאיר פרוש: מה היא אומרת?      

אסף זמיר: היא אומרת שזה מעט מאוד זמן לטעויות

אסף זמיר:  מה קורה אם ביום חמישי מגיעים למשטרה או לכבאות וחסר שם משהו?      

אוסקר פוקס: לא חסר

אוסקר פוקס:  יהיו חסרים הרבה דברים, זה קורה לנו כל הזמן

אוסקר פוקס:  אנחנו מאשרים אירועים גדולים מאוד שזה קורה ממש תוך כדי האירוע בגלל אישורים שחסרים לנו

מאיר פרוש:  לא במירון

אסף זמיר: אבל זה לא בקשר ללוחות הזמנים האלה, אוסקר

מאיר פרוש: היה אבל גם לא במירון אתה מאשר דברים כאלה

אוסקר פוקס: זאת אותר שאני אוכל להגיד לך שהאירוע מאושר והאירוע כבר מתחיל

צביקה פוגל: זה לא יקרה

מאיר פרוש: אני לא מדבר על זה

אסף זמיר: אנחנו צריכים לדעת לפני שהשר מרשה את האירוע מכוח סמכותו מהחוק הזה שיש לו צטל'ה גם מהמשטרה, גם מהכבאות וגם מעוד שני גורמים

אופיר בוקי: נכון, ביום חמישי

אסף זמיר: אבל עכשיו אני שומע מאוסקר שיום חמישי זה לא מוכן

אוסקר פוקס: זה לא אני – אני לא אקבל את האישורים אובייקטיבית

אוסקר פוקס:  חשמלאי לא ייתן אישור כמה ימים לפני כן; מהנדס חשמל – לא משנה לאיזה מתחם – כשהוא יודע שתוך כדי כך נעשות עבודות

אוסקר פוקס:  הוא יבוא וייתן את האישור שלו כי ככה זה עובד

אוסקר פוקס:  גם הקונסטרוקטור

אוסקר פוקס:  אם הוא יודע שעדיין מקימים ומוסיפים הוא לא ייתן את האישור הסופי שלו

אוסקר פוקס:  ועד שאין לי האישורים אני לא בא באמת לבדוק - -     

אסף זמיר: ומתי זה יקרה, אוסקר?      

אוסקר פוקס: אני לא יודע

אוסקר פוקס:  אני רוצה בדיוק כמו אופיר מהמשטרה שזה יקרה כשהכול יהיה גמור ביום חמישי, שהכול יעמוד כדי שאני אוכל לבוא ולהעיר דברים קטנים

אוסקר פוקס:  זה מה שאני רוצה

אוסקר פוקס:  האם זה מה שיקרה?      

מאיר פרוש: השאיפה היא שביום חמישי תבואו לסיור לראות אם הכול בסדר ותיתנו לנו הערות לתיקונים קלים

אוסקר פוקס: אנחנו צריכים לקבל את האישורים מהגורמים הרלוונטיים עד יום חמישי כדי שנוציא אישור

מיכה פרנקבורג: כיוון שזה מופיע בחוק כדד-ליין לא רוצים להפוך אנשים לעבריינים

צביקה פוגל: ברור לחלוטין

מאיר פרוש: אבל אם אתם נותנים לנו הערות ביום חמישי אז אנחנו נשתדל לעשות את זה ביום חמישי אחר הצהריים וביום שישי ואפשר גם במוצאי שבת

אסף זמיר: אבל אז, השר, אתה לכאורה תהיה בבעיה

אסף זמיר:  כי אם ביום שישי קיבלת את התיקונים – ואומר אוסקר, בסדר גמור – אתה מסתכל בחוק ואתה כבר ביום איחור ואסור לך לאשר את האירוע

מאיר פרוש: אבל אני מאשר אותו בראשון

מירי פרנקל שור: אנחנו לא אומרים שב-4 במאי השר יאשר

מירי פרנקל שור:  מ-4 במאי זה יוגש ואז הוא יוכל לאשר

אסף זמיר: כלומר בין שלב ההגשה ועד ההיתר כבר לא יהיו תיקונים?      

מאיר פרוש: ואם אין תיקונים אני יכול לאשר במקום

מירי פרנקל שור: בוודאי

אסף זמיר: טוב, אוקיי

אסף זמיר:  זה שם אותנו בסד זמנים מאוד לחוץ, אבל בסדר

אסף זמיר:  אנחנו מבינים שזה האירוע

מאיר פרוש: אני מזכיר לכולם שכולם יידעו – הרי בשידור אין לנו עוד תקציב

מירי פרנקל שור: רק לסכם שאנחנו לא מנסחים, אנחנו רק אומרים את העקרונות: עד 20 באפריל 2023 אפשר להגיש בקשה לעריכת אירוע; ב-4 במאי הממונה על ההילולה מגיש לחתימת השר, וב-7 במאי פרסום ההיתרים

מאיר פרוש: מותר לפרסם קודם, מותר לתת אישור קודם

מאיר פרוש:  הפרסום יהיה ביום ראשון 7 במאי

שירן שושנה: המגע של הציבור איתנו בהקשר הזה נמצא פעם אחת במסגרת הגשת בקשה לעריכת אירוע נוסף

צביקה פוגל: נכון

שירן שושנה: הבקשה למתן היתר שנובעת מבקשה שהגיש הציבור לממונה והממונה מגיש לשר

שירן שושנה:  מרגע שהציבור הגיש פעם אחת בקשה לעריכת אירוע נוסף לא נדרש לבדוק את התנאים שייקבעו - -     

מאיר פרוש: האחריות מוטלת עלינו

אסף זמיר: לא

אסף זמיר:  עליו, על מגיש הבקשה

מיכה פרנקבורג: אם יצטרכו השלמות יפנו אליו ויגידו לו, תתקן את זה, אל תתקן את זה – יתנו לו, כמובן, אישור עקרוני

שירן שושנה: אז אנחנו לא קובעים בחוק מועד נוסף אחרון להגשת בקשת ההיתר לממונה?      

צביקה פוגל: לא

שירן שושנה: יש נקודת מגע אחת של הציבור עם המדינה?      

מיכה פרנקבורג: והפרסום בסוף

שירן שושנה: הציבור בעצם לא יידרש להוכיח עמידה בתנאים אלא רק הממונה ירכז את זה?       

מאיר פרוש: גברת שירן, אין אירוע נוסף, אלא רק אלה שאנחנו יודעים עליהם שעשו את זה בעבר

מאיר פרוש:  אם מישהו, נניח, החליט שהוא מסוגל לעשות אירוע נוסף הוא לא צריך לקבל יותר מאשר עד 20 באפריל

מאיר פרוש:  אז הוא מגיש

מאיר פרוש:  מעבר לזה, בוודאי שאין אפשרות להגיש

שירן שושנה: אז הוא מגיש ברמת רזולוציה לא מספקת לכאורה כי הוא יגיש רק בקשה לעריכת אירוע נוסף בלי שהוא יודע מה התנאים שהוא צריך לעמוד בהם, ואין לנו איתו מגע יותר

מאיר פרוש: אני לא מחפש אפילו

מאיר פרוש:  אם מישהו רוצה להתאמץ ולעשות אירוע נוסף הוא צריך לעבוד קשה

מאיר פרוש:  כי אין סיבה שייתנו אירועים נוספים מעבר לאלה שהיו בעבר

מירי פרנקל שור: בלי סד הזמנים הזה, מה את מציעה? אני מבינה מה שאת אומרת - - -     

צביקה פוגל: אני לא מבין איזו בעיה את מזהה

מאיר פרוש: אירועים נוספים של אלה שבעבר היו מדליקים

מאיר פרוש:  אולי יהיה אחד - -     

צביקה פוגל: שנייה, כבוד השר, אם קבעתי שעד 20 בחודש צריך להגיש בקשה לעריכת אירוע על-פי התנאים שמפרסם הממונה

צביקה פוגל:  התנאים ידועים, הוא הגיש בקשה

צביקה פוגל:  מה הבעיה עכשיו? מי שיגיש בקשה אחרי 20 באפריל – כמו בכל דבר אחר – לא

צביקה פוגל:  אבל אם הוא הגיש עד 20 בחודש וזה לא היה מושלם אפשר לדון איתו

שירן שושנה: אני מסתכלת מאחורי השולחן של השר

שירן שושנה:  השר יצטרך לקבל בקשות להיתרים

שירן שושנה:  למעשה, המתווה שאנחנו יוצרים כאן אומר שכל אירוע נוסף יהיה באחריות הממונה באשר לבדיקת התנאים שמפורטים בסעיפים בחוק

מירי פרנקל שור: - - -      

שירן שושנה: רק באחריות הממונה, זה מה שאנחנו אומרים

מירי פרנקל שור: למה לא באחריות מגיש האירוע?      

שירן שושנה: כי המתווה שמוצע כאן לא משקף את זה

שירן שושנה:  אנחנו אומרים שהמגע היחיד שלו איתנו הוא עוד 20 באפריל

שירן שושנה:  אז הוא מגיש בקשה שכוללת מספר פרטים שהוא יכול לדעת אותם ב-20 באפריל אבל עדיין אין לו תנאים

מירי פרנקל שור: ואם אנחנו רוצים לתת את האחריות למבקש האירוע?      

שירן שושנה: אנחנו יכולים להחליט שזאת האחריות של הממונה אבל אנחנו צריכים להבין שזה מה שאנחנו מחליטים

מירי פרנקל שור: בסדר, אז אנחנו לא רוצים שזה יהיה באחריות הממונה

מאיר פרוש: זה מה שחשבנו לעשות

מאיר פרוש:  ככה אנחנו חושבים לעבוד

מאיר פרוש:  אנחנו לא חושבים שכל אחד יתרוצץ ויכין וידבר עם חשמלאי שיעשה לו את העבודה ועם איש בטיחות שיעשה לו את הטריבונות או את הבמה

מאיר פרוש:  אנחנו צריכים לעשות הכול

שירן שושנה: כיוון שרוב האירועים יהיו ביוזמת הממונה אז, כנראה, לא תהיה בעיה

יגאל עם-פז: אבל חייבים להשאיר את האפשרות גם לציבור הרחב להגיש בקשה לאירוע נוסף

מאיר פרוש: אתה בעד שנקבל? אין לי איפה לשים אותם

מאיר פרוש:  אני יכול לרכוש את כל הגליל

יגאל עם-פז: אם יש לך משאב מוגבל אז גם אותו צריך לחלק באופן שוויוני

יגאל עם-פז:  אבל ההנחה היא שבסופו של דבר תבוא חסידות ותגיד, אנחנו רוצים לקיים איזשהו אירוע התוועדות ותפילה, 800, 1,000 אנשים במתחם מסוים

מאיר פרוש: אני יכול להציע לו, אולי, ב-8:00 בבוקר במתחם 89 שאז סיימו להתפלל אלה שהתחילו להתפלל ב-5:45 או ב-5:15, ומ-8:00 עד 11:00 עדיין לא

מאיר פרוש:  כי הכול תפוס באנשים שבעבר היה להם

מאיר פרוש:  אין לי אפשרות

מאיר פרוש:  כל הבסיס של האירועים הנוספים הוא של אלה שבעבר הדליקו

מאיר פרוש:  בשנה שעברה לא נתנו להם, והשנה הולכים לתת להם

מאיר פרוש:  על זה בנוי הרעיון שאתה נותן לקהילות מכיוון שהיה להן בעבר

מאיר פרוש:  אתה נותן להדלקות – אתה נותן לעבר

יגאל עם-פז: אין ספק שהמסורת זה תבחין מאוד משמעותי באופן ההקצאה של האירועים הנוספים

יגאל עם-פז:  אבל אם יש מקום ואפשר לאפשר לקבוצות אחרות שרוצות לעשות אירועים והתוועדויות – צריך לשקול את זה

מאיר פרוש: אם תהיה לי אפשרות נוספת של שטחים נוספים, בסדר

מאיר פרוש:  אבל כרגע אין לי

מאיר פרוש:  אני לא רואה שיש לי

צביקה פוגל: יש פה משאב נתון

צביקה פוגל:  אני לא יכול להרחיב

מאיר פרוש: אתה מסכים שהעדיפות היא לאלה שיש להם מסורת לעשות את זה

יגאל עם-פז: אני מסכים שהמסורת זה תבחין רלוונטי

מאיר פרוש: זה יהיה התבחין

צביקה פוגל: זה תבחין אפשרי?      

יגאל עם-פז: זה תבחין רלוונטי

יגאל עם-פז:  המסורת שהייתה בעבר, כמובן - - -      

מירי פרנקל שור: הממונה?      

שירן שושנה: הממונה או המבקש?      

אסף זמיר: מה השאלה?      

שירן שושנה: הממונה מרכז את כל - - -     

מירי פרנקל שור: בעל האירוע או מי שמבקש את עריכת האירוע יוצא מהתמונה

מירי פרנקל שור:  כל האחריות עוברת - - -      

צביקה פוגל: לממונה מול הגורמים המקצועיים

מירי פרנקל שור: זאת החלטה מאוד עקרונית

אסף זמיר: יכול להיות שהממונה בתורו ידרוש מהיוזם להמציא אישורים, לעשות כך וכיוצא בזה אבל בסוף מי שעומד בפרונט זה הממונה

מאיר פרוש: אין לנו עניין שכל הגורמים יתחילו להסתובב לבד

מאיר פרוש:  מאחר שאנחנו יודעים לפי התבחין של המסורת מי הם, אז אנחנו אומרים להם, המקום שלכם הוא פה, אנחנו יודעים שתביאו כך וכך אנשים, נעשה לכם פה במה, פה אפשר לשים תזמורת

מירי פרנקל שור: בסדר גמור

אסף זמיר: רק נדגיש לעניין הפרסום מאחר שלוחות הזמנים מאוד מאתגרים וההיתרים יינתנו ביום ראשון, הפרסום יהיה באתר המשרד ולא בעיתונות

אסף זמיר:  זה לא רלוונטי לפרסם מעכשיו לעכשיו בעיתון

צביקה פוגל: אוקיי

צביקה פוגל:  סעיף 7, בבקשה, קדימה, כי הזמן קצר ומאוד לחוץ

צביקה פוגל: הערות לסעיף הזה? התייחסויות? בבקשה

הלל וואזנר: הילל וואזנר מהרשות לפיתוח המגזר החרדי במשרד ראש הממשלה

צביקה פוגל: שלום, הילל

הלל וואזנר: שלום וברכה

הלל וואזנר:  דבר ראשון, הערכה רבה לכל הישיבה הזאת, לרב פרוש ולכל המשרד ולכל העוסקים במלאכה

הלל וואזנר:  יש לנו הרבה נתונים שמדברים על האמון בין המשטרה לבין המגזר החרדי

הלל וואזנר:  זאת למרות המאמצים שמשטרת ישראל עושה כדי לתת את השירות הכי טוב גם לציבור הזה

הלל וואזנר:  לדעתי, זאת גם הזדמנות כי מדובר באירוע שהוא לא הפגנה ולא שום הפרת סדר, אלא מדובר בהילולה, בסוג של חג

הלל וואזנר:  אז לוודא שסעיף 7 מלווה בהכשרה נכונה ובהכנה נכונה של השוטרים שיהיו שם במגע עם האזרחים כך שהמגע הזה יהיה כמה שיותר אמפתי ובאווירה טובה כמה שיותר

הלל וואזנר:  אם יש מפרי סדר, כמובן, צריך לנקוט כל מה שצריך לנקוט

הלל וואזנר:  אבל בכל המסות של הציבור שמגיע, כל שנה בסופו של דבר מצטברות כתבות ואמירות ברשת על כך שזה היה מפגש לא נעים

הלל וואזנר:  אז לראות איך אפשר לצמצם את זה ולעשות את ההכנות הנכונות

הלל וואזנר:  לרשות יש נתונים בנושא, ואנחנו נשמח לעמוד לעזר לכל מה שיתבקש, אם נוכל לעזור בנושא הזה

משה פסל: לגבי זה תדע שאנחנו מבצעים תדרוך פרטני לכל מפקד ולכל מתחם עד אחרון השוטרים

משה פסל:  זה יורד עד למטה בכל מה שהעלית

משה פסל:  כמו שנאמר פה, רב פקד ומעלה מתייחס קודם כול לנושא הצלת חיים ובטיחות

משה פסל:  אם הוא רואה שיש סכנה הוא מתריע

משה פסל:  זה עולה לדרגים הבכירים ואנחנו, כמובן, נוקטים את מה שצריך

צביקה פוגל: מה שאני ממליץ לכם בעניין הזה, כיוון שאני מכיר את שני הצדדים – בהכנה שאתם עושים לקראת האירוע הזה את כל אותם רבי-פקדים שיסתובבו שם, תעשו להם איזושהי הכנה אולי אפילו להביא נציג של הלל או מישהו מהאזור הזה כדי להכיר את הניואנסים, במיוחד באירוע כזה – איך לגשת, מה לעשות

צביקה פוגל:  בסופו של דבר חלה עליכם החובה לאכוף את ההנחיות

צביקה פוגל:  אבל צריך לראות שנדבר אותה שפה כי לפעמים הקצר הקטן הזה גורם למקום שאנחנו לא רוצים להגיע אליו

צביקה פוגל:  זאת המלצתי

צביקה פוגל:      עוד התייחסויות לסעיף הזה?      

מירי פרנקל שור: יש לנו התייחסות לפסקה (ב): "הובא לידיעת קצין משטרה שמספר המשתתפים חורג ממספר המשתתפים שנקבע בצו"

מירי פרנקל שור:  לא קבוע בהצעת החוק על מי האחריות לבדוק שיש חריגה בצו

צביקה פוגל: מה זאת אומרת?      

מירי פרנקל שור: מי קובע שמספר המשתתפים הוא בהתאם למספר שקבע השר בצו?      

מיכה פרנקבורג: זה נאמר במתווה שהמשרד צירף

מירי פרנקל שור: מה זה מתווה? זה לא בחוק

מיכה פרנקבורג: נכון

קריאה: גם בדברי ההסבר יש לזה ביטוי

מירי פרנקל שור: דברי ההסבר הם לא בחוק, כמו שאתה יודע

מירי פרנקל שור:  אז מה העמדה שלך?      

מאיר פרוש: אה, מה שקוראים לו "מתחם מירון"

מאיר פרוש:  לצורך העניין מתחם הציון הוא רלוונטי רק לאירוע ההדלקה המרכזית

מאיר פרוש:  כל יתר האירועים הם במתחם בני עקיבא או ב-89, שלא מוזכר פה כ-89, אלא כתוב: "בשיפולי ההר"

מאיר פרוש:  אבל כל מתחם נבדק עם מהנדסי בטיחות והם אמרו כמה אנשים יכולים להיות

מאיר פרוש:  הדברים האלה מתואמים, עד כמה שאני יודע, עם המשטרה, עם כל גורם אחר שזה צריך להיות מתואם

מאיר פרוש:  ואנחנו יודעים שלפה יכולים להיכנס 4,500 - -     

צביקה פוגל: 	הנתונים האלה יפורסמו? כלומר אותם קציני משטרה שאמורים לספור את האנשים ידעו כמה אנשים מותר?      

מיכה פרנקבורג: לא, לא, לא, רק אני אתקן – המשטרה לא סופרת

מאיר פרוש: אנחנו נכנסים לשאלה שקודם ביקשו מאתנו - - -     

צביקה פוגל: אז איך אתה יודע שיש חריגה?     

מיכה פרנקבורג: לכן אמרתי "הובא לידיעתו"

מיכה פרנקבורג:  זה הפרויקטור, הממונה, השר

מיכה פרנקבורג:  חברת ההפקה

מיכה פרנקבורג:  אנשים מטעם הפרויקטור

צביקה פוגל: זאת אומרת באחריותו של יוסי להודיע לכם שיש חריגה ואז אתם מטפלים

מיכה פרנקבורג: נכון, זאת הכוונה, כמובן

מירי פרנקל שור: צריך לעגן את זה

משה פסל: נציג מטעם המפיק שהייתה לי פגישה איתו מסר לי שיש מערכת לספירת קהל ומערכת לספירת כלי רכב, והוא בכל זמן נתון נותן לנו תמונת מצב של אותם אנשים באותו מתחם וגם של כלי רכב

משה פסל:  זה גם יהיה מפורסם שם

משה פסל:  בהתאם לקיבולת שקבע מהנדס הבטיחות באותו מתחם אנחנו קובעים

מירי פרנקל שור: בסופו של דבר האחריות היא על הממונה

משה פסל: על הממונה

מיכה פרנקבורג: גם תהיה העברת מידע שוטפת בחפ"ק

מירי פרנקל שור: כאן אני מדברת על סעיף האחריות

מירי פרנקל שור:  מה שעולה כאן זה שהממונה על ההילולה אחראי לוודא בכל רגע ורגע שמספר המשתתפים לא חורג ממספר שקבע השר באירוע ההדלקה המרכזי או באירוע נוסף

אסף זמיר: ואם יהיו 200,000 במקום 50,000 לכאורה המשטרה תגיד: זה לא אחריות שלי

מיכה פרנקבורג: לא, חס וחלילה

אסף זמיר: לפי הסעיף הזה

מיכה פרנקבורג: לא, לא, לא

אסף זמיר: כל עוד לא אמר הממונה - -     

מיכה פרנקבורג: כי המשטרה לא סופרת, אין לה כלים - - - ואז לספור

אסף זמיר: הייתה על זה מחלוקת

אסף זמיר:  אני רוצה לוודא רגע עם יוסי

צביקה פוגל: הפער הוא האם הובא לידיעתו על-ידי הממונה או - - -     

מירי פרנקל שור: על מי האחריות

מיכה פרנקבורג: זאת האחריות

מיכה פרנקבורג:  האחריות של הממונה היא לספור, ואם יש חריגה אז, כמובן, להעביר את דבר החריגה לידיעת המשטרה

מיכה פרנקבורג:  אם במקרה הם יושבים יחד בחפ"ק אז לא צריך את הפורמליסטיקה הזאת, לא צריך טופס

מיכה פרנקבורג:  אבל האחריות בעיקרון על ספירת האנשים היא של הפרויקטור, וגם יש לו המנגנונים באמצעות חברת הפקה כדי לקבוע את כמות האנשים

צביקה פוגל: אוקיי, בואו נתקדם

איילת לוי-נחום: יש פה איזושהי הפניה למושג חפץ אחר המשמש לפעולה אסורה

מירי פרנקל שור: בסעיף קטן (ב)

מירי פרנקל שור:  מה זה חפץ אחר?      

צביקה פוגל: להורות להוציא ממתחם מירון או ממתחם קבר רבי שמעון בר יוחאי – סעיף 7(ב)(2)

נירית להב-קניזו: המושג "אמצעי עזר" מוגדר בסעיף ההגדרות אבל יכול להיות שיהיו חפצים אחרים שישמשו ושאנחנו לא צופים אותם מראש

נירית להב-קניזו:  הם יפריעו, כלומר הם ישמשו לקיום אירוע שלא קיבל היתר, אז אפשר יהיה להוציא גם אותם אם יש בכך כדי להפסיק את האירוע

מירי פרנקל שור: אוקיי

מירי פרנקל שור:  זה לשיקול דעתה - -      

נירית להב-קניזו: של המשטרה

מירי פרנקל שור: - - של המשטרה

מירי פרנקל שור:  ומה זה תנאי מהותי?      

נירית להב-קניזו: כאן הכוונה היא שלא כל הפרה קטנה של תנאי ההיתר – למשל, היה צריך להציב 30 סדרנים ו-200 גדרות, ויש 199 גדרות ו-29 סדרנים – זו עילה לפזר את האירוע, אלא שיש הפרה מהותית שמייצרת סיכון לחיי אדם, סיכון לסדר הציבורי

מירי פרנקל שור: זה גם בסמכות השוטר?      

נירית להב-קניזו: כן

צביקה פוגל: להורות

צביקה פוגל:  כן

קריאה: השוטר יקבע מה זה תנאי מהותי ומה זה תנאי שהוא לא מהותי? 

מירי פרנקל שור: השאלה אם לא לקבוע את זה בהיתר, מהו תנאי מהותי

נירית להב-קניזו: קודם כול, עוד לא נקבעו התנאים לקיום האירועים, והיכולת לצפות מראש מהו תנאי מהותי זה יכול להיות גם כמה הפרות קטנות, שביחד הופכות להיות הפרה מהותית ואין יכולת לצפות את הדבר הזה מראש, וכאן אנחנו כן מציבים רף שהוא גבוה

נירית להב-קניזו:  אמרנו, לא כל הפרה של תנאי

מירי פרנקל שור: מדובר על הפסקת הדלקה, אלה דברים שצריכים להיות חתוכים

מירי פרנקל שור:  השאלה אם לא לקבוע

מירי פרנקל שור:  איך השוטר ידע האם זו הפרה של תנאי מהותי או לא?      

סנ"צ מיכה פרנקבורג: לא, הוא לא ידע

סנ"צ מיכה פרנקבורג:  יאמרו לו

מירי פרנקל שור: צריך לתת התוויה של שיקול הדעת

מירי פרנקל שור:  או שייקבע תנאי מהותי או כמה תנאים מצטברים שלדעת השוטר יש פה הפרה שמצטברת להפרה של תנאי מהותי

סנ"צ מיכה פרנקבורג: סליחה, אבל זה לא עובד ככה כי מי שנתן את התנאים הוא זה שמוסמך לקבוע האם הם מהותיים או לא מהותיים והאם יש הפרה שלהם, וזה הפרויקטור

מירי פרנקל שור: בהיתר, האם לא לקבוע מהו תנאי מהותי

מירי פרנקל שור:  אתה יכול לקבוע כמה תנאים ואתה אומר, תנאי מס' 3 הוא תנאי מהותי

סנ"צ מיכה פרנקבורג: בסדר, ואף על פי כן, גם אם זה ייקבע, אז הובא לידיעת קצין משטרה בסעיף הזה זה הובא באמצעות נציג הפרויקטור, כמו שדיברנו בסעיף הקודם

נירית להב-קניזו: מיכאל, יש גם "או נוכח קצין משטרה"

סנ"צ מיכה פרנקבורג: או נוכח, אם הוא יודע בעצמו, אבל סביר להניח שיש תנאים שאולי הוא ידע בעצמו ויש תנאים שלא

נירית להב-קניזו: מירי, השימוש במושג תנאי מהותי, הפרה של תנאי מהותי, הוא לא המצאה מקומית פה

מירי פרנקל שור: נכון, אבל פה - - -     

נירית להב-קניזו: הוא קיים בהרבה מאוד חוקים, וכן, הוא משאיר שיקול דעת, אבל הוא משאיר שיקול דעת בידי קצין משטרה, לא בידי אחרון השוטרים

מירי פרנקל שור: אבל עכשיו צריך לקבל החלטה האם להפסיק את ההדלקה או לא להפסיק את ההדלקה, אז יתחילו להתווכח האם זה תנאי מהותי או לא תנאי מהותי

נירית להב-קניזו: קודם כול, הסמכות היא של קצין משטרה בדרגת רפ"ק, הוא לא צריך להתווכח עם אף אחד

נירית להב-קניזו:  הוא צריך להפעיל את שיקול דעתו וחלים על זה כל כללי המשפט המינהלי

נירית להב-קניזו:  זו צריכה להיות החלטה מידתית וסבירה והוא צריך לקחת בחשבון את המשמעויות של הפסקת אירוע כזה, הן מבחינת הפגיעה בשמחה ובהילולה והן המשמעויות של סיכון חיי אדם

נירית להב-קניזו:      זה משהו שהמשטרה עושה דבר יום ביומו

נירית להב-קניזו:  אני לא חושבת שאנחנו מטילים עליה כאן נטל יותר משמעותי

צביקה פוגל: אני ממליץ שבטבלה שממלאים כולם ואתם מציבים להם תנאים צריך לציין את אותם מקומות שהם תנאים מהותיים

צביקה פוגל:  אם מספר הסדרנים הוא תנאי מהותי, אז לכתוב תנאי מהותי; אם מטפי כיבוי הוא תנאי מהותי, אז לכתוב ליד מטפי כיבוי תנאי מהותי

בר כהן לוי: התנאים הם לא תנאים רק של המשטרה, התנאים הם גם של גורמים נוספים – של משרד הבריאות, של המשטרה

צביקה פוגל: נכון מאוד

בר כהן לוי: אין לשוטר בהכרח את המומחיות הנדרשת לבדוק תנאי של משרד הבריאות, אם התנאי למשל – אני כמובן ממציאה ואני לא יודעת - -     

מירי פרנקל שור: אבל כתוב לך בהיתר שאת מקבלת

בר כהן לוי: - - הוא עשר שעות במקפיא ולא חצי שעה, שוטר לא בהכרח יכול לדעת לפי המוצר

בר כהן לוי:  אני גם מציינת שבחוק רישוי עסקים, שאנחנו הרבה פעמים מדברים עליו - - -     

סנ"צ מיכה פרנקבורג: אבל כל תנאי הוא מהותי

סנ"צ מיכה פרנקבורג:  ההפרה יכולה להיות לא מהותית אבל בניגוד לתנאי מהותי, הכוונה היא – שוב, כל תנאי הוא חשוב, אחרת לא היינו נותנים אותו, לא רק אנחנו

סנ"צ מיכה פרנקבורג:  אנחנו נותנים תנאים מהותיים אבל כמו בדוגמה שהביאה נירית, חובה שיהיו סדרנים וחובה שיהיו גדרות

סנ"צ מיכה פרנקבורג:  אם יש גדר אחת פחות או סדרן אחד פחות, אז ההפרה היא לא מהותית אבל לא תמיד המשטרה היא זאת שיכולה להכריע בזה

צביקה פוגל: אז בואו נוסיף את המילה תנאים מהותיים

אסף זמיר: אנחנו נעלה את שלמה בזום, אדוני היושב-ראש

אסף זמיר:  שלמה הוא יד ימינו של יוסי מטעם הפרויקטור

נירית להב-קניזו: אולי אפשר לשנות את הנוסח: מופר, מתקיימת הפרה מהותית של תנאי ההיתר, ואז אנחנו מכניסים לכאן גם הפרה של תנאי מהותי וגם מספר הפרות שהופכות להיות מהותיות

איילת לוי-נחום: כן, אבל עדיין אין מענה לשאלה מהו תנאי מהותי ומהו תנאי לא מהותי

איילת לוי-נחום:  הרי אתן אומרות בעצם שהשוטר לא יוכל לדעת ברגע נתון

נירית להב-קניזו: לא

נירית להב-קניזו:  אנחנו אומרים שיש תנאים שהשוטר לא יוכל לדעת והוא יצטרך לקבל דיווח עליהם, ויש תנאים שכן, ובכל מקרה אי אפשר להגדיר מראש רשימה סגורה של מהם התנאים המהותיים

נירית להב-קניזו:  זה לא נכון מבצעית ומבחינת הסיכונים לחיי אדם וצריך להשאיר - - -     

מירי פרנקל שור: למה? נשמע לי שמספר סדרנים למשל פר אדם יכול אולי להוות תנאי מהותי, אז השר שנותן את ההיתר יקבע, הסעיף הזה הוא תנאי מהותי לקיום האירוע

מירי פרנקל שור:  ברגע שאין לך מספר סדרנים, השוטר לא צריך להפעיל פה שיקול דעת, הוא רואה שאין מספר סדרנים והוא מורה על - - -     

סנ"צ מיכה פרנקבורג: הוא לא רואה, זה לא תפקידו לראות

סנ"צ מיכה פרנקבורג:  זה הממונה אומר לו, לא הגיעו מספיק סדרנים, ואז קצין המשטרה מקבל את ההחלטה להפסיק את האירוע – שוב, כי הועבר אליו מידע שאין מספיק סדרנים

סנ"צ מיכה פרנקבורג:  השוטר לא סופר סדרנים, הוא לא בודק את העובי של הבמה, הוא לא בודק את גובה עמודי התאורה וחוזקם של הברגים, זה לא התפקיד של השוטר

נירית להב-קניזו: אפשר לקבוע לגבי תנאים שמאוד ברור מהם, מהו תנאי מהותי

מירי פרנקל שור: אז הסעיף הוא לא לדעת השוטר

מירי פרנקל שור:  הסעיף צריך להיות לדעת הפרויקטור

סנ"צ מיכה פרנקבורג: לכן כתוב: הובא לידיעת

נירית להב-קניזו: אבל חשוב לשמר את שתי החלופות

מירי פרנקל שור: סבר הפרויקטור שהופר תנאי מהותי, יודיע לקצין המשטרה

סנ"צ מיכה פרנקבורג: אבל מה שהיה חשוב למשרד ירושלים היה לא לקבוע את זה, זאת אומרת, הובא לידיעת, להכניס את זה בכוונה בנוסח הזה

מירי פרנקל שור: אבל אף אחד לא קובע מה הובא לידיעת קצין המשטרה

מירי פרנקל שור:  לכן, מה שאני מציעה לוועדה, שהאחריות תהיה על הפרויקטור או מי מטעמו, שהופר תנאי מהותי, והוא יביא את זה לידיעת המשטרה, ואז אפשר להפסיק את ההדלקה, אבל חסרה פה חוליה מאוד משמעותית

שירן שושנה: בואו נשמע בעניין הזה את הגורם המקצועי שמצטרף בזום

אסף זמיר: שלמה רוזנשטיין עובד עם הפרויקטור, עם יוסי

שלמה פרלשטיין: מה שעלה בדיון מול המשטרה, הנושא של הטלת האחריות על הפרויקטור או מי מטעמו לדווח למשטרה על חריגה, לתפיסתנו זו איזושהי הקטנת אחריות של המשטרה באירוע הזה

שלמה פרלשטיין:  הפרויקטור וצוותו נמצאים כמובן בקשר צמוד לאורך האירוע עם גורמי המשטרה, יש חפ"ק אחוד

שלמה פרלשטיין:  יש דרישה – זה מופיע בכל הסיכומים – ליצירת ספירת קהל והצגת ספירת קהל על ידי המפיק לגורמי המשטרה, אבל דיווח אקטיבי ודרישה לדיווח אקטיבי של הממונה על חריגה או על בעיה או על איזושהי עבירה שמתבצעת בהר זה הקטנת אחריות וזה הטלת אחריות כבדה מדי על הפרויקטור

שלמה פרלשטיין:  המשטרה חשופה לכל מה שקורה

סנ"צ מיכה פרנקבורג: אבל יש את שתי החלופות

סנ"צ מיכה פרנקבורג:  אני לא אוהב את הביטוי הזה, אגב, הקטנת אחריות

שלמה פרלשטיין: כל אזרח יכול לדווח

שלמה פרלשטיין:  כל שוטר ראה או כל אזרח ראה ודיווח לשוטר שמתקיימת איזושהי הפרה, השוטר אמור לפעול

שלמה פרלשטיין:  השוטר לא יכול להגיד, עד שהפרויקטור לא פנה אליי באופן אקטיבי, אז לא נעשה כלום

סנ"צ מיכה פרנקבורג: זה לא נאמר

סנ"צ מיכה פרנקבורג:  זה לא נאמר בשום מקום

נירית להב-קניזו: יש בסעיף הזה שתי חלופות

נירית להב-קניזו:  יש את החלופה של הובא לידיעת קצין משטרה, ויש: או נוכח קצין משטרה

שירן שושנה: אבל זה לא מופיע בסעיף (ב)

נירית להב-קניזו: לא, זה מופיע בסעיף קטן (ג)

נירית להב-קניזו:  נכון, אבל אנחנו מדברים על (ג)

שירן שושנה: גם לגבי (ב) ביקשנו

סנ"צ מיכה פרנקבורג: אבל (ב) זה מספר משתתפים

נירית להב-קניזו: 	(ב) זה מספר המשתתפים

סנ"צ מיכה פרנקבורג: זה משהו מאוד ספציפי

סנ"צ מיכה פרנקבורג:  אנחנו במשטרה בכל מקרה לא נספור משתתפים

סנ"צ מיכה פרנקבורג:  זה ב-(ג)

סנ"צ מיכה פרנקבורג:  (ג) זה הסעיף היותר חשוב

נירית להב-קניזו: ספירת המשתתפים זה משהו אחר והוא מורכב יותר, נדרש גורם ייעודי שיש לו את הכלים ואת הקשב לספור את המשתתפים

נירית להב-קניזו:  בחלוקת האחריות שנקבעה זה באחריות הפרויקטור וחברת ההפקה

צביקה פוגל: אני חושב שיש בזה היגיון, הפערים בין סעיף (ב) ל-(ג), כלומר היחיד שבאמת יש לו שליטה על מספר האנשים זה הפרויקטור, זה לא המשטרה

אסף זמיר: המפיק מטעמו, כן

צביקה פוגל: המפיק מטעמו, כן, ובסעיף (ג) זה או הובא לידיעתו או נוכח ואז לא מוסרת ממנו האחריות, יש לו אחריות

שירן שושנה: אין לי כל התנגדות לנוסחים כפי שהם מובאים כאן, הם סוכמו מראש, אני רק אומרת, היה פה ניסיון ככה להביא את הסאבטקסט גם, ובעניין הזה ביקשנו את ההתייחסות המקצועית

שירן שושנה:  מבחינתי, אם היא מקובלת, זה בסדר

צביקה פוגל: בסדר גמור

צביקה פוגל:  מאה אחוז

צביקה פוגל:  תודה רבה, שלמה

שלמה פרלשטיין: תודה

מירי פרנקל שור: לגבי החריגה ממספר המשתתפים

אסף זמיר: על זה דיברנו, זה סעיף (ב)

צביקה פוגל: זה הממונה

מירי פרנקל שור: אז אנחנו נכתוב את זה

צביקה פוגל: כן

אסף זמיר: לכתוב את זה, זה לא סוכם קודם אלא הנוסח הזה סוכם

שירן שושנה: מה זה סוכם?      

אסף זמיר: סוכם בין גורמי המקצוע

מירי פרנקל שור: הממשלה אולי מסכמת אבל לכנסת יש הערות

מירי פרנקל שור:  אני ממליצה, אדוני היושב-ראש, בסעיף 7(ב) הובא לידיעת קצין משטרה על מספר המשתתפים, אני מציעה לעגן את אחריות הפרויקטור

סנ"צ מיכה פרנקבורג: או מי מטעמו

סנ"צ מיכה פרנקבורג:  או נציגו

צביקה פוגל: הובא לידיעת קצין המשטרה על ידי - - -     

סנ"צ מיכה פרנקבורג: רק לגבי מספר המשתתפים

מירי פרנקל שור: על ידי הממונה על ההילולה או מי מטעמו

שירן שושנה: הוא צריך ליידע מה מספר המשתתפים או שהוא צריך ליידע כמו שכתוב כאן, שמספר המשתתפים חורג?      

אסף זמיר: שהוא חורג

צביקה פוגל: אני חושב שחורג

צביקה פוגל:  לא מספר המשתתפים

סנ"צ מיכה פרנקבורג: לא, אף אחד גם לא - - -     

צביקה פוגל: שלמה, אתה בסדר עם זה?     

מאיר פרוש: את הנתון הזה הוא יקבל מהמפיק?      

אסף זמיר: נכון

יגאל עם-פז: יהיו קאונטרים בכניסה וביציאה של חברת ההפקה, שיספרו את האנשים

צביקה פוגל: נכון מאוד

אסף זמיר: שלמה, שמעת את ההצעה?      

שלמה פרלשטיין: מה שאני אומר זה שבפרקטיקה יש תמונת מצב לאורך כל האירוע לגורמי המשטרה על כמות המשתתפים

שלמה פרלשטיין:  זאת דרישה וזה יתבצע על ידי המפיק שהוא עובד מטעם הפרויקטור

צביקה פוגל: מצוין

צביקה פוגל:  תודה רבה

שלמה פרלשטיין: אני מסתייג רק מאמירה כלשהי שנדרשת פעולה אקטיבית של הפרויקטור, שאמור לדווח באופן אקטיבי במהלך האירוע

שלמה פרלשטיין:  האירוע כולו וספירת המשתתפים חשופים כל העת לכל קציני המשטרה

שלמה פרלשטיין:  ההגבלה שנדרשת הפעולה האקטיבית הזאת של הפרויקטור להגיד לשוטר: תקשיב, כרגע שנינו רואים במצלמה, שנינו רואים בנתוני ספירת הקהל חריגה, זו פעולה שהיא לדעתי לא נכונה, לא נדרשת

שלמה פרלשטיין:  לא נדרשת פעולה אקטיבית

שלמה פרלשטיין:      הדרישה היא שהפרויקטור יציג – והדרישה הזאת תתמלא – הפרויקטור יציג באמצעות בא כוחו, דהיינו המפיק, תמונת מצב לאורך כל האירוע של היקף המשתתפים

שלמה פרלשטיין:  הפעולה האקטיבית על אמירת החריגה היא מיותרת והיא מטילה אחריות לא ראויה על הפרויקטור

צביקה פוגל: מי ידע שיש חריגה?     

מאיר פרוש: כולם יודעים

צביקה פוגל: מי זה כולם?      

אסף זמיר: זה באותו חפ"ק, אדוני היושב-ראש

אסף זמיר:  יושבים בחפ"ק כולם

נירית להב-קניזו: אני חושבת שהנוסח שהיועצת המשפטית של הוועדה הציעה הוא לא משמיע פעולה אקטיבית, הוא כן משמיע את האחריות על הספירה

צביקה פוגל: נכון מאוד

סנ"צ מיכה פרנקבורג: אני גם מסכים כי כתוב: הובא לידיעת על ידי

סנ"צ מיכה פרנקבורג:  זה לא מצריך, אין פה דרישה למשהו

שלמה פרלשטיין: מיכה, יש הבדל בין הובא לידיעת על ידי לבין חובת הפרויקטור לספק תמונת מצב לאורך כל האירוע

סנ"צ מיכה פרנקבורג: נכון

אסף זמיר: כרגע ההצעה היא: הובא על ידי

קריאה: בסדר

קריאה:  אנחנו אומרים אותו דבר

אסף זמיר: אנחנו בסדר עם זה, שלמה?     

נירית להב-קניזו: אם הוא מגביל את זה על ידי כך שהוא מציב מסך בחפ"ק המשותף - - -     

אסף זמיר: זה באותו חפ"ק, הם נמצאים כולם מול אותו מסך

צביקה פוגל: תעזבו רגע את החפ"ק

צביקה פוגל:  החפ"ק זה באמת דבר מאוד מקומי ולא תמיד נותן את כל המענה

צביקה פוגל:  יש מישהו שצריך להיות אחראי בכל מתחם על כך שלא חורגים ממספר האנשים במתחם הזה

צביקה פוגל:  מי זה?      

אסף זמיר: המפיק

מאיר פרוש: המפיק

קריאה:  המפיק מטעם הפרויקטור

צביקה פוגל: יפה מאד

צביקה פוגל:  מבחינתי זה יוסי דייטש, באמצעות האנשים שמפוזרים בשטח

צביקה פוגל:  אף שוטר עכשיו לא ידע אם יש חריגה במספר האנשים שם

שלמה פרלשטיין: אדוני היושב-ראש, אני רק שואל שאלה כזאת: ברור לחלוטין שחובה לנפק את תמונת המצב למשטרה על היקף המשתתפים או חריגה, היא באחריות המפיק, דהיינו הפרויקטור

שלמה פרלשטיין:      השאלה היא אחרת

שלמה פרלשטיין:  השאלה היא מה קורה כשיש חריגה או כשעולה תמונת מצב שיש חריגה

שלמה פרלשטיין:  האם המפיק נדרש עכשיו לפעולה אקטיבית ללכת לדווח למשטרה או שהנפקת תמונת המצב הזאת זו חובתו? אם חובתו היא לנפק את תמונת המצב, אז כן, אנחנו מסכימים, חובתו לנפק את תמונת המצב של הפרויקטור היא להנפיק את תמונת המצב על מספר החוגגים כל הזמן בכל מתחמי האירוע

שלמה פרלשטיין:       השאלה היא לאחר שמתגלה או שנראה שיש חריגה בכמות האנשים – ושוב, המילה זה גלוי לכולם לאורך כל האירוע וזו חובתו לנפק את המידע הזה – האם נדרשת פעולה אקטיבית שהוא יביא את זה לידיעת המשטרה

שלמה פרלשטיין:  זאת השאלה

צביקה פוגל: לא הבנתי את השאלה

צביקה פוגל:  מבחינתי אין פה שום בעיה

צביקה פוגל:  אם במתחם של הציון מותר 7,000 איש, וסופר הפרויקטור או איש מטעמו, מההפקה, שיש שם עכשיו 8,200, מה אנחנו מצפים שיקרה? אני מצפה שהוא יבוא ויגיד למשטרה: חברים, יש פה חריגה במספר האנשים ב-1,200 איש

צביקה פוגל:  מי אמור להגיד את זה? המצלמה שאף פעם לא יודעת כמה אנשים יש

שלמה פרלשטיין: אם המשטרה ראתה את זה - - -     

צביקה פוגל: איך היא תראה את זה? ממה היא תראה את זה? היא לא סופרת

שלמה פרלשטיין: אותו נתון – אין נתון אחר לפרויקטור מאשר למשטרה

שלמה פרלשטיין:  הנתון מופק כל הזמן מחפ"ק המשטרה

שלמה פרלשטיין:       שנבין

שלמה פרלשטיין:  קציני משטרה יושבים בחפ"ק האחוד – בערך 50

שלמה פרלשטיין:  הפרויקטור יושב – שני אנשים

שלמה פרלשטיין:  הפרויקטור נגיד יצא לשירותים והוא לא אמר תסתכלו על המסך שיש שם, אין אחריות למשטרה באירוע הזה?  

צביקה פוגל: אין דבר כזה תסתכלו על המסך, שכח מזה

צביקה פוגל:  אתה רואה היום מצלמה אחת מצלמת, המשטרה אומרת 100,000 איש, העיתונות כותבת 2,600

צביקה פוגל:  בואו, אני לא רוצה להיכנס לזה בכלל

צביקה פוגל:  יש מי שסופר את האנשים כי הוא יודע לספור אותם

צביקה פוגל:  מי זה?     

שלמה פרלשטיין: אבל זו הספירה

שלמה פרלשטיין:  מה שכתוב על המסך המשותף של כולנו, אין ספירה אחרת

שלמה פרלשטיין:  אין עוד אלמנט של ספירה שיש לפרויקטור, למפיק, למעט אותה תמונת מצב שמשודרת למשטרה

צביקה פוגל: ואם המחשב לא עובד כרגע? הפרויקטור לא הלך לשירותים

צביקה פוגל:  המחשב נפל

מאיר פרוש: אז אף אחד לא יודע

שלמה פרלשטיין: אז אף אחד לא יודע

צביקה פוגל: מה זה לא יודע? בוודאי שכן

צביקה פוגל:  מי שנמצא בשטח יודע

סנ"צ מיכה פרנקבורג: יש נומרטורים פזורים בשטח

שלמה פרלשטיין: הספירה מתבצעת באמצעים טכנולוגיים שהם אלה שעומדים בפני כולם

קריאה: אבל יש מי שאחראי לבצע את זה

שלמה פרלשטיין: המפיק

צביקה פוגל: שמעתי את ההערות של שלמה

צביקה פוגל:  הסיכום שלי מאוד ברור לעניין הזה

צביקה פוגל:  יש פה מי שצריך להביא את הנתונים – כן מופיעים על המסך, לא מופיעים על המסך; כן שמתי לב אליהם, לא שמתי לב אליהם – יש מי שצריך לעורר את תשומת הלב לעניין הזה

צביקה פוגל:  מי זה? הממונה, באמצעות ההפקה או המפיקים או כל השאר

מירי פרנקל שור: זה הממונה

צביקה פוגל: בוודאי

צביקה פוגל:  עוד הערות לסעיף 7? עוד מישהו? סעיף 8, בבקשה

איילת לוי-נחום: "8

איילת לוי-נחום:  עונשין העושה אחד מאלה, דינו– קנס הקבוע בסעיף 61(א)(1) לחוק העונשין, התשל"ז–1977; (1) השוהה במתחם מירון בזמן ההילולה בניגוד לסעיף 2(א) או במתחם קבר רבי שמעון בר יוחאי בניגוד לסעיף 2(ב); (2) המארגן או המבצע הדלקה במתחם מירון בזמן ההילולה בניגוד לסעיף 5; (3) המארגן או העורך אירוע נוסף במתחם מירון בזמן ההילולה בניגוד לסעיף 6(א)

איילת לוי-נחום: "     	אני מבינה שיש לכם פה איזושהי בקשה לתיקון

שירן שושנה: כן

שירן שושנה:  בסעיף קטן 8(2) אנחנו מבקשים שזה יהיה בניגוד לסעיפים 4 ו-5

צביקה פוגל: אוקיי

צביקה פוגל:  יש לנו התנגדות?      

מירי פרנקל שור: גם לנו יש שאלות

איילת לוי-נחום: בסעיף 8, בתזכיר מהשנה שעברה אתם קבעתם עבירה מינהלית

איילת לוי-נחום:  השאלה כאן למה בחרתם לוותר על המנגנון הזה

מירי פרנקל שור: לגבי מי ששוהה במתחם

איילת לוי-נחום: וגם, אין התייחסות להפרה נמשכת או לאיזושהי התמשכות בהפרה בסעיף הזה

קריאה: לא הפרה במובן הפרה נמשכת אלא - - -     

נירית להב-קניזו: כן

נירית להב-קניזו:  הפרה נמשכת היא רלוונטית לקנס מינהלי

נירית להב-קניזו:  אני חושבת שמשרד ירושלים ומורשת יתייחס לשאלה למה ויתרו על קנסות מינהליים

שירן שושנה: האמירה של הגורמים המקצועיים הייתה שמגע מהסוג הזה בשטח מייצר עימותים וחיכוכים, שיש עניין להימנע ממנו, כלומר הלקח מהשנה שעברה היה שלא נכון לייצר מגע מסוג ששוטר עוצר אדם, מבקש לראות את כרטיסו, רואה שהוא חורג בכמה דקות מהזמן שהוקצה לו ומייד קונס אותו במקום

שירן שושנה:       האמירה המקצועית הייתה שזאת התנהלות ודינמיקה לא נכונה, שמייצרת עימותים, מלבה אווירה, ונכון להימנע ממנה

איילת לוי-נחום: אז המנגנון כרגע למי שמפר הוא קנס שיינתן לא במקום? איך זה יהיה?     

שירן שושנה: המנגנון הוא בעצם העמדה לדין באופן שיתברר בבית משפט

קריאה: זה דין פלילי מלא בעצם

מירי פרנקל שור: אז מה הסנקציה? לא קיימת בעצם סנקציה

מירי פרנקל שור:  יהיו הליכים פליליים?     

נירית להב-קניזו: לא, הסנקציה היא קנס פלילי

מירי פרנקל שור: אז מה? תעמידי לדין?     

נירית להב-קניזו: כן, זו העמדה לדין

מירי פרנקל שור: השוהה במתחם מירון בניגוד לסעיף 2(א), את תעמידי אותו לדין?      

נירית להב-קניזו: כן

נירית להב-קניזו:  הכוונה היא העמדה לדין

נירית להב-קניזו:  כמובן שהעמדה לדין תהיה שמורה למקרים המתאימים, למקרים הקיצוניים

מירי פרנקל שור: הרי אנחנו מדברים על כך שלא ישהה אדם במתחם מירון בזמן ההילולה

מירי פרנקל שור:  את רוצה ליצור איזושהי הרתעה

מירי פרנקל שור:  הוא פעל בניגוד לחוק, אז תגישי נגדו הליכים פליליים? נשמע לך?     

נירית להב-קניזו: כן

נירית להב-קניזו:  הכוונה היא - - -     

מירי פרנקל שור: אז אין הרתעה להישאר בזמן ההילולה אלא הרצון הטוב

נירית להב-קניזו: לא

נירית להב-קניזו:  יש הרתעה

נירית להב-קניזו:  יש עבירה פלילית

סנ"צ מיכה פרנקבורג: הליך פלילי זה לא מרתיע?      

מירי פרנקל שור: עבירה פלילית

סנ"צ מיכה פרנקבורג: עבירה פלילית זה לא מרתיע?     

נירית להב-קניזו: אנחנו מקווים עדיין שהליכים פליליים מרתיעים

מירי פרנקל שור: לא יודעת

מירי פרנקל שור:  אני מדברת האם באמת אחר כך יוגשו כנגדו הליכים פליליים

מירי פרנקל שור:  בסך הכול, צריך לדעת, אדם מגיע לטווח שעות מסוים והוא יודע שאם הוא לא יישאר שם, וישאל אותו שוטר ויראה לו את הכרטיס, יכול להיות שכן נכון ליצור איזושהי הרתעה

מירי פרנקל שור:  שאלה

מירי פרנקל שור:  לכן הייתה עבירה מינהלית בתזכיר

מאיר פרוש: היושב-ראש, אנחנו תחת הרושם של פעילות שבועיים או חודש, שחסמו גם כבישים

מאיר פרוש:  אני יודע שמעט מאוד מאלה שחסמו, יצרו איתם כזה קשר ואקט של העמדה לדין

מאיר פרוש:  אני לא חושב שזה בריא לומר את המילים האלה, רק אם יש – איך אתה אומר? שוויון לכולם

מאיר פרוש:       ברגע שכל עם ישראל, ידוע שהסעיף הזה לא בשוויון למה שקורה, אז לא נכון ככה להתנסח בעניין של מירון

מאיר פרוש:  לא יכול להיות שאפשר לסגור את כביש איילון ולשבש את כל המדינה או לא לתת לנו להגיע לכנסת ולהסתובב פה שעה עד שמגיעים לכנסת ולא קורה כלום, ומי שהיה במירון – לא שאני בעד זה; אני רוצה להתחיל ולומר כך – כל מי שבא למירון צריך לדעת שכאדם שרוצה להתפלל, יש עוד מאות אלפים שצריכים להתפלל, ולכן נותנים לו את השעות הקצובות שאז הוא צריך לבוא ולהתפלל

מאיר פרוש:      ואני אפנה וחבריי יפנו וכל התקשורת שלנו תפנה לנהוג בעין טובה ולהשתדל שכל אחד יהיה בזמן שלו ולאפשר שהוא יצא בזמן כדי שאחרים יוכלו להיכנס

מאיר פרוש:  זה דבר אחד והוא ייעשה, ותאמין לי, ההסברה תועיל הרבה  יותר מאשר אני אתן את השוט ואת האלה ואת המקל

מאיר פרוש:       אני רק מחדד ואומר: בימים שכל מדינת ישראל כמעט ולא יכלה לפעול, או היום מתברר לנו שהשביתה באל על הייתה שלא כחוק, או הכרזה על שביתה במדינה הייתה שלא כחוק, שמעתם שמישהו מעמיד את מזכיר ההסתדרות לדין? כל הפעולות שסגרו את איילון ואת המתחם פה בכנסת, אז לבוא דווקא עכשיו במירון, זה נשמע לי לא טוב

מאיר פרוש:  כבר הזכרתי בבוקר שאני לא שמעתי שום הגבלה

מאיר פרוש:  אני מבין שזה עם אחר וזו אומה אחרת וקשה להתמודד איתם, אבל חלילה יכול גם לקרות אסון בהר הבית בימי שישי ברמדאן

מאיר פרוש:      אז בואו לא נעשה את מירון כאקט ששם אפשר להוכיח שהמשטרה מסוגלת לתת קנסות לכל מי שהיה לא בזמן

מאיר פרוש:  תחשבו על ניסוח יותר חכם

יגאל עם-פז: בסופו של דבר העבירה המינהלית זה כלי, הכלי הזה נועד לשרת מטרה אחרת

מאיר פרוש: אני מבקש שיהיה שוויון, עכשיו אני מדבר במקומך

מאיר פרוש:  אני מבקש שיהיה שוויון

יגאל עם-פז: בסוף זה כלי שנועד לסייע לכם

מאיר פרוש: אז אני רוצה שיהיה שוויון

יגאל עם-פז: אם אתה כשר הממונה חושב שאתה יכול למנוע את הדבר הזה באמצעים אחרים – זה כלי שהוא בשבילכם

מאיר פרוש: אמרתי לך מה אני הנחיתי וכך זה יהיה

מאיר פרוש:  אנחנו נפנה, ויום אחד זה לא ירד מסדר-היום שאנשים צריכים לנהוג בעין טובה, וכמו שאתה רצית לעלות ולהתפלל שם ולהיות שם, קצבו לך מספר שעות, תן למישהו אחר להיכנס להר

מאיר פרוש:  אף אחד לא מבקש מאיתנו – גם אם אנחנו בציבור החרדי – לקבל אישור לנסוע בכביש שהוא חד-סטרי, בדו-סטרי, ולא אכפת לי מה יהיה, שאנשים ייהרגו גם

מאיר פרוש:  אף אחד לא מבקש

צביקה פוגל: כבוד השר, ומי שמפר את ההנחיות, מה לעשות איתו?      

מאיר פרוש: המשטרה יודעת לעשות והיא יודעת גם לא לעשות

מאיר פרוש:  זה מה שאני אענה לך

מאיר פרוש:  הינה, היא לא עשתה גם

מאיר פרוש:  היא לא עשתה

מאיר פרוש:  אנחנו חיים באטמוספרה הזאת שלא עשו

מאיר פרוש:  למה?      

צביקה פוגל: אני אשמח לשמוע התייחסות של המשטרה

מאיר פרוש: לא, לא, אל תעשה את זה

צביקה פוגל: לא התייחסות לדברים שלך

מאיר פרוש: אל תעמת אותי עם המשטרה

צביקה פוגל: מה פתאום

מאיר פרוש: אני רוצה רק לומר לך כך

מאיר פרוש:  כשמפקד מחוז צריך להחליט האם הוא מביא מכת"זית, אז הוא חושב היטב האם המכת"זית הזאת תביא לו מחר הפגנה יותר גדולה או עימותים יותר גדולים או שהוא אומר: יאללה, שיעברו, שתהיה להם שעה אחת

צביקה פוגל: כבוד השר, תאמין לי שעל חוסר שוויון בחקירות ובהעמדה לדין אני יכול לתת לך כמה דוגמאות מצוינות עליי, אבל אני מנוע מלדבר עליהן

מאיר פרוש: בתחום הזה עדיין לא הייתי

צביקה פוגל: אז בוא נתקדם

מאיר פרוש: אני אומר כך

מאיר פרוש:  צריך למצוא את הניסוח הנכון מה עושים אבל ודאי כשמתחילים לשאול שאלות, והאמירות הן כאלה ברורות ולא רוצה לומר בוטות, אז בבקשה, אני רוצה שיהיה שוויון, בהתנהלות אני רוצה שיהיה שוויון

צביקה פוגל: בבקשה, נירית

נירית להב-קניזו: קודם כול, אני אגיד שיש בחוק העונשין עבירות שמשמעותן התקהלות אסורה והתפרעות והפרעה לסדר הציבורי

מאיר פרוש: והמשטרה תמיד מבצעת את זה

צביקה פוגל: כבוד השר

מאיר פרוש: תגידי, תוסיפי את זה

נירית להב-קניזו: יש הבדל בין קביעת עבירות לבין אכיפה בפועל והגשת כתבי אישום, מדיניות החקירה ומדיניות הגשת כתבי אישום

נירית להב-קניזו:       אני חושבת שכמו שיש את העבירות הכלליות וכמו שעושים בהרבה מאוד רגולציות אחרות, נכון לקבוע את העבירה

נירית להב-קניזו:  היישום של זה צריך להיות מידתי ושקול ושוויוני, זה מאוד חשוב שהוא יהיה שוויוני

נירית להב-קניזו:  אני חושבת שגם המשטרה לא מתכוונת לחקור כל חריגה של זמן קצר ממה שקבוע בכרטיס השהייה וכמובן לא להגיש כתבי אישום על הדברים האלה, אבל כמובן אם המשרד לא רוצה עבירה פלילית על הדבר הזה, אנחנו לא עומדים על כך

צביקה פוגל: נשאיר את זה כפי שזה

צביקה פוגל:  עוד הערות?      

מירי פרנקל שור: נמשיך

צביקה פוגל: קדימה

צביקה פוגל:  סעיף 9

איילת לוי-נחום: "9

איילת לוי-נחום:  הוראות בעניין תכנון ובנייה (א) יראו עבודות להכשרת קרקע ולפיתוח, עבודות להנחת תשתיות זמניות המבוצעות במתחם מירון, שימושים זמניים הנדרשים לצורכי ההילולה או אירוע המתקיים כדין במסגרתה, כעבודות וכשימושים שבוצעו כדין, וחוק התכנון והבנייה לא יחול עליהם, ובלבד שהתקיימו בהם כל אלה: (1) הם בוצעו או נעשו על ידי המדינה, או מי מטעמה; (2) לאחר התייעצות עם הרשות הארצית לכבאות והצלה בנושא שיקולי בטיחות אש וכיבוי דלקות, מהנדס רשוי שהוא בעל ניסיון של עשר שנים לפחות בביסוס מבנים, נתן אישור בדבר התאמתם לכלל ההוראות החלות לפי כל דין שעניינן בטיחות ויציבות; (3) מהנדס רשות בעל ניסיון נתן אישור בדבר היות העבודות להכשרת קרקע ופיתוח או עבודות להנחת תשתיות זמניות, המשמשות לצורכי ההילולה או אירוע המתקיים במסגרתה; (4) עד יום ד' בסיוון התשפ"ג (24 במאי 2023), ישיב מבצע העבודות את הקרקע שבה בוצעו העבודות או הונחו התשתיות הזמניות כאמור, לקדמותה, ככל האפשר, אלא אם כן ניתן היתר לפי דין שלא לעשות כן

איילת לוי-נחום:  (ב) יראו אוהל נוחות, אוהל תפילה ושירה, אמצעי עזר לאירועים, גשר זמני להולכי רגל, מבנה יביל, מדרגות זמניות, מיתקן הדלקה, מיתקן תצפית, שלטים, וכל מבנה או מיתקן זמני אחר שהוקמו במתחם מירון לצורכי ההילולה או אירוע המתקיים כדין במסגרתה, כמבנים ומיתקנים שהוקמו כדין וחוק התכנון והבנייה לא יחול עליהם, ובלבד שהתקיימו כל אלה: (1) הם הוקמו על ידי המדינה, או מי מטעמה; (2) הם הוקמו עד יום ג' באייר התשפ"ג (24 באפריל 2023); (3) מהנדס רשוי שהוא בעל ניסיון של עשר שנים לפחות בביסוס מבנים, נתן אישור לגביהם כאמור בסעיף קטן (א)(2); (4) מהנדס רשות בעל ניסיון נתן אישור בדבר היותם מבנים או מיתקנים זמניים המשמשים לצורכי ההילולה או אירוע המתקיים במסגרתה; (5) עד יום ד' בסיוון התשפ"ג (24 במאי 2023) מקים המבנים והמיתקנים פינה אותם והשיב את הקרקע שבה הוקמו, לקדמותה, ככל האפשר; 10

איילת לוי-נחום:  השר ממונה על ביצועו של חוק זה

איילת לוי-נחום:  11

איילת לוי-נחום:  תוקפו של חוק זה עד יום ד' בסיוון התשפ"ג (24 במאי 2023);     תוספת ראשונה (סעיף 1 – ההגדרות "מתחם מירון" ו"מתחם קבר רבי שמעון בר יוחאי")

איילת לוי-נחום:  יש כאן מפה של אתר הר מירון וגם את אזור המתחם ומתחם קבר רבי שמעון בר יוחאי

צביקה פוגל: זאת אומרת, עברנו על כל הסעיפים 9, 10 ו-11

אסף זמיר: יש לנו כמה דברים לתקן

אסף זמיר:  הראשון טכני, לאור השיח שהיה פה קודם, לגבי סעיף קטן 9(ב)(2), עם התאריך

אסף זמיר:  כמו שדיברנו קודם מול גם מה שאוסקר אמר, עד יום חמישי, 4 במאי – צריך לתקן את זה

מאיר פרוש: ולפני זה ב-(1) צריך שיהיה כתוב: הם הוקמו או הוכשרו על ידי המדינה

מאיר פרוש:  נכון?      

אסף זמיר: נכון

אסף זמיר:  הבאנו את הדוגמה

מאיר פרוש: של הרב אבוחצירא

אסף זמיר: אבל מה קורה למשל עם אוהל באבוחצירא?     

מאיר פרוש: תקראי את סעיף 9(ב) - - -     

מירי פרנקל שור: אתה רוצה את זה למתחם הנוסף?      

אסף זמיר: נגיד אבוחצירא עושה אצלו עכשיו אוהל

יגאל עם-פז: זה רק לצורך פטור מהוראות התכנון והבנייה

מאיר פרוש: אמרנו שיש את הרב אבוחצירא - אז אנחנו נכשיר

מירי פרנקל שור: נכון

מאיר פרוש: פה כתוב: הוקמו

מאיר פרוש:  צריך להיות: או הוקמו או הוכשרו

יגאל עם-פז: זה סעיף מיוחד של פטור מהוראות תכנון ובנייה, שאתה לא צריך להוציא היתר בנייה, ולכן ההצדקה לזה זה כשהמדינה עושה את זה בעצמה, אומרת: אני עושה משהו זמני שבועיים לפני, מפרקת אותו שבועיים אחרי ההילולה, אז אנחנו מסכימים שיהיה פטור מהיתר בנייה

יגאל עם-פז:  זה משהו אחר ממה שדיברנו עליו

אסף זמיר: למה זה שונה?     

שירן שושנה: 9(א) מתייחס לעבודות הכשרה שהמדינה תבצע, ולכן זה מכסה את מה שהשר מבקש

אסף זמיר: בואו ניקח בתור דוגמה את אותו אוהל שיוקם

מאיר פרוש: האירוע של הרב אבוחצירא

אסף זמיר: אבל איזה רכיבים בתוכו שטעונים היתר בנייה, וזה לכאורה נגיד אוהל

אסף זמיר:  אוהל, זה מוקם על אספלט

אסף זמיר:  על פניו, לכאורה, צריך היה לקבל היתר בנייה אבל במקרה הזה לא כי זה חלק מאירוע שיוסי פועל לרשות אותו, באמצעות השר

אסף זמיר:  הוא לא מקים בפועל את האוהל, יוסי, יכול להיות שמישהו אחר יקים אותו,  גם לא המדינה

יגאל עם-פז: המדינה, או מי מטעמה, זאת אומרת חברת ההפקה, היא פועלת מטעמה של המדינה

יגאל עם-פז:  זה מה שסיכמנו מול מינהל תכנון

קריאות: - - -     

מאיר פרוש: לא הולכים להיות אירועי חאפלה

אסף זמיר: לא יהיה שום אוהל שמוקם?     

מאיר פרוש: לא ניתן

מאיר פרוש:  מה זאת אומרת? אנחנו לא ניתן, המשטרה לא תיתן, אף אחד לא ייתן

אסף זמיר: בסדר גמור

מירי פרנקל שור: כיבוי אש, ב-9(א)(2) לאחר התייעצות עם הרשות הארצית לכיבוי והצלה, אנחנו נפנה לבעל התפקיד שהחלטנו עליו קודם?      

אוסקר פוקס: כן, זה אליי

מירי פרנקל שור: לאחר התייעצות עם הרשות הארצית לכיבוי והצלה

מירי פרנקל שור:  אנחנו צריכים שתהיה לנו אחידות

מאיר פרוש: מה את רוצה?     

מירי פרנקל שור: צריך לקבוע את הגורם הספציפי

צביקה פוגל: הגורם שאליו יפנו

אסף זמיר: כמו שיושב-ראש הוועדה ביקש קודם

צביקה פוגל: הוא הגורם שגם מאשר לנו

אסף זמיר: את התאריך תיקנו

אסף זמיר:  נכון? 9(ב)(2)

צביקה פוגל: כן

צביקה פוגל:  4 במאי

מירי פרנקל שור: בפסקה (5), עד 24 במאי, ד' בסיוון, מקים המבנים והמיתקנים פינה אותם והשיב את הקרקע, וכו'

מירי פרנקל שור:  ואם לא, גם כאן אין סנקציה? משרד המשפטים, מה המשמעות? אין סעיף עונשין כלשהו אם הוא לא מחזיר את המצב לקדמותו?     

מאיר פרוש: אני יכול רק להעיד על סמך שאלה

מאיר פרוש:  אין מפיק או אין אדם מקצועי שמביא כלים שמשלמים עליהם כסף, שהוא לא ייקח אותם

מירי פרנקל שור: לא

מירי פרנקל שור:  השיב את הקרקע לקדמותה

מירי פרנקל שור:  אנחנו רק מדברים על השבת הקרקע, לא על פינוי הכלים שלו

מאיר פרוש: בבקשה

מאיר פרוש:  שיהיה אחראי

מאיר פרוש:  המפיק צריך להיות אחראי לדברים האלה עד שבועיים, הוא צריך לעשות את זה

צביקה פוגל: ואם הוא לא עמד בזה?     

מירי פרנקל שור: נכון, אנחנו אומרים

מירי פרנקל שור:  ואם הוא לא?     

אסף זמיר: אז לכאורה, המבנה הזה לא פטור מהיתר בנייה, וחל עליו כל דין

מאיר פרוש: איזה עונש הוא יקבל אם הוא לא עשה את זה אחרי שבועיים?      

אסף זמיר: חוק תכנון ובנייה

מירי פרנקל שור: לא, אבל אתה מחריג את זה מחוק התכנון והבנייה

אסף זמיר: מחריג, ובלבד שהוא פונה עד יום 24 במאי

אסף זמיר:  לא פונה – חל עליו החוק ואז דינו כדין מבנה שקם ללא היתר בנייה

מירי פרנקל שור: ולהשיב גם את הקרקע לקדמותה – גם את המבנים, את המיתקנים

מירי פרנקל שור:  זה שייך לחוק התכנון והבנייה?      

אסף זמיר: לא

אסף זמיר:  אם הוא לא עשה את זה עד המועד הקבוע

מירי פרנקל שור: אם הוא אחראי, אז - - -     

אסף זמיר: הוא אחראי שב-24 במאי הקרקע תהיה במצב שבו הייתה לפני

אסף זמיר:  אם לא עשה כן, וב-25 במאי יש שם אוהל, דינו כדין אוהל שהוקם ללא היתר

מאיר פרוש: אין לו את הפריבילגיה שלא חל עליו

צביקה פוגל: תעלו בבקשה את רט"ג, הם רצו להתייחס לסעיף הזה

מירי פרנקל שור: משרד המשפטים, אתם לא רואים שאין כאן סנקציה?      

דני קורן: שלום, היושב-ראש

דני קורן:  שלום, כבוד השר

דני קורן:  שני דברים

דני קורן:  אחד, התקנה הזאת חלה על שמורת הר מירון אז אנחנו מבקשים שגם חוק - - -     

מאיר פרוש: הוא קטוע, אני לא שומע מה הוא אומר

צביקה פוגל: אתה קטוע לחלוטין, בקושי נשמע

צביקה פוגל:  תנסה שוב

קריאה: אתם יכולים להעלות את נירית אהרון, עורכת הדין שלנו

צביקה פוגל: תעלו את נירית, תראו אם היא יותר זמינה

צביקה פוגל:  נירית, בבקשה

נירית אהרון: תודה רבה

נירית אהרון:  שוב, כפי שציינתי בפתח הישיבה, ההגדרה של מתחם מירון כוללת בתוכה גם שטחים שמצויים בתחום שמורת הר מירון

צביקה פוגל: של שמורת הר מירון, כן

נירית אהרון: נכון להיום, פעילות כזאת של הכשרה, הקמת מיתקנים וכדומה, דורשת בנוסף להיתר בנייה גם היתר לפי חוק גנים לאומיים, על פי סעיף 30 לחוק שלנו

נירית אהרון:  בהיעדר סעיף של שמירת דינים ולאור סעיף 9 שלמעשה פוטר מדיני תכנון ובנייה, קיים חשש שיבינו שגם לא צריך לקבל היתר מרט"ג

נירית אהרון:       במצב רגיל יש סעיף שמירת דינים אבל כאן אין סעיף שמירת דינים

נירית אהרון:  יש את סעיף 9, שלמעשה פוטר מדיני תכנון ובנייה ולכן אנחנו מאוד חוששים

נירית אהרון:       צריך להבין שרשות הטבע והגנים נותנת היתרים כאלה, מאפשרת את ביצוע העבודות, אבל מה שלנו חשוב זה לפקח על העבודות, להציב תנאים שמצד אחד יתנו מענה למתפללים, ומנגד ימזערו את הפגיעה בסביבה

נירית אהרון:      לכן, או להוסיף החרגה לעניין חוק גנים ושמורות או להוסיף איזשהו סעיף שמירת דינים, כי אחרת אנחנו בבעיה פה לדעתי

אסף זמיר: בואו נהיה אופרטיביים

אסף זמיר:  נגיד במתחם 89, מה אתם רוצים לדרוש ומתי?      

נירית אהרון: זאת ההתייחסות של שי

צביקה פוגל: נירית, אנחנו לא שומעים את שי

אסף זמיר: אני חושש למשל – אני אעלה מצב היפותטי – שתבקשו שלפני שהטרקטור הראשון נוגע בקרקע, עושים סקר של גיאופיטים לראות שאין שם פקעות של רקפות וכיוצא בזה

אסף זמיר:  אני לא אומר את זה בזלזול, חלילה

אסף זמיר:  זה לא משהו שאפשר לעמוד בו כמובן

דני קורן: עכשיו שומעים אותי? זה לא לגבי מתחם 89, זה עיקול מירון - - -     

צביקה פוגל: לא, זה ממש מיותר, שי 

צביקה פוגל:  אנחנו לא מצליחים לעקוב אחריך ולשמוע אותך כמו שצריך

נירית אהרון: צריך להבין שאת השטח אומנם אני מכירה פחות אבל ההגדרה כוללת בחובה שטחים נוספים בשיפולי הר מירון

נירית אהרון:  מדובר בשטחים ערכיים

נירית אהרון:  אנחנו לא אומרים שאנחנו רוצים למנוע את ביצוע העבודות

נירית אהרון:  נכון להיום, העבודות מתבצעות, התבצעו כל השנים

צביקה פוגל: מה אתם כן רוצים שיופיע, נירית?      

נירית אהרון: אני אומרת, במצב רגיל יש סעיף שמירת דינים

נירית אהרון:  כאן אין סעיף שמירת דינים ולכן או שמוסיפים סעיף שמירת דינים לחוק הזה, כמובן בכפוף לסעיף 9, או שכותבים שאין בחוק זה כדי לגרוע מהחובה לקבל היתר מרט"ג, כנדרש על פי סעיף 30 לחוק גנים לאומיים

מירי פרנקל שור: זה סיפור לא פשוט

שירן שושנה: אני רוצה להתייחס

שירן שושנה:  סעיף 9 מחריג את תחולת חוק התכנון והבנייה

שירן שושנה:  אם נייצר כאן תוספות של חוקים נוספים, מבלי שנעשה עבודת מיפוי כוללת, יש לי חשש שאנחנו נהיה במצב של היקש שלילי במובן זה שאנחנו נחריג את החוקים שמפורטים בחוק אבל לא נתייחס לחוקים שאנחנו רוצים שימשיכו לחול, ואם לא נתייחס אליהם אנחנו נלמד בדרך של היקש שלילי שהם לא חלים

שירן שושנה:       מה אנחנו אומרים? בעצם, כשאנחנו מחריגים את חוק התכנון והבנייה, אנחנו מתכוונים להחריג אך ורק אותו

שירן שושנה:  אין ספק ואין שאלה שאם יגיע רוכל עם דוכן מזון, לצורך העניין, חוק רישוי עסקים ימשיך לחול עליו

שירן שושנה:  אין כאן החרגה מעבר למה שהחוק קובע

שירן שושנה:       לכן אנחנו מבקשים לא לייצר תוספות מקומיות לחוקים ספציפיים כדי לא להביא לכך שנלמד מכאן - - -     

מירי פרנקל שור: אבל אולי הפרויקטור יכול לבוא בדברים

מאיר פרוש: לבוא בדברים זה בסדר אבל היא אומרת שיחול סעיף 30

מאיר פרוש:  לא יודע מה זה סעיף 30

מירי פרנקל שור: זה מורכב

אסף זמיר: לא צריך לציין בחוק שאסור למכור סמים למשל בשטח הזה

אסף זמיר:  ברור

מירי פרנקל שור: לא

מירי פרנקל שור:  אתה תומך בבקשה שלהם

מאיר פרוש: נאמר גם על ידם שמבוצעות עכשיו עבודות כאלה, ויש הסכמה, הרי לא מבצעים את זה אנשים מהרחוב שלא מתמצאים ולא מכירים את העניין הזה – אם זה ליאור חזן מבצע עכשיו עבודות אז הוא איתם בקשר – הם יודעים את הדברים האלה

מאיר פרוש:  להוסיף עכשיו סעיפים שאני לא יודע מה כתוב בהם, אני לא יודע אם אני - - -     

מירי פרנקל שור: למה אגב לא הלכתם לפי סעיף 266 לחוק התכנון והבנייה שמדבר על פטור לעבודות זמניות לשם ביצוע מיזם בעל חשיבות לאומית, ודווקא הלכתם על החרגה טוטלית שבחוק, של חוק התכנון והבנייה?     

אסף זמיר: ומה זה היה משנה?      

מירי פרנקל שור: מה זאת אומרת מה זה היה משנה? יש פה הסדר שלם על עבודות זמניות של אנשי מקצוע בעל חשיבות לאומית, אז חלק מהדברים הייתי - - -     

ה אסף יזדי: האמת שאני לא מכיר את הסעיף הזה

מירי פרנקל שור: סעיף 266 לחוק התכנון והבנייה

מאיר פרוש: נגיד שאני קונה את מה שאת מציעה, גברת פרנקל, מישהו יעז לתת לי את זה עכשיו? למה? כי זה כל מיני היבטים שאי אפשר עכשיו להחליט עליהם

מאיר פרוש:  אני גם לא יכול להחליט עכשיו על סעיף 30 בחוק, לא יכול לחשוב על זה

מירי פרנקל שור: לא, אבל גם לממשלה

מירי פרנקל שור:  למה בחרתם ללכת על הסדר של החרגה לחלוטין בחוק התכנון והבנייה ולא ללכת בהתאם למתווה שנקבע בסעיף 266 לחוק התכנון והבנייה?      

קריאה: מי מוסמך לפעול שם לפי הסעיף?     

יגאל עם-פז: אני לא מספיק מכיר את המתווה הזה אבל התייעצנו לגבי הסעיף הזה עם מינהל תכנון והסעיף הזה אושר על ידי מינהל תכנון והרפרנט של תכנון ובנייה, ואם צריך אנחנו נוכל לעשות איתם התייעצות בנקודה הזאת

צביקה פוגל: תיכף נראה אותם בזום

מאיר פרוש: לא, תכנון אין בעיה, יסכימו

מירי פרנקל שור: אנחנו יוצרים פה דברים חדשים, זה לא כל כך ברור

צביקה פוגל: תעלו בבקשה את מינהל התכנון, את דרור

דרור לוינגר: שלום, אני דרור לוינגר מהלשכה המשפטית במינהל התכנון

דרור לוינגר:  למעשה, מה שקרה כאן זה העתקה מהותית של מה שיש בהסדר ב-266(ה)

דרור לוינגר:  ההסדר ב-266(ה), יש בו שיקול דעת מאחר שהוא סעיף כללי שמדבר על פעולה שלא יודעים מראש מהי

דרור לוינגר:  כאן כבר בעצם את שיקול הדעת עשה המחוקק ואמר, אני רואה לנכון שבהילולת המירון ינהגו לפי 266(ה) מבלי לנקוט בפרוצדורה שקבועה באותו סעיף של המלצת המועצה הארצית ומתן צו של השר, זה בוודאי פרוצדורה ארוכה שיכולה לסרבל ולסבך כל שנה מראש, ולכן למעשה הועתק בנוסח החוק התנאים המהותיים עם דיוקים נדרשים לעניין אישורי המהנדסים וכו'

דרור לוינגר:       בעצם אנחנו שומרים על אותו סעיף ששומר על זמניות, על אישור הגורמים המקצועיים הנדרשים, על הוראת פירוק בסוף ההילולה, וכו'

דרור לוינגר:  מבחינתנו, נחה דעתנו שהסעיף הזה שומר על האינטרסים

מירי פרנקל שור: רק שאלה נוספת

צביקה פוגל: לדרור?      

מירי פרנקל שור: לא

צביקה פוגל: תודה רבה, דרור

מירי פרנקל שור: 9(ב) יראו אוהל נוחות, אוהל תפילה ושירה, אמצעי עזר לאירועים

מירי פרנקל שור:  אמצעי עזר לאירועים בהגדרה, מדובר גם על מיתקנים שהם קבועים

מירי פרנקל שור:  אני לא בטוחה שזו הייתה הכוונה

מירי פרנקל שור:  הרי מדובר פה על דברים שהם בסעיף קטן (ב), דברים מאוד מאוד זמניים

מירי פרנקל שור:  לכן אני חושבת שצריך להיות באמצעי עזר לאירועים: למעט קבועים

שירן שושנה: אולי מה שמטפל בזה זה סעיף קטן (5), שאומר שהם בעצם יפורקו, יפונו, והמצב יושב לקדמותו, בהמשך 9

שירן שושנה:  זה מה שמאפיין אותם כזמניים

איילת לוי-נחום: כן, אבל ב-(ב) יש לך עדיין הפניה להגדרה שהיא רחבה: אמצעי עזר לאירועים, שכוללת גם מבנים שהם לא זמניים

שירן שושנה: ובלבד שהתקיימו כל אלה

איילת לוי-נחום: את כוללת משהו רחב ואז את אומרת, ובלבד שהתקיימו

שירן שושנה: אין לי התנגדות

שירן שושנה:  אני קראתי את זה כמו שאתן מבינות ומבקשות להבין, אז אין התנגדות

איילת לוי-נחום: להחריג

מירי פרנקל שור: אוקיי

מירי פרנקל שור:  נחריג את הקבועים

צביקה פוגל: מאה אחוז

יגאל עם-פז: עוד הערה לסעיף הזה

יגאל עם-פז:  אני חושב שעשינו פה טעות שלנו, שהיא אולי טכנית אבל היא מהותית

יגאל עם-פז:  בסעיף קטן (ב)(2) כתוב שהם הוקמו עד יום ג' באייר

יגאל עם-פז:  אני חושב שהכוונה שלנו הייתה: הוקמו לאחר יום כי הרציונל הוא בעצם שמדובר במשהו מאוד זמני

צביקה פוגל: אז שינינו את זה

צביקה פוגל:  יוקמו עד - - -     

יגאל עם-פז: לא

יגאל עם-פז:  לאחר

יגאל עם-פז:  הכוונה היא שאנחנו לא רוצים שיוקמו חודשיים או חודש לפני

יגאל עם-פז:  הרעיון הוא שהם יוקמו לא יותר מוקדם משבועיים לפני ההילולה ויפורקו שבועיים אחרי, זאת אומרת יש לנו טווח זמנים של חודש, שזה בעצם הזמניות ולכן זה חלק מהרציונל של הפטור

אסף זמיר: אתה מתכוון שיהיה כתוב מה? הוקמו לא יוקדם מ- ?     

יגאל עם-פז: לא לפני יום ג' באייר

מאיר פרוש: אם המפיק יגיד, כדי להקים את הכול אני צריך יותר?     

אסף זמיר: תיתן 10 באפריל, מה זה משנה

אסף זמיר:  עוד שבועיים קדימה

אסף זמיר:  לא מוקדם מה-10 באפריל ויפורקו לא יאוחר ממה שכתוב פה, בסעיף 5, אם זאת הייתה הכוונה

צביקה פוגל: בסדר?     

יגאל עם-פז: בסדר

צביקה פוגל: מקובל עליך

מירי פרנקל שור: עוד פעם הסיכום

צביקה פוגל: יוקמו לא לפני 10 באפריל

אסף זמיר: וסעיף 5 מתייחס ליפורקו לא יאוחר מיום ה-24 במאי

משה שמעון רוט: היות שרוצים לעשות משהו קבוע, עדיף לכתוב את התאריך העברי

משה שמעון רוט:  ל"ג בעומר תמיד חל בח"י באייר

מאיר פרוש: זאת הוראת שעה של השנה רק

צביקה פוגל: אנחנו נחדד את זה, חבר הכנסת רוט

משה שמעון רוט: למה? בשנה הבאה תחיית המתים?     

מאיר פרוש: לא

מאיר פרוש:  יש חוק חדש

צביקה פוגל: חבר הכנסת רוט, בכל מקום שבו אנחנו מחוקקים עם תאריך לועזי, ייכתב תאריך עברי

צביקה פוגל:  הסר דאגה מלבך

משה שמעון רוט: לא דאגה, פה במקרה זה גם פרקטי יותר

צביקה פוגל: אנחנו גם מתעסקים באירוע יהודי, אז זה בסדר

קריאה: זה גם הוראת שעה בכל מקרה

מירי פרנקל שור: משרד המשפטים, בכל זאת אני חוזרת לפסקה (5) על הפירוק

מירי פרנקל שור:  אין סנקציה – מי שלא מפרק או מחזיר

מירי פרנקל שור:  מה המשמעות של הדברים?     

נירית להב-קניזו: למה צריך מבחינתכם סנקציה פלילית?     

יגאל עם-פז: זה בנייה בלי היתר

יגאל עם-פז:  כל הפטור מהיתר בנייה, הוא מבוסס על זה שאתה עומד בכל התנאים

יגאל עם-פז:  ברגע שבן אדם ביצע את העבודות ולא עמד בתנאים, המשמעות שזו בנייה ללא היתר

צביקה פוגל: את רוצה לציין שמי שלא עמד בתנאים צפוי לסנקציות הקבועות בחוק?      

קריאה: אבל זה ברור מאליו

קריאה:  לא, אדוני היושב-ראש?     

צביקה פוגל: זה קבוע בחוק

מירי פרנקל שור: צריכה להיות סנקציה יותר מאשר להפנות בחזרה לחוק התכנון והבנייה

שירן שושנה: ביום ה' בסיוון חוזר החוק לחול, חוק התכנון והבנייה

אסף זמיר: ויש מספיק שיניים לחוק הזה

אסף זמיר:  זה חוק עם שיניים

מירי פרנקל שור: אני חושבת שצריכה להיות סנקציה

אסף זמיר: נוספת, על גבי החוק?      

מירי פרנקל שור: כן

משה שמעון רוט: זאת למה? מה זה שונה אם בן אדם היום באמצע הקיץ או באמצע החורף בונה בניין במירון? מה ההבדל?     

נירית להב-קניזו: בחוק התכנון והבנייה יש הרבה מאוד כלים חוץ מאשר העבירה הפלילית

מירי פרנקל שור: אנחנו מצד אחד מחריגים מכל הוראות חוק התכנון והבנייה, ואחר כך מקימים מבנים ומיתקנים ולא מפנים אותם, לא משיבים את הקרקע לקדמותה, ככל האפשר, אז אנחנו מחזירים לחוק התכנון והבנייה

יגאל עם-פז: נכון

יגאל עם-פז:  המשמעות היא שאין פטור ולכן בעצם המשמעות של זה זה בנייה שנעשתה ללא היתר, על כל המשתמע

קריאה: על כל המשמעויות של החוק הזה, ודאי

מירי פרנקל שור: אני חושבת שהסנקציה צריכה להיות יותר משמעותית מאשר לחזור לחוק התכנון והבנייה

אסף זמיר: שאל נכון חבר הכנסת מה זה שונה ממישהו שבונה מבנה ללא היתר בחדרה בחודש אוגוסט

משה שמעון רוט: במירון אני שואל

מירי פרנקל שור: בכל זאת יש עוד חריג

מירי פרנקל שור:  אתה מחריג מחוק התכנון והבנייה

אסף זמיר: אתה מחזיר את ההחרגה

מירי פרנקל שור: אני חושבת שהם היו צריכים למשל לקבוע קנסות חמורים ביותר אם אתה לא מחזיר את הכול לקדמותו

נירית להב-קניזו: אבל בחוק התכנון והבנייה יש גם מנגנון של קנסות מינהליים במקרים המתאימים

משה שמעון רוט: יש בעיה כללית בתוספת סנקציות

נירית להב-קניזו: יש בו כלים של פינוי עצמאי והשתת ההוצאות על הגורם שבנה, יש בו ארסנל כלים מאוד רחב

מירי פרנקל שור: זה בתוספת, אבל צריכה להיות הרתעה

נירית להב-קניזו: אבל יש הרתעה

נירית להב-קניזו:  זאת אומרת שאם הוא לא פינה בזמן, ההחרגה מחוק התכנון והבנייה - - -     

צביקה פוגל: אנחנו חושבים שהיא לא מספיקה, ההרתעה הזאת

צביקה פוגל:  היה ראוי שיהיה פה עוד משהו שנוגע ומתייחס ספציפית לאירוע הזה כדי שאנשים יבינו שבאירוע מהסוג הזה לא רק המובן מאליו פועל אחרי זה, אבל אם אתם חושבים שלא, אנחנו כנראה לא נלך לרב על זה

שירן שושנה: האם אנחנו לא מדברים רק על מבנים ומיתקנים שהוקמו על ידי המדינה, או מי מטעמה?      

אסף זמיר: הרי זה בסוף מה שקורה שם

שירן שושנה: אנחנו לא מדברים על הקמה פרטית

שירן שושנה:  הסעיף מתייחס למבנים שהוקמו על ידי המדינה, או מי מטעמה

שירן שושנה:  אני טועה? ולכן אין סיבה להוסיף סנקציות כשזה נוגע למדינה

אסף זמיר: חזקה על עובדי המדינה שהם שומרי חוק ושהם יפעלו על פי דין

מירי פרנקל שור: טוב

שירן שושנה: אני רק אומרת לפרוטוקול שבתחילת הישיבה ציינתי שהתנאים לאירוע נוסף הם מצטברים, בטעות, הם כמובן חלופיים

צביקה פוגל: נכון, חלופיים

צביקה פוגל:  תעלו בבקשה את המנכ"לית לדברי סיכום שלה

צביקה פוגל:  קרן, בבקשה

קרן פטל: אני רוצה להעיר לפרוטוקול שחייבים לקבוע איזשהו נוהל של השתתפות אנשים בזום

צביקה פוגל: לא הבנתי

צביקה פוגל:  תחזרי, קרן

קרן פטל: אני אומרת שחייבים לקבוע איזשהו נוהל של השתתפות אנשים בזום כי זה לא מאפשר לנו להתייחס לדברים ואז אני כל הזמן צריכה להטריד את האיש של הפרוטוקול או את לאה, אני כבר שעה מבקשת זכות דיבור

קרן פטל:  אני רק אומרת שצריך לחשוב על זה בכנסת, איך משתתפים בזום ואיך זה קורה שאפשר להתייחס

קרן פטל:  אני כבר אומרת שאני לא אזכור את כל הנקודות של השעה האחרונה אבל דבר קריטי בקשר לסעיף הזה, וחשוב לי לומר את זה

קרן פטל:      אני לא יודעת מי אמרה שאין צורך לקבוע סנקציות כי זו המדינה בונה

קרן פטל:  אז לצערי הרב זה רחוק מאוד מהאמת וכדאי לקבוע סנקציה, ובמשך שנים רבות שלוחי המדינה – כמובן לא מי שאמון בשום צורה ואופן כרגע על ההילולה אז הדברים לא נאמרים אליו – אבל במשך שנים רבות בנו ללא היתרים, לא פירקו מיתקנים שהיו אמורים להיות זמניים, השאירו מפגעים בשטח, ולא ייתכן בשום צורה ודרך שתסתיים ההילולה, אחר כך יחול חוק התכנון והבנייה, והוועדה המקומית תצטרך לרדוף או להפעיל, וללא שום יכולת לעשות את זה כי זה גורמי המדינה

קרן פטל:       אז אני מאוד מבקשת שכן תיקבע סנקציה, גם אם מדובר במדינה שבונה, שהמדינה תדאג לפרק הכול

צביקה פוגל: תני לי בבקשה דוגמה לסנקציה, קרן

אסף זמיר: על המדינה

קרן פטל: אני לא יודעת

קרן פטל:  אני לא משפטנית אבל באמת, היושב-ראש, אני אומרת לך שהניסיון מלמד שלא יפרקו

קרן פטל:  לא יפרקו

קרן פטל:  אז צריך להגיד את הדברים ככה כפי שהם

קרן פטל:  אני לא יודעת להתנהל אחרת

צביקה פוגל: אוקיי

קרן פטל: צריך לשים על זה דגש, במיוחד, שמיתקנים זמניים בהחלט יכולים לשרת תחת מהנדס בטיחות של ההילולה את ההילולה עצמה - - -     

צביקה פוגל: קרן, הנקודה הובנה

קרן פטל: ואחר כך מצפים מהמועצה לאכוף את זה

מירי פרנקל שור: נכון

קרן פטל: אני ממש ממש מבקשת שהדבר הזה יהיה ברור

קרן פטל:  וגם, אני שוחחתי עם עורכת דין שירה לפני כן ודיברנו על הסוגיה של שימוש חורג

קרן פטל:  אני רק רוצה להיות בטוחה שזה גם בעצם מחריג את הצורך בשימוש חורג

קרן פטל:  תודה

צביקה פוגל: תודה לך, קרן

צביקה פוגל:  בבקשה

שירן שושנה: לגבי שימוש חורג, בעקבות השיחה שלנו ובעקבות דיונים אחרים, סעיף 9 הורחב לכלול שימושים זמניים הנדרשים לצורך ההילולה, שזה אמור לתת מענה

צביקה פוגל: אוקיי

צביקה פוגל:  בסדר גמור

צביקה פוגל:  תודה, קרן

צביקה פוגל:  סיכום – הערות לסיכום, דברים שאתם רוצים להביא לידי ביטוי, שנדמה לכם שפספסנו

צביקה פוגל:  בבקשה

משה שמעון רוט: ברשותך, אני רוצה להגיד, היות שאני חבר הכנסת היחיד שיושב פה

צביקה פוגל: לא, יש פה עוד שניים

מאיר פרוש: חבר הכנסת פוגל

משה שמעון רוט: חבר הכנסת פוגל, שהוא יושב-ראש הוועדה

צביקה פוגל: וחבר הכנסת

משה שמעון רוט: יופי, אז עוד יותר טוב

משה שמעון רוט:  אני רוצה להגיד סוג של הכרת הטוב, קודם כול לכבוד היושב-ראש שמשקיע כל כך הרבה מחשבה, לכבוד השר והמנכ"ל וכל אלה שיושבים פה, המחלקה המשפטית, נציגי המשטרה

משה שמעון רוט:       האירוע השנתי הכי גדול שעושים בארץ ישראל, במדינת ישראל, שכל העולם היהודי מחובר לזה, אשריכם והלוואי שיצליחו בזמן הקצר לעשות את זה בצורה הכי טובה והכי נוחה

משה שמעון רוט:  אמן

צביקה פוגל: אמן

צביקה פוגל:  תודה

צביקה פוגל:  עוד התייחסויות, הייעוץ המשפטי? איילת, מירי

אסף זמיר: אני אשמח גם להגיד תודה ליושב-ראש, אם אפשר

מאיר פרוש: היושב-ראש, רוצים להגיד לך תודה

צביקה פוגל: לפני שאומרים לי תודה, אני מתעקש על סנקציה

צביקה פוגל:  אני חושב שההערה של קרן היא נכונה מאוד

צביקה פוגל:  זה נהדר שכולנו בטוחים שהמדינה תפנה את הכול, ומה שנבנה לא על ידי המדינה, כן הוכשר לטובת האירוע, איך אנחנו מתייחסים אליו? האם באמת רק חוק התכנון והבנייה יעמוד פה? אנחנו חייבים להעביר מסר שהוא לא רק חוק התכנון והבנייה

מאיר פרוש: מה אתה רוצה? שהמפיק יפרק את זה עד התאריך הזה?      

צביקה פוגל: לא

צביקה פוגל:  אני רוצה שמי שלא פירק, ישלם קנס

מאיר פרוש: אבל בסוף המפיק עושה את זה

צביקה פוגל: אבל לא רק המפיק

מאיר פרוש: מי עוד יש?      

יגאל עם-פז: כתוב: המדינה, או מי מטעמה, ויש את הסנקציות הכלליות שקיימות בחוק התכנון והבנייה

יגאל עם-פז:  אם אתם רוצים משהו אחר, אנחנו יכולים לצאת להתייעצות אבל אני לא יכול כרגע פה במקום להגיד איזושהי סנקציה שאנחנו בממשלה מגינים עליה

מאיר פרוש: אין גורם אחר

מאיר פרוש:  רק המפיק עושה עבודות בשטח

מאיר פרוש:  מי עוד עובד בשטח?     

קריאה: יחסי עבודה בין המדינה לבין המפיק

צביקה פוגל:  לא שמעת את קרן? היא אמרה בפירוש שיש עוד גורמים

מאיר פרוש: מי הגורמים? היא לא פירטה

מירי פרנקל שור: אנחנו לא יודעים אבל היא אמרה שיש בעיות בשטח, שאחר כך - - -   

מאיר פרוש: היא אמרה יש גורמים ואני לא יודע מי הם, אז למה אני אתייחס?      

משה שמעון רוט: מדברים על שנים שעברו

מאיר פרוש: למה אני אתייחס? היא לא פירטה

מאיר פרוש:  אני לא יודע אם יש גורם אחר

מאיר פרוש:  מטעמנו אין גורם אחר שעובד, רק המפיק

מאיר פרוש:  אם מישהו אחר עובד, אני אשם עכשיו?      

צביקה פוגל: לא

צביקה פוגל:  אמרתי שאתה אשם?      

מאיר פרוש: על מי תיתן את הסנקציות?      

צביקה פוגל: על אותו גורם

מאיר פרוש: תמצא אותו

צביקה פוגל: נכון

קרן פטל: אני אשמח לפרט למה התכוונתי

צביקה פוגל: קדימה

קרן פטל: זה נכון שהמפיק, הוא כרגע עושה את העבודות, אבל קודם כול, גם הפרויקטור של התשתיות, ליאור, דרך המרכז למקומות קדושים

קרן פטל:  יכול להיות שוועדת החמישה יעשו לפי דרישה של הגורמים הבטיחותיים, אני לא אומרת בצורה לא מבוקרת עבור ההילולה, אבל אז, מי מבטיח שהכול יפונה?     לצורך העניין, יש גם דברים שיכולים להיעשות ואז יבואו ויגידו לנו, אבל המדרגות האלה, עלה מיליון שקלים לעשות אותם, אז מה, נפרק אותן? מה, את באמת רוצה שנשבור את הבטון שעשינו מעלה לנכים?      אני באמת לא רוצה

קרן פטל:  אני רק רוצה שיהיה ברור מה נשאר, והוספתם שורה בחוק: אלא אם כן קיבל היתר

קרן פטל:  נגיד מצב שבו בונים משהו להילולה, ונגיד עשו משהו מבטון או איזשהן מדרגות ולא ירצו לפרק את זה אחר כך כי זה בזבוז כספי ציבור, וצריך לעשות לכך היתר, צריך גם לקבוע מה פרק הזמן להיתר הזה

קרן פטל:  אגב, גם בעבר, כשהמשנה ליועצת המשפטית לממשלה בשנה שעברה קבעה פרק זמן של שבועיים ימים לקבלת היתר למדרגות למפרסת הכוהנים, שאישרה יומיים לפני ההילולה שעברה, זה לקח להם כמעט שנה להשלים היתר

אסף זמיר: היתרי הבנייה הם לא בידיים של המועצה, קרן? של הוועדה המקומית

קרן פטל: זה מה שאני אומרת

קרן פטל:  בוודאי שכן

אסף זמיר: אז את רוצה לקבוע לוחות זמנים לעצמך?      

קרן פטל: לא

קרן פטל:  אם היית מקשיב אז אולי היית מבין, אבל נראה לי כאילו אתה מנסה - - -     

אסף זמיר: לא

אסף זמיר:  לא, קרן, חלילה

אסף זמיר:  חלילה

קרן פטל: מי שמגיש את הבקשה להיתר, הוא מבצע העבודה, לא המועצה

קרן פטל:  מי שביצע את העבודה, הוא מגיש על פי חוק התכנון והבנייה את הבקשה להיתר

אסף זמיר: אז הגשת הבקשה תהיה תוך מועד קבוע, לא הפקת ההיתר

אסף זמיר:  הבנתי

קרן פטל: לא

קרן פטל:  הגשת הבקשה והעמידה בדרישות

קרן פטל:  למשל, הוועדה יכולה לדרוש X, Y, Z, לעמוד בדרישות, שזה לא יארך שנה

קרן פטל:  היא רוצה שנהיה מתואמים, ויכול להיות – יכול להיות שייבנו דברים לצורך ההילולה, שהם בהתאם לתב"ע כמובן ושהם אולי זמניים מתוקף המצב שאנחנו נמצאים בו, אבל לא אתה ולא אני רוצים לבזבז כספי ציבור

קרן פטל:  נניח והם נדרשים גם לעתיד לבוא ונניח ואפשר להכשיר אותם, אני רק רוצה שהדברים יהיו ברורים

קרן פטל:       אני אגיד מה אני לא רוצה

קרן פטל:  אני לא רוצה מה שקרה כל השנים – לא מאשימה אף אחד אבל זאת העובדה – שבנו מיתקנים זמניים בכספי מדינה, על ידי המדינה, לא פירקו אותם, ולימים, בימים שאנחנו נמצאים בהם, ועדת החקירה שואלת את המועצה: איך לא אכפתם את הפירוק? איך לא עשיתם את המוטל עליכם בחוקי התכנון והבנייה? את זה אני לא רוצה, את זה אני רוצה למנוע

קרן פטל:  אתם יותר חכמים ממני איך עושים את זה בחקיקה

צביקה פוגל: תודה רבה, קרן

צביקה פוגל:  עוד הערות? אנחנו נוותר כרגע על הסנקציות הנוספות, נשאיר את זה כמו שזה כרגע, נראה איך זה עובד באמת השנה

צביקה פוגל:  אסף, בבקשה

אסף זמיר: רק להגיד תודה ליושב-ראש הוועדה ולצוות הוועדה על ההירתמות המלאה והמהירה מאוד

אסף זמיר:  אנחנו בעזרת השם עולים למליאה ביום ראשון

אסף זמיר:  זה צעד משמעותי מאוד

צביקה פוגל: עוד התייחסויות?     

סנ"צ מיכה פרנקבורג: אני בכל זאת אתך ואני מבקש להודות

סנ"צ מיכה פרנקבורג:  אין צורך אחרי זה להודות לי, אבל אני רוצה, מעבר לתודות לוועדה וליושב-ראש, גם למשרד לענייני ירושלים כי הנושא של חקיקה, מי שליווה את זה, היה מאוד מאוד חשוב לנו כמשטרה, למפכ"ל ולמשטרה, כבר בשנה שעברה

סנ"צ מיכה פרנקבורג:  אנחנו רצינו חקיקה ראשית לאורך כל הדרך ואני חושב שהשנה הגענו בזמן אפס להישגים מאוד מאוד טובים לטובת כל אזרחי מדינת ישראל, אז תודה לכולם

צביקה פוגל: יפה מאוד

מאיר פרוש: אנחנו בלי המשטרה לא היינו יכולים לזוז

מאיר פרוש:  אנחנו מודים למשטרה ומודים למשרד התחבורה ומודים לרט"ג ומודים לכל הגורמים, ולך אדוני היושב-ראש, ואנחנו אומרים: אין המצווה נקראת אלא על שם גומרה

מאיר פרוש:  אתה בעזרת השם, מקווים ביום ראשון, מציג את זה בפני הכנסת ואחרי שאנחנו מצביעים פה, אנחנו נותנים לך את ברכת הדרך

צביקה פוגל: תודה רבה

צביקה פוגל:  חבר הכנסת משה רוט, אתה בשם סיעתך, שותף להצבעה יחד איתי

צביקה פוגל:  מי בעד הצעת החוק, הוראת השעה, להעברה בקריאה שנייה ושלישית? מי נגד? מי נמנע?     

צביקה פוגל: בעד  – 2 

צביקה פוגל: נמנעים – אין 

צביקה פוגל: שניים בעד

צביקה פוגל:  באמת תודה ענקית לכולכם על הסבלנות ועל המוכנות להגיע לכאן ועל הדיון המקצועי, שלא עלה לטורים כמו שרגילים במקומות אחרים

צביקה פוגל:  תודה רבה לכולם

צביקה פוגל:  משרד ירושלים ומסורת, עבודה נהדרת; לצוות המשפטי שלנו, תודה רבה לכם

מאיר פרוש: ושלנו?     

צביקה פוגל: אמרתי, המשרד

אסף זמיר: לא

אסף זמיר:  שירן שושנה ספציפית

מאיר פרוש: גם אני בנאום שלי אתמול נתתי לה תודה